
A. A. VYSKUPAS VINCENTAS PADOLSKIS 


PREL. F. BARTKUS 


Neapsakomai didelis ir skaudus smūgis iš- 
tiko vargšę mūsų tautą paskutiniu metu. Per 
palyginti trumpą laiką neteko ji net trijų aug- 
štų savo dvasios vadų. Praėjusį rudenį numirė 
Lietuvoje bolševikų iškankintas vysk. Pranciš- 
kus Ramanauskas. Besibaigiant 1959 m. aplei- 
do šį pasaulį Austrijoje tremties sunkumų ir 
amžiaus naštos prislėgtas arkivyskupas Juozas 
Skvireckas. Šių metų gegužės 6 d. pasimirė 
Romoje vysk. Vincentas Padolskis. Skaudžiau- 
sia, kad mirtis pakirto jį visai netikėtai, pačia- 
me jo amžiaus grožyje ir jėgų žydėjime, kada 
dar daug, daug galėjo jis pasidarbuoti Bažny- 
čios naudai ir tėvynės gerovei. Palaidotas jis 
geg. 9 d. Campo Verano kapinėse Romoje. 


Mokyklos suole 


Velionis gimė 1904 m. balandžio 24 d. Vir- 
balio mieste, Vilkaviškio apskr. pasiturinčių 
ūkininkų, Navickų-Pado!skių šeimoje. (Jo mo- 
tina buvo ištekėjusi už Navicko ir, jam mirus, 
už Padolskio. Iš pirmosios moterystės gimė 4 
sūnūs. Tarp jų žymus muzikas St. Navickas ir 
karšta lietuviška dvasia bei uolia veikla JAV 
pagarsėjęs kun. dr. J. Navickas, MIC. Iš antro- 
sios — gimė duktė ir būsimasis vysk. Vincen- 
tas). Pradžios mokyklą lankė jis Virbalyje, I-jo 
pasaulinio karo patrankoms dundant, gimnazi- 
jos mokslą ėjo Kybartuose nepriklausomybę 
jau atgavusioje tėvynėje. Augdamas giliai pa- 
maldžioje šeimoje ir turėdamas prieš akis savo 


vyresniojo brolio, kun. dr. J. Navicko, pavyzdį, 
Vincukas iš pat mažens įautė norą pasivesti Die- 
vo tarnybai. Todėl 1922 m., dar nebaigęs gim- 
nazijos, išvyko į užsienį eiti reikalingųjų moks- 
žų. Su lėšomis vargo neturėjo: jų pakankamai 
parūpino mylintieji tėvas (motina jau buvo nu- 
mirusi) ir broliai. 

Gana greitai pabaigęs gimnazijos kursą vie- 
name Missions de la Salette vienuolyne Pran- 
cūzijoje, įstojo į Gregorianum universitetą Ro- 
moje ir 1925 m. gavo čia filosofijos daktaro laips- 
nį. Tųjų pat metų rudenį išvyko į Friburgo 
universitetą Šveicarijoje studijuoti teologijos. 
1927 m. rugpjūčio 21 d. buvo įšventintas kuni- 
gu. 1929 m. baigė universitetą, gaudamas teo- 
logijos daktaro laipsnį. Buvo tada dar labai 
jaunas. Sveikata tarnavo gerai. Mokslas sekėsi. 
Lėšų netrūko. Ryžosi tad dar toliau tęsti studi- 
jas. Viliojo jį šv. Raštas. Tad tuojau įstojo į 
Biblijos Institutą Romoje ir baigė jį 1932 m. šv. 
Rašto kandidato laipsniu (Candidatus ad Lau- 
ream). Tųjų pat metų vasarą aplankė šv. Žemę 
ir aplinkines šalis, dalyvaudamas žinovų suruoš- 
toje ir vadovaujamoje ekskursijoje. 

Studijuodamas eilę metų užsienyje, turėjo 
jis gerą progą išmokti kalbų. Ir ja puikiai pa- 
sinaudojo. Mokėjo jis gerai šias svetimas kal- 
bas: vokiečių, prancūzų, italų, anglų, lotynų, 
hebrajų, ir senovės graikų. Be to, galėjo nau- 
dotis rusų ir lenkų kalbomis. Taip tat, tiesiog 
pavyzdingai pasiruošęs užimti filosofijos, teolo- 

Vysk. V. Padolskis (dešinėje) ir arkivysk. J. Skvireckas, abu neseniai mirę 


gijos ar šv. Rašto katedrai bet kurioje augšto- 
joje mokykloje, 1932 m. grįžo į Lietuvą. 


Profesoriaus katedroje 


Čia jo jau laukė vieta Vilkaviškio Kuni- 
gų Seminarijoje, kur būtinai reikėjo šv. Raš- 
to profesoriaus. Paskirtas juo, gavo dėstyti įvai- 
rias šv. Rašto mokslo šakas ir hebrajų bei se- 
novės graikų kalbas. 1937 m. buvo pakviestas į 
Vytauto Didžiojo universitetą Teologijos-Filoso- 
fijos fakultete užimti beišeinančio į pensiją ar- 
kivyskupo J. Skvirecko katedrai. Atlikęs habi- 
litacijos darbą, gavo docento titulą ir ėmė dės-- 
tyti N. Testamento šv. Raštą bei graikų kalbą. 
Tojo darbo nenutraukė jis ir per pirmąjį bol- 
ševikmetį (1940-41 m.), nors tada buvo jau 
Vilkaviškio vyskupas augziliaras, o važinėti iš 
Vilkaviškio į Kauną buvo be galo sunku. Kai 
1941 m. išsidanginus iš Lietuvos bolševikams, 
vėl pradėjo veikti Vilkaviškio Kunigų Semina- 
rija, dėstė joje šv. Raštą ir su juo susijusius 
mokslus, kol galėjo pasilikti Lietuvoje. Bet ir 
atsidūrus tremtyje, jo profesoriškasis darbas 
ne visiškai nutrūko: tuojau po karo mokė jis 
per kurį laiką šv. Rašto dalykų vienoje Austrijos 
augštojoje mokykloje. 


Vyskupo soste 


Kai 1940 m. vasarą ligtolinis Vilkaviškio 
vyskupas koadjutorius, M. Reinys, išsikėlė į 
Vilnių, kaip titulinis Cipsalas arkivyskupas ir 
Vilniaus sufraganas, kun. V. Padolskis tais pa- 
čiais metais buvo paskirtas tituliniu Larandos 

vyskupu ir Vilkaviškio augziliaru. Konsekruo- 
tas buvo Vilkaviškio katedroje 1940 m. rug- 
pjūčio 14 d.. 

Lietuva tada ką tik buvo netekusi laisvės 
ir nepriklausomybės. Nors užgrobusieji ją ru- 
sai bolševikai dar nebuvo spėję parodyti visų 
savo vilkiškų nagų ir nasrų, bet jau nemaža 
pikto padarę ypač katalikams. Be kitų apiplė- 
šimų, jie jau buvo atėmę Vilkaviškio vyskupo 
namą ir viską kas tik priklausė Kunigų Semi- 
narijai. Vyskupui su visa raštine teko persikel- 
ti į kleboniją, kur vos tebuvo vietos parapiją 
aptarnaujantiems kunigams. Suprantama tat, į 
kokią spūstį pateko ką tik konsekruotasis vysk. 
Vincentas. Bet to dar maža. Netrukus bolševi- 
kai atėmė ir tąjį kambarėlį, kuriame buvo jis 
prisiglaudęs, pasityčiojimui pavesdami jį vene- 
rinių ligų dispanseriui. Velioniui teko pereiti į 
žmonėms vos beįmanomą gyventi patalpą. 
Bet po kelių savaičių kilo vokiečių rusų karas, 
ir bolševikai pakniopstomis išsinešdino iš Lie- 
tuvos. 

Naujieji Lietuvos okupantai, vokiečiai, a- 
naiptol nebuvo linkę grąžinti tikriesiems savi- 
ninkams to, ką bolševikai buvo iš jų atėmę. 
Jie manė tai visa pasilaikyti sau. Tik tais at- 
vejais, kai savininkai, vos tik išsidanginus 
bolševikams, tuojau paskubėjo užimti jiems pri- 
klausančiąją nuosavybę ir pastatė vokiečius 
prieš, taip sakant, jau įvykusį faktą, jie nekliu- 
dė jiems ja naudotis. Taip atsitiko su Vilkaviš- 
kio vyskupo namu ir Kunigų Seminarija. Tai 
nemažas a.a. vysk. V. Padolskio nuopelnas, kad 
jis paliepė ir padėjo atitinkamiems asmenims 


veikti čia drąsiai ir greitai. Tuo būdu Vilkaviš- 
kio vyskupas galėjo grįžti į savo namą ir Kuni- 
gų Seminarija pradėti darbą. Tęsė ji ji per vi- 
sus trejus vokiečių okupacijos metus, nors 
vysk. V. Padolskiui ne kartą teko ginti ją nuo 
įvairių okupanto užmačių. 


Vokietijoje 


Skaudžiąją 1944 m. vasarą Rytų siaubui 
priartėjus prie Vilkaviškio, velionis manė pasi- 
traukti prie Lietuvos-Vokietijos sienos ir tenai 
savo vyskupijos ribose palaukti, kol audra pra- 
ūš. Bet, deja, ne taip išėjo... Kaip tūkstan- 
čiams mūsų tautiečių, taip ir jam teko netru- 
kus atsidurti Vokietijoje. Čia tuojau nuvyko į 
Regensburgą ir apsistojo karmelitų vienuolyne, 
kur jau antri metai gyveno nacių internuotas 
žymus mūsų tautos sūnus, prel. M. Krupavi- 
čius. 

Vos susiradus pastogę, velionies, kaip ir ki- 
tų tremtyje esančiųjų mūsų vyskupų, pirmu- 
tinis rūpestis buvo kunigų seminarijų auklė- 
tiniai. Buvo atvykęs į Vokietiją nemažas jų 
skaičius iš įvairių Lietuvos vyskupijų. Reikėjo 
apsaugoti juos nuo paėmimo į kariuomenę ar į 
darbus ir surasti jiems galimybę tęsti moks- 
lą. Šiam tikslui teko velioniui atlikti daug 
sunkių žygių pas pasaulinę ir dvasinę vokiečių 
vyresnybes. Bet ne veltui. Dar 1944 m. rudenį 
lietuviai klierikai galėjo susirinkti į dėl karo 
ištuštėjusią Eichstaetto kunigų seminariją ir 
mokytis toliau. 


Kai karui pasibaigus šiek tiek apsitvarkė 
susisiekimas, velionis tuojau pradėjo lankyti lie- 
tuvių stovyklas Vokietijoje, Austrijoje ir kito- 
se šalyse, teikdamas Sutvirtinimo sakramentą, 
nešdamas suraminimo, paguodos. Ir lankė jis 
jas kasmet tol, kol dauguma mūsų tautiečių iš- 
vyko į užjūrius. Bet ir turėjusiųjų pasilikti 
Europoje neužmiršo. Galima drąsiai sakyti, jog 
nėra vakarų Europoje tokios lietuvių gyvena- 
mos vietos, į kurią jis nebūtų keletą kartų nu- 
vykęs. 

Paminėtina dar tai, kad 1947 m. aplankė 
jis daug Prancūzijos, Belgijos, Olandijos, Airi- 
jos ir Anglijos vyskupų, informuodamas juos 
apie sunkią lietuvių būklę tremtyje ir tėvynėje 
ir rinkdamas pašalpos tremtiniams klierikams 
ir kunigams. 


Romoje 


1950 m. velionis išsikėlė į Romą ir ėmė va- 
dovauti neseniai įsteigtajai šv. Kazimiero Ko- 
legijai, visą širdį pavesdamas jos reikalams. 6) 
svarbiausieji tųjų reikalų buvo šiedu: tinka- 


Vysk. Vincentas Padolskis 


mas medziaginis jos aprūpinimas ir pakankamo 
kandidatų į ją skaičiaus suradimas. Juodu ve- 
lionis visada turėdavo prieš akis, belankyda- 
mas per atostogas Europoje gyvenančiuosius lie- 
tuvius, jiedviem vadovaudamasis važinėjo jis ir 
1954 bei 1958 m. vasaromis po JAV. 


Kaip teisingai ir gražiai rašo kun. dr. J. 
Vaišnoras, MIC, (plg. Kristaus Karažiaus Lai- 
vas, 1960 m. birž. 4 d.), gyvendamas krikščio- 
nybės centre, velionis savaime pasidarė tarsi 
lietuvių katalikų atstovas prie šv. Sosto. Savo. 
įgimtu švelnumu ir taktu jis yra daug pasitar- 
vęs lietuviams katalikams Vatikane. Jau pats. 
jo, kaip lietuvio vyskupo, dalyvavimas įvai- 
riose iškilmėse sudarė lietuviams garbę. Svar- 
biausiųjų Vakarų Europos kalbų mokėjimas lei- 
do jam užmegzti ir palaikyti ryšius bei santy- 
kius su įvairių kraštų dvasiškija ir tuos ryšius 
panaudoti lietuviškam reikalui. 

Kai prieš kiek laiko buvo atgaivinta Lie- 
tuvių Katalikų Mokslo Akademija, velionis ke- 
lerius metus jai sėkmingai vadovavo. Bet dau- 
giausia laiko ir jėgų jis buvo pavedęs naujų 
šv. Rašto laidų spausdinimui prižiūrėti. Čia bu- 
vo mėgiamiausia jo sritis, ir jis joje darbavosi 
ligi paskutinei savo gyvenimo valandai. 


Visuomeninė veikla ir raštai 


Kai tik velionis pradėjo lankyti gimnazi- 
ją, tuojau įstojo į ateitininkų kuopą ir visą lai- 
ką buvo veiklus jos narys. Ypatingai mėgo jis 
sportą ir meną ir gebėjo ruošti pramogė'as. 
Kad būtų kas vaidinti, parašė jis tam tikrą vei- 
kaluką, kurį su nemažu pasisekimu buvo vai- 
dinę Kybartų ateitininkai ir Virbalio pavasari- 
ninkai. Norėdamas paruošti įį spaudai, jis atsi- 
dėjęs jį perdirbinėjo, tobulino, bet, deja, kiti 
darbai ir rūpesčiai bei nepatogios sąlygos su- 
kliudė jam jį išspausdinti. Per šventes ir atos- 
togas mielai jis padėdavo Virbalio ir apylinkės 
pavasarininkams. Tai darė ir beeidamas moks- 
lus užsienyje. Studijuodamas Friburge, tuojau 
įstojo į lietuvių studentų draugiją Lituania ir 
kurį laiką jai vadovavo. Grįžęs į Lietuvą, no- 
romis jis padėdavo visoms katalikiškoms orga- 
nizacijoms, ypač savo įdomiomis ir rūpestingai 
paruoštomis paskaitomis. Kalbėti jis gebėjo gal 
ne visada karštai ir uždegančiai, bet visada aiš- 
kiai, tvirtai ir įtikinančiai. Klausiusieji jo pa- 
skaitų ar pamokslų jausdavosi, ar ką naujo su- 
žinoję, ar jau žinomus dalykus naujoje švieso- 
je išvydę. 

Plunksnos darbą pradėjo jis vyresnėse gim- 
nazijos klasėse, rašydamas “Ateičiai". Bestudi- 
juodamas užsienyje ir beprofesoriaudamas Lie- 
tuvoje, bendradarbiavo “Tiesos Kelyje", “Ži- 
dinyje", “Loge". Atskirai išleido “Kelionė į šv. 
Žemę“ bene 1935 metais. Tai buvo gana pla- 
taus veikalo I-ji dalis. Kitos dvi dalys: “Kelionė 


po šv. Žemę" ir “Kelionė po aplinkines šv. Že- 
mės šalis"? turėjo neilgai trukus pasirodyti. Me- 
džiaga buvo jiedviem paruošta. Reikėjo tik ją- 
ją kiek geriau apipavidažinti. Deja, profesoriaus 
darbas Vytauto Didžiojo universitete sutrukdė 
tai padaryti. Gi netrukus kilo karas, velionies 
pečius užgulė kitokios pareigos ir rūpesčiai, ir 
spausdinimas teko atidėti neribotam laikui. 


„.. Svajos neišsvajotos . . 


1943 m. vasarą, vizituodamas Lazdijų de- 
kanatą, velionis aplankė žymaus Dzūkijos švie- 
tėjo, kun. dr. M. Gustaičio kapą ir labai gėrė- 
josi paminklo įrašų. O įrašą sudarė vieno kun. 
M. Gustaičio eilėraščio ištrauka, kurios atsime- 
nu tik šias dvi eilutes: 

Čia guli svajos neišsvajotos, 

Čia guli giesmės neišgiedotos“'. 


— Kaipgi tai gražiai ir teisingai pasakyta 
—, kalbėjo velionis. —Juk kun. M. Gustaitis 
mirė palyginti dar toks įaunas (57 m). Gilių 
sumanymų, augštų svajonių buvo jis pilnas. O 
kiek eilėraščių dar būtų galėjęs jis sukurti Bet 
deja, .. . — 

Gilių minčių, kilnių sumanymų ir augštų 
svajonių buvo visada pilna J.E. vysk. V. Padols- 
kio siela. Jos lietė kiekvieną gerą ir naudingą 
Bažnyčiai bei tėvynei darbą. Bet ypatingai su- 
kosi apie tai, kaip grįšime į tėvynę, kaip kursime 
joje Dievo garbei ir žmonių gerovei gyvenimą. 
O grįžti į tėvynę turėjo jis kuo tvirčiausios 
vilties. Juk buvo dar vos tik peržengęs šeštojo 
kryželio pusę. Visą laiką buvo sveikas, stiprus, 
protingai atsargus. Atrodė, kad dar bent dvi 
tris dešimtis metų galės mums vadovauti. Bet 
mirtis slaptai pasikasė po iuo ir jį išplėšė iš 
mūsų tarpo. Deja, jo, o drauge galima sakyti, 
visų mūsų svajos liko neišsvajotos . . 

Amžiną atilsį duok jam, Viešpatie! 

asa A a V 


KAZYS BRADŪNASZĘ 


AUKOJIMAS 


Aš pirmą kartą paguldžiau 
Ant žemės mažąją dukrelę — 
Išėjęs pašalas, 

Žolė gyva. 


——-— 


Ir suošė pušis gūdžiau ... 
Bet nieko aš nepamačiau. 
Tiktai pravirkai tu balsu — 
Ir man baisu ir man baisu — 
Kodėl ant žemės paguldžiau, 
Kam suošė pušis gūdžiau .. 


O tenai buvo kalnai ir kloniai, 
Miškai ir pievos — 
Visur neapsakomas grožis ... 


Tiktai nebuvo debesų ir vėjo, 

Žvėrių ir paukščių, 

Nebuvo drugių ... 
KELEIVIS IR UGNIS 

Ir bekeliaujant pajūriu, 


Senovėje buvo kartą Sukranksėjo juodvarnis viršum galvos. 


Labai šalta žiema. 


Vienas keleivis keliavo tolimą kelią, Akis pakėlęs pamačiau, 

Jam bekeliaujant, Kad marios juda, 

Atėjo naktis. Kad atplaukia senelė 
Su laivele. 


O šonuose driekės kaimai, 
Pakelėje sodybos, 

Ir visuose namuos 
Kalbėjo ugnis: 


vi, 


Dabar aš noriu paklausti: 
Ar tu esi mano mirtis? 


O aš neisiu. 

Man čia gera — 

Aš čia paklota, užklota ir papenėta RUDUO 

Ir švariu vandeniu akys nuplautos — 

Gyvenk ramybėje su manimi ... 

> i s 5 2 Brazdina vėjai šakas — 

Vienas keleivis keliavo tolimą kelią ... AAS 
Aš verkdamas glostau saulelės jau šaltas rankas 
Kaip mirusios dukters. 


LL Kas ją bevėstančią šildys, 
Kas ją aklą tausos, 

Kur eini, žmogau? — paklausė upė. Kai sklidinai prisipildys 

— Einu į šalį, kur saulė svyra. Ir mūsų akys tamsos. 

ŽEMAIČIŲ KLAUSIMAS IR ŽALGIRIO KAUTYNĖS 


ZENONAS IVINSKIS 


1. Kryžiuočių dviejų šimtmečių pastangos už- 
valdyti Žemaičius. 


Nuo 13-jo amž. vidurio Žemaičiai buvo pa- 
sidarę vokiečių ordino ir Lietuvos valdovų po- 
litinių derybų ir mainų objektu. Už karūnos 
išrūpinimą 1251 Mindaugas užrašė Livonijos or- 
dinui žemių Žemaičiuose. Kryžiuočių rankose 
atsirado (su 1257 ir 1259 datomis) dokumen- 
tai, kuriais esą Mindaugas ordinui užrašęs vi- 
są Žemaitiją! Jokiai kitai žemei laimėti kry- 
žiuočiai nėra padėję tiek daug pastangų, kaip 
šitam pleištui tarp Nemuno žemupio ir Kuršo - 
Žiemgalos. Todėl per visą 14-jį amž., iš visų 
pagoniškosios Lietuvos žemių, Žemaičiai buvo 
daugiausia puolami. Kai ginklu jų nebuvo ga- 
lima laimėti, kryžiuočiai patys skatino arba 
sėkmingai maišėsi į Gediminaičių vidaus kovas. 
Jis rėmė ar mielai teikė prieglobstį kiekvienam 
kunigaikščiui, kuris tik užrašydavo Žemaičius. 
Taip kartojosi per 36 metus (1382-1418). 


Jogaila turėjo pažadėti Žemaičius kryžiuo- 
čiams, kai jų remiamas nugalėjo Kęstutį. Du 
kartu iš Lietuvos pabėgęs, Kęstutaitis abiem 
atvejais už Žemaičių užrašymą naudojosi or- 
dino pagalba (1382-84, 1390-92). Tapęs didžiuo- 
ju Lietuvos kunigaikščiu, du kartu jis darė tai- 
kos sutartis (1398, 1404). Visais keturiais at- 
vejais buvo aukojami Žemaičiai . Vytauto pra- 
mintu keliu ėjo ir jauniausias Algirdaitis. Du 
kartu Švitrigaila ištrūko pas kryžiuočius (1402, 
1418), jiems atiduodamas Žemaičius . . . 


Po Žalgirio kautynių ir Torno taikos, dvy- 
lika metų Žemaičių klausimas buvo svarbiau- 
sias nesutarimų objektas. Imperatoriaus Zig- 
manto arbitras Benediktas Makra apvažiavo 
ginčijamas sienas (1413). “Žemaičių skundas? 
nuskambėjo ir tarptautiniame Konstancos kon- 
silijos forume. Eilėje suvažiavimų su ordinu vis 
nesėkmingai buvo svarstomas Žemaičių ir sie- 
nų klausimas, kol pagaliau jis buvo išspręstas 
Melno taikoje (1422). Visi tie santykiai su or- 
dinu, su kuriuo konfliktas tepasibaigė į Vytau- 
to gyvenimo galą, iš jo reikalavo daug lanks- 
tumo. Atsimesdamas nuo pažadų, Kęstutaitis 
turėjo savo išskaičiavimus ir savos valstybės la- 
bą, kai ordino akyse tokie žygiai reikšdavo di- 
džiausius išdavimus. 

Vytauto laikais ir vyko pačios dramatiš- 


kiausios kovos su ordinu dėl Žemaičių. Už sa- 
vo netikėtą antrą atsimetimą (1392)  Vytau- 
tas susilaukė kieto keršto dideliais priešo žy- 
giais iki pat Vilniaus. Bet už kelerių metų or- 
dino magistras Konradas von Jungingenas su- 
minkštėjo. Už įgijimą Žemaičių “tilto", kuris 
buvo taip reikalingas sujungti Livonijos ir Prū- 
sų žemėms, ordinas buvo linkęs užmiršti anks- 
tybesnes skriaudas. O Lietuvos valdovui, kuris 
siekė rytuose sutvarkyti dalinius kunigaikščius 
ir domėjosi totorių vidaus santykiais (1399 
Vorsklos kautynės), taip pat reikėjo ramybės 
vakaruose. Tad 1396 jau buvo padarytos pažiau- 
bos, o 1398. X. 12 iškilmingai sudaryta prie Ku- 
lautuvos Salyno “amžinoji'? taika. Pastovus jos 
įgyvendinimas tačiau būtų reiškęs ne tik gry- 
nai lietuvių gyvenamų žemių (Žemaitijos, da- 
lies Sūduvos) atidavimą ordinui, bet ir visiš- 
ką Lietuvos nustūmimą nuo jūros. 

Jeigu ikitoliniai Žemaičių “dovanojimai' 
ordinui buvo pasilikę tik pergamentiniais paža- 
dais, tai 1398 užrašas jau teikė jam pagrįstų 
vilčių. Atsilygindamas kryžiuočiams už sunai- 
kintas jų pilis prie Nemuno (1392), Vytautas 
pažadėjo pastatyti dvi pilis Žemaičiuose ir pa- 
dėti juos užvaldyti. Bet, po pusantrų metų ordi- 
no valdžios Žemaičiuose, Vytautas vėl surado 
pretekstą ginčui, kai atsisakė grąžinti į laisvą 
Lietuvą išbėgusius ordino valdžios Žemaičių 
ūkininkus. Žemaičiai buvo sukurstyti, ir 1401 
pavasarį ten kryžiuočių pilys buvo paimtos. 


Vėl nelauktai Žemaičių netekęs, ordinas 
prieš “išdaviką" Vytautą vakaruose išvystė 
stiprią propagandą. Iš viso kryžiuočiai intensy- 
viau ėmė rūpintis savo naudai laimėti vakarų 
krikščionių, popiežiaus ir valdovų opiniją. 1401- 
03 ir 1409 prieš ordinui ir krikščionybei skriau- 
das darantį Vytautą (iš dalies ir io pusbrolį 
karalių) buvo paleista dešimtys raštų. Siųsda- 
mas skundą po skundo dvasiškoms įstaigoms 
ir pasauliniams valdovams, ordinas puolė Vy- 
tautą už trigubą išdavimą. Bet Vytautas kovo- 
jo, ne tik ginklu atakuodamas ordino pilis 
(1402-03 Daugpilį ir Jurbarką), bet ir plunks- 
na, nors jo propagandos aparatas buvo nepaly- 
ginamai silpnesnis. 1401. III. išleido jis į Vaka- 
rų Europos valdovus vieną atsišaukimą, kuriuo 
kaltino ordiną už neteisingas pretenzijas į lais- 
vus žmones, iš Žemaičių išvykusius.3 


| Per keletą kovos metų (1401-03) ordinas 
nieko nelaimėjo, taigi ėmė darytis nuolaidesnis. 
Jis žadėjo neberemti nė Švitrigailos, jeigu tik 
atgautų išslydusius Žemaičius. Vytautas taip 
pat linko prie taikos. Jis nebuvo dviejų frontų 
karo šalininkas: jeigu jis ką nors turėjo tvar- 
kyti rytuose, tuomet kryžiuočiams pakišdavo 
Žemaičius. Jam rūpėjo atsiimti maištaujantį 
Smolenską ir sudrausminti svyruojančius bei 
neištikimus rytų pasienio kunigaikščius. 1403 
vasarą prasidėję pasitarimai privedė prie pa- 
liaubų ir pagaliau prie taikos Racionžo suvažia- 
vime (1404.V.22). Tuo metu pats Vytautas ka- 
riavo prieš Smolenską. Jis siuntė savo įgalioti- 
nius, kurie per Jogailos ir didžiojo magistro 
susitikimą pateikė aktus. Jogaila, kuris atnau- 
jino Kališo taiką (iš 1343) ir atsisakė Pama- 
rio, Kulmo, Michalovos ir kitų su ordinu gin- 
čijamų pasienio sričių, patvirtino Vytauto įga- 
liotinių sutartį. Vėliau ją patvirtino ir Vytau- 
tas.* 

Vėl žadėdamas ordinui Žemaičius Salyno 
taikos sąlygomis, Vytautas įsipareigojo per me- 
tus atiduoti kraštą. Be to, jis apsiėmė priversti, 
kad Žemaičiai pasiduotų ordino valdžiai ir už- 
statan duotų žmonių. Kol Žemaičiai ordinui pa- 
siduos, Vytautas turėjo su jais nutraukti san- 
tykius, nepalaikyti jų prekybos, nepardavinėti 
jiems javų, druskos ir kt.“ Kadangi iki tol or- 
dinui vis rodėsi kenksminga Kęstutaičio įtaka 
Žemaičiuose, tad jis, be paties didžiojo magistro 
prašymo, negalėjo žemaičių jėga versti pasi- 
duoti. 

Bet ir 1404 sutartin buvo įrašytas punk- 
tas, kuris vėliau vedė prie ginčų ir konflikto. 
Pasižadėdamas be ordino žinios iš Žemaičių nie- 
ko nepriiminėti, Vytautas išsiderėjo teisę Lie- 
tuvon išsigabenti 250 šeimų. Konfliktą baigus, 
ordinas vėl ėmė talkininkauti Vytautui. Į šio 
tris žygius prieš Maskvą ir į tolimą rytų erd- 
vę (1406, 1407, 1408) kryžiuočiai atvedė ir 
jėga surinktų žemaičių . . * 

Iš Lietuvos valdovo ordinas buvo laimėjęs 
savo valstybei sujungti reikalingą žemę —va- 
karinę lietuvių tautos dalį. O didžioji Lietuvos 
kunigaikštystė tada dar negalėjo suprasti etno- 
grafiškai tautinio principo. Šis todėl buvo pa- 
aukotas teritorialiniam. Pati Racionžo taika or- 
dinui reiškė laimėjimą — ir santykiuose su Len- 
kija, bet labiausiai — su Lietuva. 

Šį kartą kryžiuočiai jau galėjo turėti stip- 
resnių vilčių, jog pagaliau pasiseks įsistiprinti 
Žemaičiuose. Grįžęs iš laimingai baigtos Smo- 
lensko operacijos, 1404 rugpjūčio viduryje Vas 
tautas su didžiuoju magistru susivažiavo prie 
Lampėdžių (arti Kauno) Riterswerderio salo- 


je.“ Jis rodė ordinui didelį palankumą. Akivaiz- 
doje savo žymiųjų didikų, kurie patvirtino su- 
sltarimus su Konradu von Jungingenu, Vytau- 
tas pažadėjo per dešimtį metų nepriiminėti iš 
ordino žemių (Žemaičių) činšininkų. Jis leido 
naudotis Nevėžio kairiuoju (Lietuvos pusės) 
krantu ordino statomoms malūnų užtvankoms. 
Matyti, paties Vytauto patvarkymu į  Rit- 
terswerderio suvažiavimą buvo atvykęs būrys 
Žemaičių bajorų, kurie pasižadėjo didžiajam 
magistrui patys pripažinti ordino valdžią ir dar 
kitus paraginti jam pasiduoti. O didysis magis- 
tras — draugystės ženklan — pasižadėjo būti 
Vytautienės globėju, jeigu ji liktų našlė. 
Prasidėjo tragikomiškas Žemaičių ir Vy- 
tauto santykių epizodas. Atvykęs su kariuome- 
ne 1405 pradžioje, didžiojo Žemaičių žemės gy- 
nėjo sūnus padėjo kryžiuočiams užimti prie 
Dubysos Raseinių, Viduklės ir Ariogalos sritis. 
Liepos mėn. Dubysos rajone Vytautas vėl pa- 
sirodė su karine jėga, kurioje buvo rusų ir 
lenkų. Anot Dlugošo, Žemaičių gyventojai iš- 
sislapstę giriose. Primindami savo ištikimybę 
Kęstutaičiui, jie jo maldavę, kad neatiduotų jų 
kryžiuočiams — “Vakkis Ahridlis" ir neatplėš- 
tų nuo kitų lietuvių, nes žemaičiai esą tos pa- 
Cios tautos, tos pat kalbos ir papročių.* Šitaip 
buvo aiškinama ir “Žemaičių skunde" Konstan- 
coje.? Labai temperamentingai tą patį rašė ir 
pats Vytautas 1420 imperatoriui Zigmantui.!0 
Už visus skundus stipresnė buvo realioji 
Vytauto politika, nes jis norėjo taikos vakaruo- 
se, kad galėtų tvarkyti rytų žemes. Kaip pa- 
prastai naujai įgytose ordino žemėse, Žemai- 
čiuose vėl buvo tyrinėjami upių (Dubysos, Jū- 
ros) pakraščiai ir statomos pilys. Ordino amati- 
ninkams vadovaujant, Vytauto kariuomenė ne- 
toli Josvainių ant Šušvės kranto (Jasučio že- 
mėje) pastatė pilį Koenigsburgą!! Gal pilies 
pavadinimas turėjo priminti per Salyno suva- 
žiavimą Vytautui teiktą karaliaus titulą. Ka- 
dangi ordinui daug vargo sudarė priešo krašto 
pilių aprūpinimas, Koenigsburgui Vytautas tei- 
kė ne tik maistą, pašarą ir ginklus,'!? bet pali- 
ko ir įgulą. Šalia 40 kryžiuočių ten buvo 400 
lenkų. Nors Vytautui iš Žemaičių pasitraukus 
1405 rudenį žemaičiai puolė Koenigsburgą, bet 
jo neįstengė paimti. Ten persikėlė gyventi ordi- 
no vietininkas Žemaičiuose M. Kuechmeisteris. 
Pats ordinas statėsi savo pilis Skirsnemu- 
nėje ir kitur? 1407 buvo atstatytas ir Frie- 
deburgas.!* Svarbiausia kryžiuočių tvirtovė Že- 
maičiuose buvo 1407 m. baigta statyti Dubysos 
pilis Dobesinburg (Tobisburg). Dubysos  pa- 
kraščius ištyrinėjus, naujoji lietuviškai pra- 
mokusio Kuechmeisterio sostinė ir krašto ad- 

ministracijos centras buvo pastatytas prie Du- 
bysos žiočių (kur 1336 buvo stovėjęs Marien- 


burgas), arti Nemuno dešinio intako  Arme- 
nos.!? Prie Dubysos pilies skubiai dirbo 800 
darbininkų ir 24 meisteriai. Apsimetęs ordino 
draugu, ir čia Vytautas teikė pagalbą. Jis pa- 
stoviai mainėsi draugiškais laiškais, davinėjo 
patarimus, keitėsi įvairiomis brangiomis dova- 
nomis, tarėsi nematąs, kas dėjosi Žemaičiuose. 
Vytautui paslaugus ordinas iš Karaliaučiaus at- 
siuntė savo meisterį į Trakus garsiajai salos 
pilizi statyti Trakų (Galvės) ežere. Šitas vie- 
nintelis Pabaltijo “Wasserburg", kurio mūrus 
iš visų pusių skalavo ežero vanduo, stebino ir 
tlamandų keliauninką Ghižebert de Lannoy.!6 

Tuo metu kai rytuose Vytautas vedė savo 
aktyvią politiką ir vis tolyn skverbėsi prie 
Maskvos sienų, vakaruose ordinas visu Valtijos 

ruožu išlygino savo valstybės sienas. Prie turi- 
mų Vyslos ir Dauguvos žemupių turėjo būti pri- 
jungtas ir Nemunas su savo žymiaisiais žem- 
upio prieupiais (Nevėžis, Dubysa, Jūra, Šešu- 
pė). 

Ordino vietininkas Žemaičiuose įvesdinėjo 
savo tvarką. Jo “kamarninkai" ėmė vėl matuo- 
ti laukus, surašinėti gyventojus. Tada ypatin- 
gai ūkiškai klestintis ordinas nesigailėjo išlai- 
dų. Jis siuntė į Žemaičius kolonistų — ūkinin- 
kų, amatininkų ir pirklių. Su pačiais gyvento- 
jais kryžiuočiai darė visokius bandymus: tai 
ėmė įkaitus ir vykdė kruvinas egzekucijas,!7 
tai siuntė į sunaikintą kraštą javų, gyvulių ir 
kitko.!š 

Jau 1407 Žemaičiai vakarų krikščionims 
pateiktame savo memoriale, kuris Konstancoje 
buvo ištisai paskelbtas, skundėsi kieta ordino 


priespauda ir jo žiaurumais. Dar nėra tiksliai 
ištyrinėta, ar labai vienašališkas buvo Konstan- 
coje (1416) įteiktas “Žemaičių skundas,“ ku- 
riame išsamiai buvo išvardintos ordino riterių 
skriaudos.'? Žmonės esą buvę verčiami į sun- 
kiausius darbus, trukdomas susisiekimas ir pre- 
kyba, atiminėjamos nuosavos žemės, žiauriai 
imami įkaitai, grobiant vaikus ir žmonas, nu- 
kertant galvas ir t.t. 


Dauguma žemaicių, kurie ordinui skaitėsi 
"mūsų priešai“, nesidavė palenkiami. Anot pa- 
ties vietininko, jie šiandien sakė “taip", o rytoj 
jau "ne". Pats ordinas Konstancoje pripaži- 
no Žemaičius telaikęs lyg slidų ungurį už uo- 
degos (“sicut anguillam per caudam").?! Kaip 
rodo Žemaičių skundas 1407, nuo pat naujo 
kryžiuočių užvaldymo Žemaičiuose buvo daug 
nepasitenkinimo.?? 


1409 pradžioje ordinas aklinai uždarė Že- 
maičių sieną Lietuvon. Jis uždraudė ten par- 
davinėti arklius, galvijus ir medų. Vytautas 
ėmė skųstis tokiu kaimyno griežtumu.* O 
kryžiuočius pykino tai, kad Vytautas vis delsė 
atsiimti Racionže jam pažadėtas 250 šeimų, nes 
ordinas norėjo žinoti, kurie gyventojai jam pri- 
klauso. 


Santykiai tarp Vytauto ir ordino vėl artė- 
jo į naują krizę, nes pusbroliai 1408 gale, bai- 
gę tvarkyti rytų reikalus, sutarė iš ordino atsi- 
imti Žemaičius. Tuo laiku nepasitenkinimas 
Žemaičiuose, kurie šimtais turėjo duoti įkaitus 
(minimi 500),?* dar labiau įaštrėjo ir išsilie- 
jo į atvirą sukilimą. Jo slaptu inspiratorium 
kryžiuočiai laikė Vytautą.“ Žemaičiai, kuriems 
buvo atneštos žinios, kad “javams nunokus“ 
prasidėsiąs karas?“ sukilo dar gegužės mėn. 
(1409). Jie sudegino ordino vietininkui reika- 
lingą Skirsnemunę, be to, puolė Žemaičiuose ki- 
tas dvi naujas pilis ir Klaipėdą.*" 


Paprastai daug žinių apie Lietuvą didžia- 
jam magistrui surenkąs Ragainės komtūras ra- 
šė, jog Vytauto pasiuntiniai padrąsinę Žemai- 
čius. Didysis kunigaikštis juos paremsiąs, nes 
“jis pats nori traukti Karaliaučiun su kariuo- 
mene ir vokiečius taip sunaikinti ir sumušti, 
kad jie patys turėtų bėgti vandenin ir skandin- 
Lis“ 


Vytautas viešai dėjosi nekaltas ir norėjo 
“sąyo rankas nusiplauti“! Vedant derybas, 
Markvardas Salzbachas jį įžeidė, pasakydamas, 
jog jis jau tris kartus esąs išdavęs ordiną; o 
ketvirtą kartą sulaužius priesaiką, sunkų „būtų 
pasiteisinti prieš krikščionių valdovus. Užsiga- 
vęs dėl tokių kalbų, Vytautas skundėsi magis- 
trui?? Bet ir šiam netrukus atsisakė duoti 


patarimų, kaip Žemaičių sukilimą numalšinti, 
nes ordinas jau seniai jo patarimų nepaisąs. 
Oficialiai tačiau Vytautas dar laikėsi taikos. Jis, 
pvz., Kaune viešai barė sukilusių Žemaičių pa- 
siuntinius už nepaklusnumą ordinui, bet Vil- 
niuje slapta jiems žadėjo paramą prieš kryžiuo- 
Cius,** pareikšdamas, jeigu ordinas pradės karą, 
"kol aš gyvas, niekada nebebūsiu jų draugu?*! 
Kai santykiai visai pablogėjo, ir abi pusi viena 
kitą apibėrė priekaištais, Vytautas labiausiai 
kaltino ordiną už sulaikymą prie Ragainės 20 
laivų su grūdais, kurie 1403 vasarą — dėl per- 
nykščio nederliaus — Jogailos iš Torno buvo 
siunčiami Vytautui.?* Ordinas teisinosi, kad lai- 
vuose buvę slapta gabenami ginklai. 


Grūdų sulaikymas Vytautui akivaizdžiai 
parodė, ką reiškė neturėjimas Nemuno žiočių, 
ir tai paskatino jį veikti. Jo pareigūnas Rum- 
baudas ir dar keli kiti bajorai (Galminas, Ge- 
tautas, Klausigaila, Vasibutas) persikėlė per 
Nevėžį ir nuo Surviliškio—Krekenavos pradė- 
jo užimti sukilusį kraštą. Įdomu tai, kad Rasei- 
nių bajoras “Clawssgail" 1390 Karaliaučiuje su 
kitais Žemaičių kilmingaisiais buvo pažadėjęs 
remti į ordiną pabėgusį Vytautą. 1409, kaip 
Vytauto patikėtinis, jis buvo vienas iš penkių 
vadovų, kurie turėjo Kęstutaičio vardu parem- 
ti Žemaičių sukilimą. Tik beginkliams vokiečių 
buvo įsakyta nieko nedaryti.33 

Kai sukilimas apėmė visą Žemaičių kraš- 
tą, kuriame jau nuo 1408 galo buvo atsiradę iš 
Vytauto Lietuvos “pašaliečių", ordinui išsilaiky- 
ti nebebuvo vilties. Krito jo statytos pilys, ku- 
rių įgulos buvo gabenamos toli į rytus. Tik 
Klaipėda atlaikė žemaičių puolimus. Ordino vie- 
tininkas su savo įgula pasitraukė į Prūsus, savo 
sostinę — Dubysos pilį pats sudegindamas.? 
Tuo pat laiku, kai kryžiuočiams galutinai išsly- 
do Žemaičiai, jie buvo priversti skelbti karą 
Lenkijai (1409.VIII.6), nes ordinui nepasisekė 
Jogailą atskirti nuo ketvirtą kartą atsimetusio 
Vytauto. 

Kryžiuočiai rūpinosi sudaryti tokią padėtį, 
kad Jogaila ordino ir Lietuvos kontlikte pasi- 
liktų neutralus. Bet kai ordino pasiuntiniai pa- 
grasino, jog Vytauto padarytų nuoskaudų dau- 
giau nebepakęs ir puls Lietuvą, Gniezno arki- 
vyskupas atkirto, jog tokiu atveju karalius pa- 
siųs savo kariuomenę į Prūsus.? 

Šitaip pribrendo didysis konfliktas, kuris. 
turėjo kraujuje paskandinti visą abiejose pusė- 
se nuo seno susitelkusią tulžį. O neatrišamas 
Žemaičių priklausomybės mazgas turėjo būti 
kardu perkirstas. 

(Bus daugiau) 

VIENPLAUKIS IR 


Kai išsuki iš senybinio Salakinio vieškelio, 
kurį galą dar eini pro Pakaruoklio beržyną į 
rytus gerai išvažinėtu Minčios malūno traktu, 
tačiau šiapus ežero išsimetus keliūte į pietus, vis- 
kas pavirsta verksmais ir dantų griežimu: nei 
rodyklių nei kilometrstulpių, nei žmonių, ku- 
riuos galėtum pasiklausti krypties! Šilti smėlio 
kalniukai, samanoti pušynėliai, gailūs pelky- 
nai su miltuotom bruknėm vasarą ir gardžiom 
spalgenom žiemą, išvėpę skardžiai su riešuty- 
nais, — kilometrų kilometrai dykynių, kur šun- 
keliai patys nežino savo pradžios, nei pabaigos; 
pagaliau, nė nereikia, nes žmogus žmogų su- 
randa ir be kelio, o praėjūnas ko gi čia iš viso 
lankysis? 


Devinto vandens nuo kisieliaus giminės, 
stambaus Pagrundiškio penkių sodybų vienkie- 
mio ūkininko kviečiamas, šiame užkampyje pra- 
leidau vienas vasaros atostogas, mokydamas jo 
mergaitę rašyt ir skaičiuot. Tai buvo tipingas 
tevas - tironas ir laikė save visa galva prana- 
šesniu už apylinkės žmones, gal dėl to, kad savo 
ūkyje turėjo kalvę ir visų paslaptis puikiai pa- 
žinojo. I seklyčią, kur buvau apgyvendintas, 
valgyt man atnešdavo patsai savo rankomis (ne- 
pasitikėdamas moterimis), patsai ir stalą nu- 
rinkdavo. Jau per pirmą vakarienę, jisai pa- 
sakojo, girdi, kaimyniniame vienkiemyje Skur- 
kių namai dar toki tamsūs, jog iki šios die- 
nos viduasly kėpso iš senybės laikų didžiulis 
ąžuolo kelmas, kuriam vis dar kalba vakarines 
maldeles, prieš eidami gulti. 


— Tai labai įdomu, — pasakiau pradžiugęs, 
— rytoj nueisiu pasižiūrėt! 

— Nei rytoj, nei kol pas mus būsi, — at- 
sakė rimtai susiraukęs, — tu tenai nekelsi ko- 


jos! 

— Nugi, užeisiu apsimetęs pakeleivingu,— 
kalbėjau, —paprašysiu atsigerti vandens, pasa- 
kysiu dėkui ir išeisiu, daikto gi! 

— Nė kokio undenio tu tynai negausi, ba 
kas gi tau paduos, — šnekėjo visai rimtai, — 
Skurkių šeimyna, per pusvarstį tau pamačius, 
išsilakstys raistuos, ko gera, da priemėtį įsiva- 
rys ... Ja paskui paeis kalbos, kad gyveni pas 
mus ... Va, kabink da medaus, ponaiti, virži- 
nio; ir nesimaišyk su tais juodnugariais! Sa- 

šVILPAUJA 


PULGIS ANDRIUSLS 


kyk, narakiai aš nusiunčiau ponaitį un juos 
žvalgytuvių... ja, gal, va šito su koriu, ne 
taip bus gailu? 


Dar papasakojo, kad anoj pusėj Didžiaba- 
lių dar neseniai žaibas nuspyrė senio juodakny- 
giaus pirkelę, kur jisai gydęs tamsius Žmones 
šaknelėmis ir atžadėjimais, laikęs išbaltintą ku- 
melės kiaušą ant kryžavonės ... 


Po kelių dienų viešnagės ir aklas būtų pa- 
matęs, kokioj geležinėj drausmėj šeimininkas 
laikė namiškius, nuo tamsos iki tamsos vis bė- 
gančius, vis nepataikančius. Jo disciplina savo- 
tišku būdu buvo pritaikinta ir man. Jo namuo- 
se viešėdamas, medų valgydamas turėjau būti 
“ponaičiu"', kaip kad jis šią sąvoką suprato pat- 
sai. Po vakarienės gyvenamajame gale pasigirs- 
davo susirinkusių kaimynų aleliavimai, juokai. 
Negalėdamas pakelti vasaros prieblandų vienui 
vienas uždarytas negyvenamoj seklyčioj, išgir- 
dęs linksmai niūkiant žmones pirkioj, eidavau į 
tą triukšmą, bet ... kol pereidavau erdvią prie- 
menę, kol atverdavau duris, tenai nieko ne- 
bebūdavo, išskyrus namiškius, net piemenukas 
kažkur dingdavo, nors ir aiškiai žinojau, jog 
jis miega lovoje prie pečiaus. Pradžioje maniau, 
kad pasivėluodavau į sueigą, bandžiau po to at- 
sirasti anksčiau, bet pirkią vistiek rasdavau iš- 
tuštėjusią. Šeimininkas stropiai sekdavo kiek- 
vieną seklyčios durų sugirgždėjimą, priemenės 
grindų sudundėjimą ir, tai pajutęs, išvarydavo 
kaimynus namo. Po kelių nesėkmingų bandy- 
mų susipažinti su kaimynais, nebenorėdamas, 
kad jų susirinkimai būtų taip neceremoningai 
išvaikomi, turėjau vienui vienas leisti nykias 
sutemas seklyčioje, tiesa, dažnai paįvairinamas 
ant gonko akmenų susėdusių moterų graudu- 
lingo dainavimo. O gi, žinote patys, kaip ilgam 
Lietuvoje įsitveria vasarą tos niekieno valan- 
dos, tas nei vakaro nei nakties metas, kol įžie- 
biama žibalinė lempa, kurios aprūkusį kaminėlį 
apipuola mieguisti patamsių drugeliai! 


Be trumpų pabendravimų su pačiu šeiminin- 
ku, kai jisai tris kartus per dieną atnešdavo man 
seklyčion valgyt, kartkartėmis dar pavaišinda- 
mas šaknelių antpilu, be vieno kito žodžio su 
jo žmona (per ją ir mūsų giminystė su šiais 
namais!) visą tą gražią vasarą praleidau bevil- 


tiškai atskirtas nuo pašalainių žmonių, sunaudo- 
damas ilgus laisvalaikius skaitymui ir pasivaikš- 
čiojimams po ... tiktai šeimininko dviejų va- 
lakų laukus, kur nieko svetimo negalėjau susi- 
tikti. Obuoliaudamas, ar vyšniaudamas kluonie- 
noj, kartais pamatydavau gretimame sode besi- 
krapštant kaimyną, bet man prisiartinus prie 
tvoros, senis nejučiom jau būdavo dingęs už klo- 
jimo sąsparos. Beklaidžiojant pušynėliuose nety- 
čia užkluptas šeimininko piemenukas su banda 
nesileido į jokias kalbas, visas nurausdavo ir, 
palikęs gyvulius, pasislėpdavo kadugiuose 


Rudeniop, dorojant vasarojų, iš šeiminin- 
ko uosyno vieną saulėtą pavakarį įsikrapščiau 
skardžiun, kuris pakiliai šlaitais virsta į Di- 
džiabalių raistus, abiejose pakriūtėse apkemė- 
jęs lazdynais, besibaigiančios vasaros jau pa- 
ženklintas geltonais atspaudais. Prisiriešutavęs 
pilnus kišenius, pajutęs vakaro vėsrą, vėl iško- 
piu lygumėlėn prie uosyno. Lauko keliūte tie- 
siai į mane betraukiąs vikių prižardytą ve- 
žimą arkliokas, o greta jo vadelėmis benūginąs 
kailiniuotas žmogelis su drobinėmis kelnėmis, 
veidą užsimaukšlinęs lietaus išpraustu ir sau- 
lės perdžiovintu kaškietu, pačiame viršugalvy 
su prasimušusiu prakaito vainikėliu. 


— Padėk Dieve, — nuskaičiavęs reikiamą 
žmogui užkalbinti nuotolį, surikau ūkininkui, 
— kaip derėjo vasarojus? 

Užuot ką man atsakęs, kailiniuočius šėrė 
vadelėm ir skubiai išsuko iš keliūtės miežienon, 
užvažiavus ant ežios, vežimas pavojingai pa- 
krypo — pasverdėjo, paskui išsilygino, vade- 
lėm šlajuojamas, arkliukas pasileido net bėgti 
per dirvas, akmenis ir gurvolius. Stovėjau ant 
kietos, gerai per sausą vasarą išmintos keliū- 
tes, kol drobinės kelnės ir kartim įviržyta vikių 
stirta per trumpą akimirką išnyko anapus uosy- 
no kampo. 

Šiuo atsitikimu stebėjausi gal kokias tik 
penkias minutes, gliaudėliaudamas riešutus grį- 
žau namo, net per vakarienę pamiršau tatai pri- 
minti šeimininkui. Ypač kad jau mūsų sutar- 
tis ėjo į patį galą, buvau užimtas kelionės į tė- 
viškę, o paskui — į Kauną, rūpesčiais. O ir 
disciplina, taip sumaniai ir paslėptai man pri- 
mesta, ėmė nusibosti, nepaisant viržių medaus 
bei šaknelių antpilo. 

Kitą vakarą, atnešęs valgyt, šeimininkas 
buvo neįprastai mandagus, užuot įpylęs įprasti- 
nius du stikliukus, jis pastatė pusropinukę ant 
stalo ir kvietė pačiam pasitarnauti, po vakarie- 
nės ilgai dar sėdėjo seklyčioje, kol viską išpa- 
sakojo, kol atsakė į mano klausimus. 


— Taigi, bro, vakar anas ataina un man 
ir sako .. 
— 4šas tas “anas"? — klausiu. 

k Ai, ponaiti, tumsus žmogus kaip ir anys 
visi, sarmata klausti, sarmata sakyt.. numoja 
ranka, šaukštu pamaišydamas man atneštus gry- 
bus su grietine. — Taigi anas kaip nusigundo, 
kaip nusigundo, jau buvo pagatavas un daktaru 
ait, saka, priemėtis tai jau kaip padėta, da tik 
netrinkė, ale laukia bet kadū. Da šit nebūvis 
kaip gyvas nusigundis ... 


— Ja kagi nusigundis? — klausiu dar ne- 
atsiprotėdamas, apie ką čia viskas sukasi. 

— Sukepimas, rokuojas, iš Padidžiabalių 
pakriūtės kaip alavinis balvoniukas stojas taks 
žmagėnas ir keliūte tiesiai aina un man, pas- 
kėsnoja runkom ir saka man kažnakū, ragis, aš 
lauksiu, kal anas un man pr' eis, tai tuo pačiu 
nus' gundimu kai šėriau bėriokui paslėpsniuos, 
kai anas ėmė nešt vežimu su vikais, bro, ragis, 
ne mano bėriokas, ale aitvaras. Ir vis aš šlajuo- 
damas bėriokū vadelėm, ats' grįžtu per petį pa- 
dabot, kū žmogėnas dara: ar da vejas, ar ka- 
kius burtus siunčia pavėjui? Bro gi, daboju, 
anas kaip inbestas keliūtėj, nė priekin, nė at- 
gal! Pers'žegnojau, kai pamačiau kad anas nesi- 
veja, bėriokas pa putu, ja mana plaučiuos var- 
gonai groja, bro, anas gal ir ne taks piktas bu- 
va. 

— Tai ko gi jis nusigando, — ėmiau aiš- 
kintis, supratęs reikalą, — aš jam katalikiškai 
pasakiau “Padėk Dieve“, dar paklausiau, kaip 
visi žmonės, kokia dermė? 

Šeimininkui taip patiko šis atsitikimas, kad 
su didžiausiu pasigardžiavimu stengėsi pratęst 
pasakojimą. Ar jis atitiko originalą, ar ne, man 
niekuomet neteko patirti, nes tame užkampyje 
po to niekuomet nebuvau užsukęs. 

— Pala, ponaiti, duok man baigt, — gry- 
nai nuskustame šeimininko veide per senatvės 
raukšles spindėjo šypsena. — Sako, bro, jeigu 
anas būt' nars sprindį iššokis iš keliūtės mie- 
žienon ir parodis žinklū, kad aina un man, tai 
būč' metis bėriokų, vadeles, pakinktus ir vikų 
vežimū ir būč oru atskridis nama. Iš senybės 
gi sako, kad čia prie Didžiabalių kaip tik vie- 
ta takiem visokiem! 

— Ar aš kokia baidyklė, ar blogai apsi- 
rengęs, ko gi jam buvo taip išsigąsti? 

— Anas, bro, sako, kaipgi nesuksi su pil- 
nu vežimu iš kelio, jeigu ty iššoko tau skersai 
žmogėnas. Ir ne koks mūsiškas, bet vienplaukis 
ir švilpauja! Švilpauja ir be kepurės! Visko čia 
žmonės matė, bet tokių dar nebuvo. 

J. G. KREUTZFELDO LIETUVIŲ TAUTOS IR 
DAINŲ CHARAKTERISTIKA 


Ar SE SP LAU KTS 


Platesniame latvių ir estų dainų tyrinėji- 
me, parašytame Herderio 150 metų mirties su- 
kakties proga', jo autorius Leonidas Arbuso- 
was? buvo pažymėjęs, kad svarbus lietuvių 
dainų šaltinis “Preussische Blumenlese“ (Prū- 
sų almanachas) iš 1775 m. jam nebuvo priei- 
namas nei Berlyno nei Elbingo bibliotekose, 
kur, kaip žinia, dar prieš karą to leidinio būta 
po vieną egzempliorių. Dėl to jam nebuvo pri- 
einama pati pirmoji platesnė lietuvių dainų 
charakteristika, kurią H. v. Mueller savo infor- 
maciniame straipsnyje apie tą šaltinį buvo pa- 
vadinęs “puikia, be šališkumo ir sentimentalu- 
mo“ (kas anais gerais romantiniais laikais, Ži- 
noma, buvo ir nepaprasta).* 

Davęs daugiau žinių apie latvių ir estų dai- 
nas ir kai kuriuose archyvuose iškasęs ligi tol 
neskelbtų tų tautų dainų, Arbusowas apie lietu- 
vių dainas žinių teduoda šykštokai, nebent tiek, 
kiek jau iš seniau buvo žinoma.? 

Norėčiau tad čia papildyti, kas ten praleista, 
ypač kiek tai liečia minėtąjį mūsų dainų šalti- 
nį, — J. G. Kreutzfeldo “Įžanginį rašinį apie 
prūsų poeziją“ (nuo Jerošino iki Herderio), kur 
trijuose puslapiuose pirmą kartą tada apie mū- 
sų dainas prabylama laisvai ir atvirai (str. ano- 
niminis, jo identiškumas nustatytas keleriais me- 
tais vėliau F. S. Bacho; žr. 21 pastabą). 

Ruošiant spaudai didesnį darbą apie Her- 
derį ir dainas, vėl teko susidurti su Kreutz- 
feldu, kurį J. Sembritzki vadina pirmuoju tik- 
ru mūsų dainų rinkėju.“ Kreutzfeldas buvo lie- 
tuvių dainų parūpintojas Herderio garsiajam 
rinkiniui “Volkslieder" (1778-79). 

Tiek dabartinėj Berlyno bibliotekoj, tiek ir 
jos perkeltoj šakoj Tuebingene “Preussische Blu- 
menlese' su Kreutzfeldo rašiniu apie mūsų dai- 
nas nebebuvo užtikta — arba karo metu dingo 
arba perkelta į ligi šiol nežinomą vietą. Tik 
Elbingo biblioteka (dabartinėj Lenkijoj) galėjo 
pranešti dalį savo turto perleidusi Mikalojaus 
Koperniko universiteto bibliotekai Torūnėj. Lai- 
mingu atveju jieškomasai leidinys ten ir bu- 
vo užtiktas. Šiuo metu Kolumbijos universite- 
to biblioteka New Yorke yra įsigijusi minėto 
leidinio lanko A mikrofilmą. To lanko 14-16 
pusl. randame pirmąją platesnę mūsų dainų cha- 

rakteristiką. Kalbėdamas apie dainas, autorius 
ten kai ką pasako ir apie pačią lietuvių tautą 
ir, žinoma, tiek, kiek jam pačiam buvo pavy- 
kę surinkti žinių. 

Pats Kreutzfeldas buvo kilęs iš Karaliau- 
čiaus, tik metais vėliau gimęs už Herderį (1745), 
kurį laiką buvęs Karaliaučiaus senamiesčio mo- 
kyklos mokytojas, paskum universitete poezijos 
profesorius ir bibliotekininkas. 7 Dėl silpnos svei- 
katos, silpnų plaučių, palyginti ankstyvame am- 
žiuje pasimirė (1784). 

Kreutzfeldas gerai mokėjęs ir lietuvių kal- 
bą, kaip matyti iš jo dainų vertimų į vokiečių 
kalbą, nors iš tikrųjų tik vieną jo paties alma- 
nache originale duotą dainą teturime: visos ki- 
tos ten teduotos vokiškame vertime.* 


Iš kur Kreutzfeldas išmoko lietuviškai, nė- 
ra žinios. Gal kas iš tėvų ar senelių mokėjo? 
Kaip matyti iš kai kurių jo raštų ir pažiūrų į 
dainas ar lietuvių liaudį, jis norėtų į ją kiek lyg 
iš augščiau žiūrėti, lyg kildintų save iš senųjų 
prūsų bajorų.“ Rėza buvo abejojęs Kreutzfel- 
do geru lietuvių kalbos mokėjimu, bet tas abe- 
jojimas jam buvo kilęs dėl to, kad, versdamas 
dainas, Kreutzfeldas apleidęs svarbią mūsų dai- 
nų savybę—rimą!!? J. Nadleris Kreutzfeldo dainų 
vertimus vadina “kiek perdėtais, bet pagau- 
nančiais". !! 

Jei ne ankstyva mirtis, Kreutzfeldas, kaip 
matyti iš jo įžanginio straipsnio almanache apie 
prūsų poeziją, būtų paruošęs pirmąjį didesnį 
mūsų dainų rinkinį, tuo būdu tapdamas Rėzos 
pirmataku. Tačiau jo rinkinys, kaip ir Herderio, 
greičiausia būtų buvęs be originalų. Maža besą 
žmonių, kurie ta “paniekinta" (verachtete) kal- 
ba besidomėtų. . 

Čia reikia pastebėti, kad “Preussische Blu- 
menlese" tokia antikvarine retenybe pasidarė 
dėl to, kad jis, nors ir išspausdintas, pasaulio ne- 
beišvydo, — greičiausia dėl finansinių sunkumų, 
kaip pažymi “Preussisches Archiv'!2. Patsai 
Herderis skaitęs tik korektūros lankus su lietu- 
vių dainų vertimais (lanke K). Vienas Berly- 
no bibliotekos egzempliorius (iki lanko N im- 
tinai) buvo atstatytas iš kitų leidinių, pvz. tas 
pats įžanginis Kreutzfeldo straipsnis apie senų- 
jų prūsų poeziją ir mūsų dainas buvo atspaus- 


PR. DOMšAITIS 
BĖGIMAS Į EGIPTĄ 


dintas ir “Preussische Tempe', praėjus penke- 
riems metams nuo almanacho atspausdinimo.!* 

Atidėdami į šalį bei kitai progai mūsų dai- 
nų, Kreutzfeldo surinktų, vertę bei autentiš- 
kumą, pažiūrėkime dabar į patį jų apibūdini- 
mą. Nors ir pradėjęs nuo kryžiuočių laikų, nuo 
Jerošino (supoetinusio Dusburgą), Kreutzfeldas 
randa, kad prūsų poezija, palyginta su vokie- 
čių, vistik esanti maža ir nežymi, ir būtent ta- 
me kampelyje, kuris ilgą laiką nežinojęs, kam 
priklausąs — Lenkijai (taigi ir Lietuvai) ar 
Vokietijai. Tai kraštas, kurs poetui nei vyno 
nei gražuolių negaminąs, ir nei aukso kasyk- 


Išjs 


PA 


Kreutzfeldo tikslas, be to, buvęs duoti se- 
nųjų prūsų poezijos pavyzdžių, nes jie, pagal 
Dusburgą ir Schuetzę, aukodami daug giedoda- 
vę, tą pat darydavę, vestuves ir pakasynas kel- 
dami. 


Tiesa, sako toliau Kreutzfeldas, daug pa- 
goniškumo buvo jų dainose (giesmėse), ir dėl 
to ir jų krikštytojai, kryžiuočių riteriai, jų dai- 
nas (giesmes) kartu su jų kalba išrovę. 

I lietuvių kalbą ir į lietuvių dainas Kreutz- 
feldas atkreipė dėmesio dėl to, kad lietuvių kal- 
boj jis įžiūrėjo prūsų kalbos giminaitę —seserį. 
nes paskutinis prūsų kalbos pėdsakas dingęs jau: 

pereitame šimtmetyje. Tik lietuvių kalboj at- 
pažįsti mirusiosios seserį. 

Tačiau iš tolesnio pasisakymo matyti, kaip 
Kreutzfeldui nedaug tebuvo žinoma apie visos 
lietuvių tautos pasireiškimą liaudies mene. Jis 
tik sprendė iš to siauro pajūrio ruožo, kurs buvo 
artimesnis jo gimtiniam miestui; lyg tai jau 
ir būtų visas lietuviškas pasaulis: tai ta kalba, 
kuria kalbama Kuršių Marių pakraščiu, ir šitą 
mintį patvirtina senieji estai (gal aisčiai?), da- 
bartinių kuršių lietuvių panašūs drabužiai, pa- 
pročiai vestuvėse, laidotuvėse ir išlikę jų prie- 
tarai, kurie dar gausūs tebėsą išlikę, nepaisant 
pakeitimų, kuriuos padarė krikščionybė ir val- 
džia. 

Iš tolesnių Kreutzfeldo spręsmų lyg maty- 
ti, kad vietinius lietuvius jis būtų linkęs laiky- 
ti autochtonais, prūsų giminaičiais, kurie se- 
nąsias tradicijas tęsia, senose sodybose tebesėdi. 
Štai Kreutzfeldo žodžiai: 

“Ir dalykas yra toks: lietuvių dainos tikrai 
yra vieninteliai mūsų krašto tautiniai dalykai; 
kuo jau juos seniai ir laikyta. Dėl to drįstame 
prie tų dviejų dainų, kurias Ruigas paskelbė,'4 
dar keletą kitų, taip pat tikrų, žingsnis po žings- 
nio pridėti. Keturios, kurias į šią antologiją 
įdedame,? turi tokias aiškias žymes nedirbti- 
nės liaudies dainos ir ypatingai lietuvių dainos, 
kad pačios gali kalbėti už savo tikrąją kilmę.“ 

Toliau seka, kad ir glausta, bet tikrai pui- 
ki dainos charakteristika: 

“Jose be vargo matome nekaltą vaikišką 
vaizduotę, o aistrą pakeistą į veiksmą ir pasa- 
kojimą — į sceną; matome laisvą minties skry- 
dį, po to sekantį kalbos ir ritmo greitį, jose ma- 
tome tai, ką esame įpratę liaudies dainose maty- 
ti. Bet tautinis dalykas jose taip pat ryškus. 

“Jos alsuoja karo šėlimu, bet ne kraujo 
troškimu, jose nesravi kerštas, iš viso ten nė- 
ra stiprių aistrų: nes lietuviai nėra skaldai. Ten 
nėra augštų fantazijų, didelių užmanymų, nėra 
kokių nors drąsių paveikslų, tropų ar figūrų, nes 
lietuviai nėra skotai.“ 

Toliau seka tiek dainų, tiek ir pačių lietu- 
vių kaip tautos charakteristika. Ir čia Kreutz- 
Teldas, priešingai to meto romantikams, nori 
duoti realistiškesnį vaizdą (panašesnį kiek į 
to meto Donelaičio vaizduojamus tipus), tačiau 
čia kartu prasikiša ir jo šališkumas tematyti tik 
siaurą būrų gyvenimą, lyg kitokio ir nebūtų: 

“Jie yra derlingų laukų, linksmų ganyklų 
arba žuvingų pakrančių gyventojai. Jų dainos 
yra išraiška lėtos, pasitenkinusios sielos, kurios 
stygų niekad neįtempia bekintančios laimės at- 
sitikimai kariniame gyvenime, sielos, kuri dau- 
giau jėgų nepanaudoja nei būtiniausiam pra- 
gyvenimui reikalinga, kad kitas jėgas valgiui, 

gėrimui ir meilei sutaupytų. Šiose srityse tik- 
rieji lietuviai nuo seno turi žinomų nuopelnų". 

Anksčiau užsiminęs apie dainų nuotaikų ir 
motyvų įvairumą, vėliau Kreutzfeldas, lyg ir 
sau prieštaraudamas, jose tenorėtų vien meilės 
dalykus teįžiūrėti. Čia prisimintina, kad jo ir 
Herderiui pateiktosios dainos buvo išimtinai 
meilės dainos su vienu kitu šalutiniu motyvu. 
Jis jomis pirmiausia ir bus domėjęsis, jų ir pats 
rašęs, nes, kaip pastebi W. Pauli, Karaliau- 
čiaus poetų ratelis daugiausia rašė proginės 
(vestuvių, laidotuvių ir kt.) poezijos.!* Dėl lie- 
tuvių dainų meilės motyvo Kreutzfeldas sako: 


“Iš visko matyti jų nepaliaujama meilė dai- 
nuoti, nes jų dainos, liesdamos meilės reika- 
lus, yra pilnos naivaus žaidimo, pilnos kanki- 
nančių kaprizų, einančių dažnai iki paikumo, 
bet jų kalba čia daug reiškia, ji tokia melo- 
dinga ir saldi, tokia pilna gražios kompozicijos 
ir patogių dalyvių, tik mums vokiečiams pasiro- 
do beturinti perdaug diminutyvų.?' 


Tad čia, priešingai Lessingui ir Herderiui, 
Kreutzfeldas yra realistiškiau atsiliepęs apie dai- 
nas.!" Tačiau mūsų kalbos vertinime jis visiš- 
kai sutinka su Ruigu, kuris mūsų kalboj buvo 
įžiūrėjęs graikų ir lotynų kalbos skambumo.!š 

Dar pastebėjęs svarbų dainų bruožą — tė- 
viškės meilę ir ilgesį — Kreutzfeldas savo cha- 
rakteristiką baigia tam tikru liaudies žmonių 
vertinimu ir kartu atsiribojimu nuo jų: liaudyj 
yra gerų ir mielų kūrybinių savybių, bet lyg ir 
nepatogų su ja bendrauti — aiški pseudoklasi- 
cizmo liekana šiam dar romantikos judėjimo 
kaip ir nepaliestam literatūros žmogui. Rašinys 
baigiamas šiais žodžiais: 

“Jų savijauta, jų prisirišimas prie ramaus 
tėviškės gyvenimo taip pat pasireiškia jų dai- 
nose, kaip ir jų gyvenime. Nes tėviškės ilgesio 
jie labiausiai pavergti. Dainos mums turėtų pa- 
tikti mažiausia tiek, kiek patiko lapių (laplan- 
diečių) ar amerikiečių meilės dainelės. !?9. Visi 
tie dalykai, tiesa, nežymūs, kai lyginame su sa- 
vo Menu ar kultūra, bet juo labiau nutolęs ne- 
apdorotas žmogus nuo atkutusio, juo labiau no- 
ri žmones mylintis stebėtojas patirti, kaip reiš- 
kiasi žmogaus prigimtis, nors ir apleista, ir 
džiaugiasi, savo garbei, jeigu neapdorotą žmogų 
randa tokį, kad apdorotasai gali nesigėdyti anam 
reikšti simpatiją? 

Tad Kreutzfeldas čia pripažįsta mūsų kai 
mo žmonių sielos skaidrumą ir jų kūrybos ver- 
tingumą. Dainos vertinime tai buvo tik pirmie- 
ji žingsniai, nes tik prieš ketverius metus tada 
jaunasis 21 metų Goethė pirmą kartą iš Herde- 
rio buvo išgirdęs apie nuostabias lietuvių dai- 
nas, o paties Herderio garsusis rinkinys tepa- 


sirodė (irgi anonimiškai!) ųk po kitų ketve- 
rių metų. 

Ši Kreutzfeldo mūsų dainų charakteristika 
anksčiau nėra buvusi išversta. Tiesa, vieną ki- 
tą ištrauką iš jos buvo davęs Sembritzki ir patį 
“Preussische Blumenlese“ radinį Elbingo biblio- 
tekoj daugiau bibliografiškai, kaip dalykiškai 
aprašęs.?? 

Po Kreutzfeldo kiek plačiau apie mūsų dai- 
nas atsiliepė jo bičiulis Fr. Sam. Bock savo 
veikale apie prūsų istoriją bei geografiją?! o 
jau gerokai po to Rėza 1818 davė platesnį dainų 
įvertinimą iš to meto romantinio požiūrio.22 
Tas požiūris ligi naujesniųjų tyrinėjimų buvo 
gerokai įsigalėjęs mūsų dainotyroj.23 

ūber den Adel der alten 


Danguolė Sadūnaitė 


ARS AI RiA 


Kai morkos išbėga į sėklą 

Ir žemė suskerdėja skaudriom prarajom — 
Ateinu į tave, o vasara, 

Kaip vyras į savąją moterį: 


Prieglobsčiui, 


Ir atoilsiui — 


Giliam būties apmąstymui. 


Kai vėjas varsnoja vynmedžio lapais, 
Ir dulksta ore saldus neveikimas — 
Mes glaudžiamės, gužiamės 


Siekiame — 


Ar nepagausime Meilės kvapties. 

KELIAS Į LIETUVIŲ MOKYKLAS AMERIKOJE 


ANTANAS KUčČAS 


Per kiaurą amžių jums sakiau, tą šiandieną dar 
jums priminsiu. Turėkitės savo katalikų tikėjimo, 
nes netoli nuo jūsų stovi neprietelis! 

Iš vysk. Motiejaus Valančiaus testamento. 


Lietuvystė ir katalikystė, ypač rusiškoje Lietuvoje, 
labai arti tarp savęs surišti. Prašalinkime tik kata- 
likybę, tai pražudysim lietuvystę. 


Dr. Vincas Kudirka, Varpas 1889 m. 4 nr. 56 p. 


1. Pirmieji lietuviškos veiklos daigai* 


Kada Amerikos lietuvių tarpe kilo pirmoji 
mintis steigti savas mokyklas, ar veikti lietuvy- 
bės labui, keliant tautinę sąmonę, šiandien pa- 
sakyti nelengva. Viena tėra aišku, kad visa tai 
kilo daug anksčiau, negu įprasta manyti ir skirs- 
tyti nuopelnus vienam ar kitam asmeniui. To- 
kio žmogaus, kuris “išrado" švietimą ar tautinę 
sąmonę, pasaulis nepažįsta. Todėl istorijos tyri- 
nėtojas tegali remtis tik tais balsais, kurie 
atžymėti jam prieinamuose dokumentuose ar 
šaltiniuose. 

Iš pirmųjų Amerikoje už lietuvybę nuken- 
tėjusių randame kun. Juozo Juškevičiaus (1810 
-1879) vardą. Po 1863 m. sukilimo ištremtas į 
Sibirą, jis vargais negalais atsidūrė Brazilijoje 
ir 1869 m. atvažiavo į Čikagą. Vyskupo paves- 
tas, tuojau čia suorganizavo Šv. Stanislovo 
mišrią lietuvių lenkų parapiją, iš kurios lenkai 
ji 1871 m. išgujo už lietuviškus pamokslus. Už 
tą patį lenkai jam išdaužė langus Shamokin, 
Pa. (1876), jo paties įsteigtoje mišrioje para- 
pijoje. Po metų tas pat nutiko Nanticoke, Pa. 
Išvargęs senelis grįžo į Čikagą, kur netrukus 
mirė. 

Už lietuvybę ne kartą buvo išdaužyti lan- 
gai ir kun. Petrui Končiui (1840-1890) tame 
pat Shamokine. 1874 m. mišrią lietuvių lenkų 
Šv. Kazimiero parapiją buvo įkūręs kun. And- 
rius Strupinskas Shenandoah, Pa. Po trejų me- 
tų jis sulaukė tokio pat likimo. Tai sukėlė ilgas 
kovas. Visos čia minėtos vietovės buvo per ma- 
žos vienos tautybės parapijai įsteigti, todėl iš 
pradžių buvo tikėtasi bendro sugyvenimo. Len- 
kai visur pasirodė agresyvesni. Jie taip pat ne- 

*)Sutrumpinta ištrauka iš autoriaus knygos “Ka- 
ralaičic Kvieslys", skirtos kun. dr. Antano Staniukyno, 


šv. Kazimiero Seserų Vienuolyno steigėjo, biografijai. 

įsileido į bažnyčią naujai atkelto klebonu kun. 
Aleksandro Burbos Plymouth, Pa. Tai buvo 
1889. 

Iš pasauliečių pirmasis lietuviško darbo 
ėmėsi Mykolas Tvarauskas. Kilęs iš Karklupių 
kaimo, Vilkaviškio aps., buvęs mokytojas, A- 
merikon turėjo bėgti po 1863 m. sukilimo. Ap- 
sigyvenęs Shamokine, tuojau rūpinosi leisti lie- 
tuvišką laikraštį. Nedaug teradęs pritarimo, 
įsitaisė spaustuvėlę ir pradėjo spausdinti savo 
paruoštą anglų lietuvių kalbos žodyną “"Tlumo- 
čius." Vos keletą lankų atmušus, sudegė jo 
spaustuvė (1874). Persikėlęs į New Yorką, dir- 
bo vario ir skardos dirbinių fabrikėlyje. Čia 
vėl įsitaisė šiokią tokią spaustuvėlę ir 1879 m. 
pradėjo leisti seniai svajotą laikraštį “Gazietą 
Lietuwiszką.“ 

Tai buvo nedidelis laikraštukas, kaip sa- 
kėsi, “raštas pašvęstas dėl lietuvninkų Ameri- 
koje", kuriame jis nori parodyti, kad čia mes 
esame laisvi, galime leisti savo laikraštį, kuris 
“mus sulygintų su kitomis tautomis.“ Santy- 
kiuose su lenkais jis kvietė prie broliškos vie- 
nybės. Kalba buvo primarginta lenkiškomis 
priemaišomis (kur jis vargšas tada galėjo pra- 
mokti kitokios?). Nedaug temokėję skaityti, ne- 
organizuoti, lietuviai nesuprato laikraščio ver- 
tės. Iš kitos pusės, jiems nepatiko siūloma vie- 
nybė su lenkais, su kuriais jau ne vienoje vie- 
toje ėjo ne tik ginčai, bet ir muštynės. Ne 
palaikomas, laikraštis po 16 numerio sustojo. 
Leidėjas (13 nr.) karčiai nusiskundė: “Norėjau 
prieš svietą parodyti, jog yra lietuviška tauta, 
bet lietuviai atšalę miega? 

Kad ir nusivylęs, jis lietuviško darbo ne- 
pameta. Verčia iš lenkų kalbos visokius lengvo 
turinio pasakojimus, leidžia juos knygomis ir 
pagauna skaitytojus. 1884 m. jis imasi leisti 
laikraštį “Uniją", o 1891 “New Yorko gazietą 
lietuvišką." Abudu po keliolikos numerių susi- 
laukė tokio pat likimo, kaip jo “Gazieta Lietu- 
viška". Mūsų lietuviškoje spaudoje ne vienur už 
tokias dideles pastangas prabilti lietuviškai 
Tvarauskui atsidėkojama pavadinant jį lenku 
ar lenkomanu. Ar tai ne pasityčiojimas? 

“Gazietos Lietuviškos" bendradarbių tar- 
pe. matome kun. P. Končių, čikagiškį dr. M.P. 
Kasakauską ir pranciškoną brolį Augustiną 
Zeytz-Zaicą. Jų visų bendras noras buvo kelti 


lietuviškumą. Dr. Kasakauskas buvo pirmuti- 
nis skatintojas steigti lietuvių Susivienijimą. 
Tam reikalui jis prikalbėjo kun. Antaną Var- 
nagirį ir pats su karštomis kalbomis dalyvavo 
Susivienijimo steigiamajam susirinkime (1886). 
Mažai Čikagoje besant lietuvių, daugumas jo 
pacientų buvo lenkai. Jiems jis išleido knygelę 
“Naminis gydytojas" (1887). Už tai Šliupo lei- 
džiamajame “Lietuviškame Balse“ jis susilaukė 
šundaktario ir išgamos vardo, o už jo bendra- 
darbiavimą “Vienybėje Lietuvninkų“ jam pri- 
segė dar piemenio titulą (Liet. Balsas. 1887 m. 
5-6 nr.). Nesunku suprasti, kad tai buvo jam 
atsilyginimas už katalikiško Susivienijimo stei- 
gimą. Dr. Kasakauskas į tuos šmeižtus neat- 
sakė ir lietuviškoje spaudoje toliau nepasirodė. 


Vienas uoliausių “Gazietos Lietuviškos“ 
bendradarbių buvo brolis Augustinas. Savo vie- 
nuolyne Smalėnuose, netoli Punsko, Suvalkijo- 
je, jis buvo padaręs amžinuosius įžadus. Rusams 
vienuolyną uždarius (1867), jis atvyko Ame- 
rikon su vilčia čionai įsteigti savo vienuolyno 
skyrių. Keletą metų bedirbdamas įvairiose dirb- 
tuvėse, jis uoliai mokėsi angių kalbos. Bejieš- 
kodamas vienuolynui vietos, jisai atsidūrė 
Shenandoah, Pa., kur tada lietuviai kovojo su 
lenkais dėl savo kalbos teisių bažnyčioje. Brolis 
Augustinas tuojau įsijungė į visuomeninę veik- 
lą ir įsteigė pačią pirmąją Amerikoje grynai 
lietuvišką Šv. Jurgio draugiją, kuriai jis pats 
parašė įstatus. Pasirodžius “Gaz. Liet.", visi ge- 
riausieji straipsniai buvo jo parašyti. 

Didžiausias tačiau Augustino troškimas bu- 
vo įsteigti savo vienuolyną ir augštesniąją mo- 
kyklą. Ilgai jieškojęs paramos, pagaliau jis ją 
rado Pulaskio vietovėje, Wisconsin. Ten jis gavo 
iš lietuvių ir lenkų geradarių žemės ir pradėjo 
organizuoti vienuolyną. Tai truko keletą metų, 
nes jam teko grįžti Europon į savo provinci- 
jos centrą Krokuvoje ir gauti visus reikalin- 
gus leidimus. Grįžęs Amerikon, tuojau vėl įsi- 
traukė į spaudos darbą, rašydamas ištisus tre- 
jus metus (1887-1889), daugiausia religinius 
straipsnius, į “Vienybę Lietuvninkų“. Nuo 1888 
metų pradžios jis atidarė mokyklą Pulaskyj. Su 
juo čia atvyko trys broliai, kurių vienas buvo 
paskirtas mokytoju, o pats Augustinas sekma- 
dieniais atkalbėdavo su žmonėmis ražančių ir 
pasakydavo pamokslus. Statė vienuolyną ir vis 
laukė, kol iš Europos atvažiuos jam pažadėti tė- 
vai pranciškonai — kunigai. 

Augustino įsteigtoje mokykloje mokėsi ir 
keliolika lietuvių jaunikaičių. Kai atvažiavo 
vienuoliai tėvai, jie čionai buvo viršininkai, o 
brolis Augustinas turėjo jiems paklusti. Jie ne- 
mėgo nei lietuvių, nei paties šio vienuolyno 


steigėjo. Brolis Augustinas darė žygių Romoje, 
kad Pulaskio vienuolynas būtų išimtas iš Kro- 
kuvos provincijos ir priskirtas prie čionai esan- 
čios vokiečių. Konfliktas beigėsi tuo, kad sene- 
lis Augustinas su dvylika lietuvių brolių persi- 
kėlė į vokiečių pranciškonų vienuolyną Michi- 
gano valstybėje (1898) ir ten netrukus mirė. 
Broliui Augustinui priklauso nuopelnas už pir- 
mosios Amerikoje lietuviškos knygos išleidimą 
— tai jo iš lenkų kalbos versta Septynių moky- 
tojų istorija (1880). 

Lietuviškos vienybės ir mokyklos pasigedo 
ir vienas jaunųjų ateivių — Juozas Zlatožins- 
kas, kuris čion atvyko vos devynerių metų ir 
visus mokslus gavo eiti vietinėse mokyklose. 
Klieriku būdamas, jis parašė “Liet. Balsui“ 
laišką, kuriame nusiskundė, kad maža yra to- 
kių, kurie rūpinasi lietuvių dvasios pakėlimu 
ir kad “apie mus svietas mažai žino." Baigda- 
mas skatina steigti mokyklas, statyti bažny- 
čias, kurti draugijas, leisti laikraščius. “Broliai 
lietuvninkai kelkite, kelkite, tegu kiti žmonės 
mato, kad dar ne visi Lietuvos vaikai prapuo- 
lė!" (L.B. 1885 m. 5 nr.). Tam laikraščiui nu- 
krypus į antikatalikišką pusę, jaunas klierikas 
rašinėjo į “Vienybę Liet.", o vėliau į kun. Bur- 
bos leidžiamą “Valtį". 

Įšventintas kunigu (1890) ir kitais metais 
paskirtas klebonu į Šv. Kazimiero parapiją 
Pittston, Pa., kuri buvo pirmoji Amerikoje gry- 
nai lietuvių parapija (įsteigta 1885), jis tuojau 
pat įsteigė lietuvišką mokyklą. Tai buvo pirmo- 
ji Amerikoje. Jis daug ten įdėjo širdies, kol 
ankstyba mirtis nuo plaučių uždegimo pakirto 
jo 32 metų gyvybę (1896). Toji mokykla veikė 
ligi 1909 m., kol drauge su bažnyčia sudegė. 
Mokytoju ten ilgą laiką buvo vargonininkas. 


Antroji žinoma reguliari lietuviška mokyk- 
la buvo Šv. Jurgio parapijoje Čikagoje. Ją įstei- 
gė kun. Matas Kraučiūnas 1894 m. Pradžioje 
mokė pasaulietis, o nuo 1897 m. buvo pakvies- 
tos seserys nazarietės. Tai buvo lenkių vienuo- 
lynas, kuriame buvo ir lietuvaičių. Netrukus 
(1898) lietuvišką mokyklą įsteigė kun. Jonas 
Sutkaitis Šv. Kazimiero parapijoje Pittsburgh, 
Pa. Pradžioje mokytojavo pasauliečiai, o nuo 
1906 seserys nazarietės. 

1902 m. kun. S.J. Čepanonis įsteigė Šv. 
Petro ir Povilo mokyklą Homestead, Pa., kur 
ilgą laiką dėstė pasauliečiai mokytojai ir jis 
pats. Tai buvo bene viena iš lietuviškiausių 
mokyklų. 1904 m. Čikagoje buvo įsteigta Die- 
vo Apvaizdos par. mokykla, kurioje nuo pat 
pradžios dėstė seserys nazarietės. Jos taip pat 
mokė ir Šv. Kryžiaus par. mokykloje, įsteigto- 
je 1905 m. šv. Mykolo parapijoje mokykla at- 


289 


sirado 1906 m. su pasauliečiais mokytojais. Tais 
pat metais su pasauliečiais mokytojais atidary- 
ta Šv. Kazimiero mokykla Philadelphijoje, ir 


Šv. Juozapo parapijos mokykla Waterbury, 
Conn., kur dėstė prancūzų kilmės Šv. Dvasios 
seserys. 

Daugelyje kitų parapijų veikė šeštadieni- 
nės, sekmadieninės ir vasarinės mokyklos, kur 
buvo mokoma lietuviškai skaityti, rašyti, kate- 
kizmo, Lietuvos istorijos ir kitų dalykų. Eilė 
parapijų buvo užsimojusios steigti pilnas mo- 
kyklas, bet vis delsė, nes mokytojų gavimas 
buvo pati didžiausioji problema. Airių, lenkų, 
vokiečių mokyklose visur dėstė seserys vienuo- 

lės. Ir lietuviams atrodė, kad savų mokyklų tu- 
rėjimas ir tikra nauda mokymui, auklėjimui ir 
lietuvybei tegali būti tik tada, jeigu jose dėsty- 
tų lietuvaitės vienuolės. Bet kur tokias vienuo- 
les gauti? Lietuvoje visus vienuolynus jau se- 
niai išnaikino rusų valdžia. Jeigu vienam kitam 
ir buvo leista gyvuoti, ligi išmirs visi nariai, 
tai buvo griežtai uždrausta priimti naujus kan- 
didatus. Pagaliau, seserų mokytojų turėjimas 
buvo ir svarbi ekonominė problema. Parapijoms 
kuriantis su skolomis, maža buvo vilties sutelk- 
ti tiek pinigo, kad būtų galima apmokėti sam- 
domus pasauliečius mokytojus. 

Tuos visus dalykus svarstant, Ameriką pa- 


siekė skaudi žinia apie Kražių skerdynes Lie- 
tuvoje (1893). Tai sujudino Amerikos lietu- 
vius: buvo laikomos gedulingos pamaldos už 
mirusius kankinius, rengiamos prakalbos ir de- 
monstracijos, visur buvo skelbiami protestai 
prieš žvėrišką rusų elgesį. Plačiai Amerikoje 
apie tai rašė lietuvių ir anglų spauda. Šis 
žiaurus įvykis buvo ne tik akstinas protestuoti, 
bet ir veikti. Kai čia tarp lietuvių sklido šliu- 
pinė bedievybė, kuri kovojo prieš savas lietu- 
viškas bažnyčias ir mokyklas, Amerikos lietu- 
viai kunigai jautė, kad čia esanti lietuvių tau- 
tos dalis išnyks, jei nebus kas lietuvybę palaiko 
priaugančioje kartoje. Iš ilgų ir tuščių ginčų 
su bedievybėn pasinešusiais buvo aiškų, kad 
šiame tautiniame darbe išjų pagalbos negali- 
ma tikėtis. Ir šiaip ir taip galvojant, tebuvo vie- 
na išeitis: steigti savo parapijose lietuviškas 
mokyklas. Tą reikalą skatino ir grynai religi- 


nis motyvas — apsaugoti ir sustiprinti do- 
rovinius jaunimo pagrindus. 
1895 m. pradžioje pas kun. Aleksandrą 


Burbą Plymouthe į atlaidus suvažiavo daugiau 
kunigų. Jų pasikalbėjimai tuojau nukrypo į 
mokyklų reikalus. Besvarstydami mokyklų ir 
mokytojų išlaikymo galimybes, jie priėjo prie 
išvados, kad parapijos pajėgtų išlaikyti mokyk- 
las, jeigu jose turėtų mokytojomis seseris vie- 
nuoles. Po ilgesnių svarstymų visi ten dalyva- 
vusieji kunigai — Aleksandras Burba, Petras 
Abromaitis, Juozas Gricius, Jonas Kuras, Juo- 
zas Mašiotas, Mykolas Pėža, Mykolas Šedvy- 
dis, Juozas Zlatožinskas, Juozas Žebrys ir Jonas 
Žilius-Žilinskas — nutarė neatidėliojant steig- 
ti lietuvių seserų vienuolyną. Tas sumany- 
mas buvo paskelbtas spaudoje, kreiptasi į Ame- 
rikos ir Lietuvos lietuvaites, bet dėl daugelio 
kliūčių jokių konkrečių vaisių iš to nutarimo 
dar nepasirodė, nes nebuvo žmogaus, kuris im- 
tųsi atsakingą vienuolyno steigimo naštą. 


2. Lietuvaičių vienuolyno užuomazga 


Laikas slinko. Ateivių daugėjo. Didėjo ir 
jų šeimų prieauglis. Santykiai tarp katalikų ir 
bedievių aštrėjo. Nuolatiniai ginčai niekam ne- 
davė jokios naudos, o ypač lietuvybei. Ją reikėjo 
gelbėti pirmiau visko. Dėl to kasmet aktualėjo 
mokyklų reikalas ir savų mokytojų paruošimas. 
Nelaimei, vienas po kito mirė du stiprūs lietu- 
vybės šulai ir mokyklų rėmėjai — kuni: 
Zlatožinskas (1896) ir kun. A. Burba (1898). 
Abu buvo dar jauni ir veikžūs. Tai buvo dide- 
lis smūgis katalikų visuomenei. 

Tačiau gyvenimas nestovi vietoje. Jei aud- 
ra, anot Kudirkos, išverčia vieną stulpą, jo vie- 
toje turime statyti kitą. 1896 m. Amerikoje bu- 


vo įšventinti du jauni kunigai: Antanas Kau- 
pas ir Antanas Milukas. Ir vienas ir kitas buvo 
mokęsis kunigų seminarijose Lietuvoje ir abu 
iš jų buvo pašalinti už lietuvišką veiklą ir raš- 
tus. Kaupas iš Žemaičių, Milukas iš Seinų se- 
minarijos. Lietuvoje kelias į kunigus jiems bu- 
vo užkirstas. Negaišdami laiko, jie atvažiavo 
Amerikon ir čia baigė kunigo mokslus. Jų idea- 
lizmas ir energija buvo kaip tik labai reikalin- 
ga čia prieš lietuviuose skleidžiamą maskolišką 
dvasią, skatinančią iškarti kunigus ir vienuo- 
les, o bažnyčias paversti salėmis ir arklidėmis, 

Kun. Antanas Kaupas (1870-1913) buvo 
kilęs nuo Ramygalos. Jo tėvas Anupras buvo 
knygnešys, sumanus ūkininkas. Iš tos pačios 
šeimos kilo pirmoji kazimierietė sesuo Marija ir 
žymus visuomenininkas Julius. Tai buvo susi- 
pratusi ir giliai religinga šaima, turinti aiškių 
organizacinių ir ekonominių sugebėjimų. Pir- 
moji kun. Antano vieta buvo Wilkes-Barre, Pa., 
iš kurios po metų buvo nukeltas klebonu į 
Scrantoną, Pa. Čia jis pastatė mūrinę bažny- 
čią. Po dešimties metų jį perkėlė į Pittstoną, 
Pa., kur netrukus (1909) sudegė bažnyčia ir 
jam teko statyti naują, mūrinę. Bet daugiau- 
sia širdies jisai įdėjo į savo tiesioginį kunigo 
darbą ir spaudą, kurioje jis iškilo kaip žymus 
publicistas visuomenininkas ir socialinių pro- 
blemų sprendėjas. Jo raštų stilius ramus ir 
tikslus, savus svarstymus paremiąs logiškais iš- 
vadžiojimais ir autoritetais. Toji šviesi asme- 
nybė buvo viena iš didžių ramsčių steigiant pir- 
mąjį lietuvaičių seserų vienuolyną Amerikoje 
ir katalikų laikraštį “Draugą"'. 

Kun. Antanas Milukas (1871-1943) gimė 
Šeštokuose, Rudaminos parapijoje, Suvalkijos 
dzūkas. Dar Marijampolės gimnazijoje besimo- 
kydamas, dalyvavo lietuviškoje veikloje. Jis, ga- 
lima sakyti, buvo gimęs redaktoriumi ir gausy- 
bės laikraščių bei knygų leidėju. Vos atkelia- 
vęs Amerikon, jis redaguoja “Vienybę Liet.“, 
įsteigia vysk. Valančiaus draugiją, kuri rūpino- 
si švietimu, ir tuojau išleido knygelę “Lengvas 
būdas pačiam per save pramokti rašyti“ Ku- 
nigu įšventintas, vikaravo Šv. Jurgio parapijo- 
je Shenandoah, Pa. Čia jis įsigijo spaustuvę ir 
leido bei redagavo įvairiais vardais laikraš- 
čius. 1901 m. buvo išvykęs Šveicarijon studijų 
pagilinti. Ten Fribourgo universitete jau mo- 
kėsi ištisas lietuvių kunigų būrys: Antanas Ci- 
vinskas, Motiejus Gustaitis, Antanas Jusaitis, 
Jurgis Matulaitis-Matulevičius, Jurgis Narjaus- 
kas, Jonas Naujokas, Jonas Totoraitis ir ki. 

Šveicarijoje kun. Milukas susipažino su 
Šv. Povilo draugija — L'Oeuvre de Saint Paul, 
— kuri rūpinosi katalikiškos spaudos darbais ir 
jos platinimu. Draugija turėjo savo spaustuves. 

ir knygynus. Jos veikimas kun. Milukui ypa- 
tingai patiko. “Nepamiršiu niekad, — rašo jis, 
—to smagaus įspūdžio, kurį ant manęs padarė 
aplankymas Šv. Povilo draugystės spaustuvės. 
Spaustuvėje man visada smagiausia; taip apsi- 
pratau su spaustuve, jog man jau smagiau pa- 
sėdėti užterštoje popieromis, neišvalytoje lie- 
tuviškoje spaustuvėje, nei papuoštame salione. . 
Bet koks smagumas užeiti į didžiausioje tvar- 
koje, švariai užlaikomą spaustuvę!“ 

Tas apsilankymas jo galvoje pagimdė nau- 
ją sumanymą, apie kurį jis tuojau tarėsi su 
Fribourge esančiais kunigais. Radęs jų pritari- 
mo, kun. Milukas parašė atsišaukimą į lietu- 
vaites merginas ir lietuvius veikėjus, pavadin- 
damas jį “Naujas užmanymas.? Čia jis išdėsto, 
kad mums labai reikia mokytų lietuvaičių, ku- 
rios galėtų sudaryti su mūsų mokytais vyrais 
lietuviškas inteligentiškas šeimynas, drauge su 
vyrais stotų tautinėje veikloje ir kas svar- 
biausia, galėtų mokyti vaikučius ir padėtų A- 
merikoje sulaikyti priaugančią kartą nuo nutau- 
tėjimo. Bet pirmiausia jis norėtų pradėti nuo 
pauliečių draugijos, kurių narės dirbtų spaustu- 
vėje ir platintų spaudą. 

Tam sumanymui pritarė Fribourge studi- 
javusieji lietuviai kunigai, bet amerikiečiai 
žiūrėjo kiek kritiškiau — jiems pirmoje eilėje 
rūpėjo turėti mokytojas. Kun. Milukas tą savo 
atsišaukimą nusiuntė Kazimierai Kaupaitei, ku- 
ri jau buvo begalvojanti apie vienuolyną, ir pa- 
tarė jai važiuoti į Šveicariją mokytis. Kazimie- 
rai tai buvo džiaugsminga žinia. Ji pradėjo ruoš- 
tis į kelionę. Prie jos atsirado dar kita kan- 
didatė, kun. Mykolo Šedvydžio sesuo Magdale- 
na iš Mosėdžio parapijos. Joms kun. Milukas su- 
rado gerą mokyklą pas Šv. Kryžiaus seseris In- 
genbohly. Juodvi atvyko į Ingenbohlį (1902 
spalių 27), kur mokėsi pasaulinių mokslų ir 
drauge ruošėsi vienuoliniam gyvenimui. 

Netrukus mokyklon atvažiavo ir daugiau 
lietuvaičių. Ne visos jos mokėsi tų pačių daly- 
kų. Pirmųjų dviejų kandidačių broliai kunigai 
pasirūpino, kad pasimokytų lietuvių kalbos ir 
Lietuvos istorijos. Dėl to iš Fribourgo per ato- 
stogas atvažiuodavo kun. Jurgis Totoraitis. Lie- 
tuvių kalbos mokėsi visos, bet daugiausia į tai 
dėmesio kreipė Kazimiera, nes ji jau buvo aiš- 
kiai nusistačiusi tapti vienuole ir kurti lietu- 
višką vienuolyną. 

Tuo pačiu metu Amerikoje tarp kunigų bu- 
vo svarstomas klausimas, ar jie tenkintųsi kun. 
Miluko pasiūlymu steigti pauliečių skyrių, ar 
pradėti savo lietuvišką vienuolyną, kurio svar- 
biausias tikslas būtų paruošti mokytojas lie- 
tuvių parapijų mokykloms. Daugiau nusvė- 
rė antra nuomonė. Geresniam to reikalo ap- 

svarstymui buvo sukviestas lietuvių kunigų su- 
važiavimas Pittsburghe, kur 1903 lapkričio 24 
atvyko keturiolika kunigų. Nuodugniai apsvars- 
tę lietuvaičių seserų kongregacijos reikalingu- 
mą, jie nutarė Amerikoje atnaujinti kitados 
Lietuvoje: sėkmingai veikusią lietuvišką vienuo- 
liją vardu Mariae Vitae (Marijos gyvenimo) 
seserys, kurios populiariai buvo vadinamos ma- 
rijavitėmis. Suvažiavimo šeimininkas, kun. 
Jonas Sutkaitis, Pittsburgho lietuvių parapi- 
jos klebonas, pažadėjo seserims duoti savo na- 
mus, kol jos apsispręs, kur apsigyventi ir pa- 
sistatys savus. Kiti pasižadėjo padaryti bažny- 
čiose rinkliavas ir jų pradžiai sumesti kokią 
tūkstantinę aukų. Vienuolyno atnaujinimo rei- 
kalais rūpintis buvo išrinktas komitetas: kun. 


Kraučiūnas — pirm., kun. S. J. Čepanonis — 
sekr., kun. Sutkaitis — iždin., ir kun. Milukas 
— korespondentu. 


Pirmininku išrenkant kun. Kraučiūną, buvo 
siekiama ne tik turėti komitete žmogų su pa- 
tyrimu mokyklos ir seserų reikaluose, bet ir 
ištyrinėti galimybes seseris įkurdinti Čikagoje, 
kur sparčiai augo lietuviška ateivių kolonija. 
Suvažiavime dar buvo svarstoma apie subūri- 
mą į vieną visų lietuvaičių seserų, esančių kita- 
taučių vienuolynuose, ypač pas nazarietes. To- 
kių būtų apie 30 seserų, ir tai sudarytų gerą 
pradžią lietuviškai kongregacijai. Bet paaiškė- 
jo, kad gali kilti daug kliūčių iš praktiškosios 
pusės ir iš bažnytinės teisės nuostatų. 


Parvažiavęs namo, kun. Kraučiūnas tuojau 
nuvyko pas Čikagos arkivyskupą James E. 
Guigley pasikalbėti jam pavestais reikalais. Ar- 
kivyskupas išklausinėjo apie visus paruošia- 
muosius žygius ir, matyti, tuo projektu nesi- 
domėjo. Tiesą sakant, nieko dar nebuvo nė pa- 
daryta: nebuvo nei seserų, nei pinigų, nei na- 
mų. Jis diplomatiškai patarė, kad tuo reikalu 
rūpintųsi tie kunigai ir vyskupai, kurių vietose 
yra daugiau lietuvių. Tas nepasisekimas labai 
paveikė kun. Kraučiūną, ir jis net pasitraukė 
iš komiteto. Likusieji nariai taip pat ne ką ga- 
lėjo nuveikti. Ir jie atsisakė iš pareigų. Visus 
dokumentus nusiuntė kun. Kaupui. 


Kitais metais į keturdešimtės atlaidus su- 
sirinkę Elizabethe, N.J., pas kun. Bernardą 
Žindžių, kunigai nerado kitokios išeities, kaip 
prašyti kun. Kaupą ir kun. Miluką toliau rū- 
pintis vienuolijos reikalais. Vėliau, laiške savo 
seseriai, kun. Kaupas nusiskundžia, kad visa 
našta liko jam vienam. Jis dabar ėmęs galvoti, 
kad lengviausiai lietuvių seserų klausimas išsi- 
spręstų, jei kandidatės stotų į kurį anglišką vie- 
nuolyną, o paskui imti iš jo mokytojas, pavyz- 
džiui, dvi angles ir vieną lietuvaitę, kuri mo- 

kytų lietuviškai skaityti, rašyti, katekizmo ir po 
truputį Lietuvos istorijos ir geografijos. O visa 
kita visvien reikia dėstyti angliškai. Galvojant 
gi apie lietuvišką vienuolyną, reikėtų čia su- 
rasti seseris, kurios apsiimtų mūsiškes paruoš- 
ti. Betgi pats svarbiausias dalykas buvo suras- 
ti kunigą, kuri atsidėtų vienuolyno reikalams. 
Tuo tikslu buvo susirašinėjama ir su Lietuvos 
kunigais, kurių vienas, kun. Vincentas Dvara- 
nauskas, savo 1904 gruodžio 21 laiške patarė 
užkalbinti kun. Staniukyną. “Yra tai žmogus 
gana išsilavinęs, matęs svieto, stropus kunigas, 
gal jis kuom nors prisidėtų prie to naudingo 
triūso.“ 

Kun. dr. Antanas Staniukynas buvo įšven- 
tintas 1889 Seinuose. Dėl lietuviškos veiklos jis 
buvo kilnojamas po lenkiškas Seinų vyskupi- 
jos parapijas; pagaliau išvažiavo į užsienius ir 


baigė daktaro 
Lietuvon, 
jis buvo vėl kilnojamas iš vienos vietos į kitą, 


teologijos mokslus 
(1901). Grįžęs 


augšiuosius 
laipsniu Jeruzalėje 


kol pagaliau apsisprendė važiuoti Amerikon. 
Čia atvykęs, jis tuojau gavo paskyrimą į Mt. 
Carmel lietuvių Šv. Kryžiaus lietuvių parapiją 
klebonu ir Shamokino Šv. Mykolo misijos glo- 
bėju. Kun. Kaupas su kun. Miluku tuojau ėmė 
jį kalbinti apsiimti lietuvaičių seserų vienuo- 
lyno steigimą. Tai buvo sunkus ir atsakingas 
uždavinys, ir kun. Staniukynas svarstė jį atsi- 
dėjęs. Jo gili Dievo ir Tėvynės meilė buvo di- 
desnė už visus materialinius patogumus. 

1905 m. vasario 28 kun. Milukas rašo Ka- 
zimierai Kaupaitei, kad kun. Staniukynas su- 
tikęs vesti vienuolyno reikalus ir gavęs savo 
vyskupo leidimą. “Nebijok! tai tikrai Jums Ap- 
vaizdos atsiųstas į Ameriką kunigas. Negeria 

nieko, pasninkauja, o maldingumo neapsakyto! 
Prie tam patriotas. "Taipgi daug žinąs apie 
zokoninkes. Ir po šiai dienai koresponduoja su 
Jeruzolimos savo pažįstamomis sesutėmis. Tu 
pati nusidyvysi jį pamačius. Gyrei (kun.) Nau- 
joką, ale Staniukynas, tai, šimtą Naujokų su- 
dėjus nebūtų gana. . ." 

Atsiradus tikram ir atsidėjusiam vadovui, 
vienuolyno reikalai jau ėmė spręstis ne metais, 
bet mėnesiais ir savaitėmis. Rašydamas į Švei- 
cariją Kazimierai (1905 birželio 20), jis pasi- 
sako, kad jos brolis ir kun. Milukas “palenkė 
mane rūpintis apie įtaisymą. Jums vietos savo 
parapijoje. Su dideliu džiaugsmu sutikau ant 
to . . . Malonu man tik priminti, jog rūpestis 
apie Jūsų reikalus eina ir pinigai renkas. Mel- 
džiu prašyti Viešpaties, idant Jis palaimintų 
mūsų darbus. Kiekviena pradžia būna sunki, ir 
kiekvienas didelis darbas ir didelių aukų reika- 
lauja. Ir šis darbas be to visko negalės apseit." 

Po dešimties dienų jis rašo kun. Kaupui, 
kad birželio 26 d. seserų reikalu jis buvęs pas 
savo vyskupą. Vyskupas pažadėjo tuojau para- 
šyti Šv. Kryžiaus seserų viršininkei, klausda- 
mas, ar ji sutiktų tas naujokes išleisti į Ameri- 
ką. Gavęs palankų atsakymą, jis parašysiąs į 
Romą, prašydamas galutinio leidimo steigti kon- 
gregaciją. Tikisi, kad kliūčių nebus ir nori, kad 
su laiku Mt. Carmely būtų pastatyta atsakanti 
mokykla ir vienuolynas. Tuo tarpu joms rei- 
kėtų išnomuoti namus. Vasarą atvažiavęs į Mt. 
Carmelio lietuvių parapiją teikti sutvirtinimo 
sakramento, vyskupas aiškino žmonėms, kad jis 
jau rūpinasi šioje vietoje įsteigti lietuvaičių 
vienuolyną. 

Paruošiamieji darbai ėjo sparčiai. Šveica- 
rijos seserys mielai sutiko kandidates išleisti 
Amerikon, pageidaudamos, kad lietuvės seserys 
prisiimtų jų regulą ir čia įsteigtų jų vienuolyno 
šaką. Tai nesutiko su kun. Staniukyno planais. 
Jis pradėjo jieškoti amerikiečių seserų vienuo- 
lyno, kuriame kandidatės galėtų pasiruošti vie- 
nuoliniam gyvenimui, išmokti Amerikos moky- 
tojoms reikalingų dalykų, ir paskui įsteigti sa- 
vo atskirą lietuvišką vienuolyną. Po ilgesnių 
jieškojimų buvo sustota prie Nekalčiausios Ma- 
rijos Širdies Tarnaičių seserų Scrantone. Jos 
sutiko kandidates priimti. Harrisburgo vysku- 
pas John W. Shanahan, kurio diecezijoje buvo 
Mt. Carmelio parapija, 1905 rugsėjo 26 parašė 
Motinai generalei M. Cirilei laišką: 

“Aš rengiuos savo vyskupijoje, Mt. Carme- 
ly, įsteigti lietuvaičių seserų vienuolyną. Šiuo 
metu aš turiu tris mergaites iš Lietuvos viena- 
me Šveicarijos vienuolyne (noviciate), besiruo- 
šiančias tam darbui. Kolei jos pradės savo 
darbą, aš norėčiau suteikti joms galimybę pa- 

siruošti šios šalies noviciate. Ar Jūs sutiktu- 
mėte jas priimti į savo noviciatą ir, jeigu taip, 
tai kiek reikėtų mokėti už mokslą ir išlaikymą 
nuo 1905 lapkričio 1 iki 1906 rugsėjo 1 d.?“ 


Atsakymas buvo palankus, ir vysk. Shana- 
han tuojau pranešė seserims, kad visas sąskai- 
tas už metus jis pats apmokėsiąs. Trys lietuvai- 
tės — Kazimiera Kaupaitė, Judita Dvaranaus- 
kaitė ir Antanina Unguraitytė — ruošėsi ke- 
liauti Amerikon. Lapkričio 2 d. kun. Kaupo ly- 
dimos jos jau įžengė į Nekalčiausios Marijos 
Širdies vienuolyną Scrantone. Jų globėjas kun. 
Staniukynas negalėjo jų pasitikti, nes turėjo 
vykti su misijomis į Montrealį Kanadoje. Jis 
jas pasveikino laišku, žadėdamas aplankyti prie 
pirmos progos. Drąsindamas sunkiame darbe, 
jis parašė: “Auksą bando ugnis, o priešinybės 
patinkančius Dievui žmones." 

Po dvejų metų pasiruošimo trys kandida- 
tės padarė vienuolių įžadus (1907 rugp. 29) ir 
gavo naujus vardus: Kazimiera — Marijos, Ju- 
dita — Immakulatos, ir Antanina — Konceptos. 
Spalių 7 d. jos išvyko į Mt. Carmelį atidaryti 
pirmos Šv. Kazimiero seserų mokyklos. Iš ma- 
žo branduolio gimusi kongregacija augo pama- 
žu, bet patvariai. 1911 m. Čikagoje jau įsikūrė 
motiniškuosius namus, kurie vėliau buvo vis 
didinami ir virto žymiu kultūros židiniu. Kun. 
Staniukyno mirties metu (1918 gruodžio 15) 
vienuolynas turėjo apie 60 seserų ir 40 kandi- 
dačių. 

—0— 


Trumpas post scriptum. Dabartiniu metu ka- 
zimierietės turi virš 500 seserų, iš kurių apie 
350 dirba įvairiose mokyklose. Jos turi dvi augš- 
tesniąsias mokyklas (High School) ir dirba dau- 
gelyje pradinių mokyklų, kurios priklauso įvai- 
rioms lietuvių (ir šiek tiek kitataučių) para- 
pijoms. Jos turi tris ligonines (visos Čikago- 
je) ir dvi misijas Argentinoje. 1920 m. kazi- 
mierietės įsikūrė Lietuvoje, Pažaislyje, ir sėk- 
mingai plėtė savo veiklą. Švenčiant Šv. Kazi- 
miero seserų sidabrinį jubiliejų. (1932), Lietu- 
vos vyriausybė apdovanojo Gedimino ordinu 
motiną Mariją ir skrantoniškių seserų motiną 
Cirilę. 

Švietimo plotams vis didėjant, į mokymo 
darbą įsijungė dar kelios naujai atsiradusios 
vienuolijos. Amerikon 1913 m. atsikėlę marijo- 
nai atidarė (1926) savo kolegiją Hinsdale, IIl., 
kuri 1931 m. buvo perkelta į Thompson, Conn., 
ir pavadinta Marianapoliu. Seserys pranciškie- 
tės įsikūrė 1922 m. Pittsburghe, dirba daugely- 
je mokyklų ir turi arti 200 seserų mokytojų. 
Jų pavyzdžiu pasekė 1924 m. įsikūrusios Nukry- 


ATIDEĖETAS APSILANKYMAS 


APL T0ERETEN 


Atvykau į Orihuelą. Su gėla mąstau apie 
man pavestą uždavinį. Orihuela, būdama Ali- 
kantės apskrityje, labiau linksta į Murciją nei 
į Alikantę. Kalba Cervanteso, o ne Ausias 
March kalba. Segura ar Tederas drėkina josios 
derlingiausias dirvas. Ir visame kame ryški 
Murcijos žymė, pastebimai besiskirianti nuo 
alikantinio skonio. Stotis yra dešimties minu- 
čių nuo miesto. Visa šiuo metų laiku alsuoja 
kunkuliuojančia gyvybe. Ir tai mano širdgėlą 
dar labiau gilina. Gyvybe alsuoja augalai, gė- 
lės ir vaisiai. Šiomis pavasario dienomis ap- 
linkuma tiršta, svaiginanti, ir siela jaučiasi 
migdoma lengvo, malonaus miego. Nenoriu kal- 
bėti apie miegą. Tarp laikino ir amžino miego 
tėra tik vienas žingsnis. 

Baigiau kelią, skiriantį stotį nuo miesto, 
besigėrėdama šviesiu žalumu ir padangės bal- 
kšvu žydriu. Ir jau viešbučio kambarėlyje — 
sename Ispanijos viešbutyje — šiek tiek apsi- 
tvarkiusi, atsistojau priešais spintos veidrodį. 
Esu augšta, laiba, gerai sudėto kūno, gelsvos 
spalvos, juodom ir žėrinčiom akim ir juodginta- 
rio plaukais. Nebeatsimenu, ar Rubensas Luvro 
puikioje Medičių salėje Paryžiuje tokią nutapė. 
Man menasi,kad Rubenso paveiksle aš esu švie- 
siaplaukė. Dailininkai, kaip ir poetai, naudoja- 
si jiems suteikta laisve. Petro Povilo Rubenso 
paveikslas gražus. Ir dabar aš, šiame sename 
mieste, priešais veidrodį, regiu save esant gra- 
žią. Galiu nesigėdyti dėl šito nekuklumo. Ta- 
čiau manyje nėra nei kuklumo nei nekuklumo. 


žiuotojo Jėzaus seserys Elmhurst, Pa., kurios 
dabar turi netoli 100 mokytojų. Nekaltojo Pra- 
sidėjimo seserys atsikėlė iš Lietuvos 1936 m. 
Jos dabar plačiai apėmusios prieglaudų, spau- 
dos ir auklėjimo darbus Amerikoje ir turi misi- 
jas Kanadoje. Po antrojo pasaulinio karo Ame- 
rikoje savo provincijas atidarė tėvai jėzuitai 
(1948) ir tėvai pranciškonai(1944) , kurie gre- 
ta misijų dirba ir auklėjamąjį bei švietimo dar- 
bą. Pranciškonų 1956 m. įsteigtoji augštesnioji 
mokykla Kennebunkporte, Me., šiemet jau išlei- 
do pirmąją baigusiųjų laidą. Naujieji ateiviai 
daug kur įsteigė pagalbines lituanistikos mo- 
kyklas, kurių didesnės išaugo į lietuviškojo ti- 
po gimnazijas. 


Mano asmenyje žmonių aistros išblunka. Aš esu 
augščiau žmonių aistrų. Ir štai esu Čia, tik ką 
atvykusi, su dideliu skausmu pasiruošusi atlik- 
ti man pavestą uždavinį. Kai visa yra kunku- 
liuojanti gyvybė šiomis pavasarinėmis dieno- 
mis, aš atvykstu į Orihuelą. Pastebėti manęs 
niekas nepastebės. Mano drabužiai paprasti — 
pilkos medžiagos eilutė, — ir visi kiti mano pa- 
puošalai nieku neišsiskiria iš eilinių. Paprastam 
elegantiškume nieko nėra, kas mestųsi į akį. O 
tai kaip tik ir yra tikrasis elegantiškumas. 


Bet jau laikas pasakyti, ko esu atvykusi į 
Orihuelą. Miestas įdomus. Jau aplankiau mažy- 
tę katedrą. Bedekeryje sakoma ją esant nereikš- 
mingą. Bet aš tvirtinu priešingai. Gotinė, links- 
ma ir švelni: keleivis žavisi, atsidūręs josios 
navose. O viškų turėklai yra kalvininkystės še- 
devras. Taip pat šią rytmečio valandą aplankiau 
turgų ir apėjau gatves. Turguje mano akis ma- 
loniai nuteikia liepsnojančios spalvos — raudo- 
nos, geltonos ir žalios: braškių bei trešnių rau- 
donis, persikų ir kizilių geltis, žalumas šviežių 
lapų, ant kurių guli skanieji vaisiai. Bevaikš- 
čiodama gatvelėmis, sustodavau prie senų dirb- 
tuvių durų: dailidžių, kalvių, siuvėjų, kurie 
ant lentų sunkiomis žirklėmis karpo gelumbę. 
Dar nepasakiau, ko esu atvykusi. Taigi, esu at- 
vykusi apiankyti pono Evaristo Rabagliatto. Pa- 
vardė skamba itališkai. Orihueloje ir Alikantė- 
je yra itališkų pavardžių, susigiminiavusių 
su žymiomis ir senomis šeimomis. Tokių kaip 
suminėtoji, ir kaip Mengotti ir Salvetti. Dabar 
neaiškinsiu, kaip tai įvyko. Tai istorijos daly- 
kas. Grįžtu prie mano reikalo. Ponui Evaristui 
yra šešiasdešimt metų. Jis jau senyvo amžiaus, 
bet sveikas. Nėra žvalesnio nei judresnio vyro. 
Jo namiškiai ir draugai jam lemia ilgą senat- 
vę. Ir čia esu aš. Ponas Evaristas yra švelnus, 
malonus, svetingas. Jo kalba paprasta, mostai 
kuklūs. Kas su juo susipažįsta, esti sužavėtas. 
Ir čia esu aš. Ir kodėl aš čia esu? Nelaimė yra 
mano lemtis. Neišvengiamumas valdo mane. 


Ponas Evaristas Rabagliatto iš tikrųjų yra 
žmogus šventas. Jam pavesta miesto kronika, 
ir jis ją rašo didelėm, ryškiom, švariom raidėm. 
Tomis valandomis, kai jo literatūriniai darbai 
jį palieka laisvą, jis dingsta miesto gatvelėse, ir 
niekam nematant, savo gailestinga ranka tyliai 

bruka keletą sidabrinių monetų į prašančias 
vargšo rankas. Ir aš esu čia! Jau mačiau namus, 
kuriuose gyvena ponas Evaristas. Tai XVIII 
šimtmečio namai, platūs, su iškilusiu stogu. 
Grindys, šviesiose ir skambiose salėse, išklotos 
juodomis ir baltomis plytelėmis. Prieangio ga- 
le matyti laiptai. Tai laiptai, vedą prie durų. 
Prieangyje taip pat yra XVIII šimtmečio žibin- 
tas. Jo spindėjimas kukliais atspindžiais nakti- 
mis apšviečia įėjimą į namus. Už namų dunkso 
sodas, ūksmingas apelsinų sodas. Tarp apelsin- 
medžių, tamsiai žalių apelsinmedžių stiepiasi į 
viršų keturi ar šeši kiparisai. Ir aš esu čia! 

Išmušė valanda. Žingsnis po žingsnio, einu 
į šio doro vyro namus. Niekas negalės įtarti. Ne- 
galės patikėti nei mylimi saviškiai nei brangūs 
draugai. Ir patsai ponas Evaristas, kuris jau- 
čiasi stiprus ir judrus, tai palaikys nesąmone. 
O vienok lemtinga akimirka artėja. Iš neįžvel- 
giamos praeities yra patvarkytas šis mano ap- 
silankymas. Kadangi noriu užtęsti neišvengia- 


mybę — tokį jaučiu palankumą šiam doram 
žmogui — žingsniuoju labai iš lėto. Tačiau ke- 
lias vedąs mane į namus, baigiasi — ir štai aš 


jau prie durų. Jau ant slenksčio užkėliau koją, 
apautą minkšta, raudona kvapia oda. Nėra ele- 
gantiškesnių už šiuos moteriškų batukų. Tą aki- 
mirką ponas Evaristas, dabar sėdįs už savo 
stalo ir berašąs, staiga pajunta netikėtą nega- 
lią. Daktaras, senas draugas, ankstijį atlankęs 
valandėlę paplepėti, jį rado Žinksmiausiai nusi- 
teikusį. Kas galėtų būti tastaigi negalia? Jis 
palenkia galvą ant rankos ir užsimerkia. Alsuo- 
ja jis sunkiai. Vos vienas pirštas tegali paspaus- 
ti skambučio mygtuką. Netrukus įprasta, mei- 
li ranka paliečia jo pečius. 

— Evaristai, kas tau? Blogai jauties? Kas 
atsitiko? 

Ir gerasis ponas pakelia galvą, neišaiškina- 
mu žvilgsniu žiūri į klausėją ir atsako: 

— Nieko. Tai mažmožis. Buvo apėmęs silp- 
numas. Bet jau praėjo. 

Ir praėjo todėl, kad aš, susijaudinusi, ne- 
drįsau įžengti į namus. Turėjau įeiti į pono 
Evaristo kabinetą ir paspausti jo ranką. Tu- 
rėjau tai padaryti, vykdydama lemtingą užda- 
vinį. Rankos paspaudimas yra žemiškos baig- 
mės ženklas. Toliau žengti nesiryžau. Tasai žmo- 
gus sužadino manyje užuojautą. Ir tokią šird- 
gėlą pamačiau atsispindėjusią veide moters, 
klausinėjusios vyrą, kad žengiau atgal. Apsilan- 
kysiu kitą dieną. Ispanijos viešbučio kambarė- 
lyje mąstau apie skurdžią žmonių giminės da- 
lią. Nieko nėra pastovaus pasaulyje, ir visa iš- 

nyksta. Garbė yra tuštybė. O kai visa išnyksta, 
lyg dūmai — galia, grožis, genijus, jėga — varg- 
šai žmonės užsispyrę stato ant smėlio. Užmirš- 
ta paskutinę pamoką ir atsiduoda pasaulio tuš- 
tybėm. Ir staiga pasirodau aš ir savo buvimu 
suteikiu gyvenimui gilią ir transcendentinę 
prasmę. Be manęs, taip bijomos, taip neken- 
čiamos, pasaulis būtų šykščiausios tuštybės au- 
ka. 

Bet jau prabėgo diena, kaip esu Orihueloje. 
Vienai parai atidėtas apsilankymas pasibaigė... 
Ir vėl einu į teisiojo vyro namus. Šį kartą ko- 
piu laiptais ir, priėjusi prie durų, uždedu ranką 
ant šauktuko. Šiuose senobiniuose namuose elek- 
trinis skambutis nevartojamas. Pasibeldžiama 
žalvario rankele. Savo pirštus laikau ant tos 
rankelės. Ir tą akimirką ponas Evaristas savo 
kabinete apalpsta ir sunkiai drimba ant grindų. 
Į sukeltą triukšmą, kūnui atsitrenkus į plyteles 
ir apvertus kėdę, skubinai atbėga šeima. Visi 
ji apsupa ir labai susijaudinę gelbsti ponui Eva- 
ristui. Jų veiduose atsispindi skausmingas ne- 
rimas ... Paskubomis bėga šaukti daktaro. Rei- 
kalas eina apie galimą kraujo išsiliejimą į sme- 
genis. Ponas Evaristas nešamas į lovą. Ši pro- 
cesija nuliūdusių moterų, su dideliu netikrumuų 
benešančių pavyzdingą vyrą, Man primena, die- 
viškoje srityje, kitas šventas moteris, kurios ne- 
laimingą dieną — nelaimingą ir garbingą žmo- 
nijai — nešė dieviškąjį lavoną nuo nemaraus 
kamieno į šaltą kapą . . . Tačiau jau begulintį 
ligonį stropiai ištyręs, gydytojas pareiškia ne- 
esą pagrindo baimei. Ligonis rodo viltingų ženk- 
lų. Visa baigsis baisiu įspėjimu. Pavojus pra- 
slenka. Nereikia laukti nieko blogo. Bet tra- 
giškai atomazgai nėra vietos dėl labai papras- 
tos priežasties: aš pasitraukiau. "Taip, antru 
kartu: Meilės nugalėta, grįžtu į viešbutį. Gal 
ryt aš pasiryšiu gedulingam darbui. Ryt pasi- 
be'siu į duris dviem lemtingais kirčiais — ir 
įeisiu į pono Evaristo kabinetą. Praneš apie ke- 
leivę, norinčią pasveikinti poną Evaristą, ir 
paspausiu jam ranką. Ir tada jau nebebus iš- 
sigelbėjimo. Tai, kas turi įvykti — įvyks. Te- 
gul praeina naktis. Ne, ne. Galutinai atidedu 
apsilankymą. Jį atidedu neaprėžtam laikui. Po- 
nas Evaristas, labai neramiai praleidęs naktį, 
budint meiliems namiškiams, jaučiasi visai ge- 
rai. Gydytojas šypsosi patenkintas, o šeima, po 
skausmingų valandų, lengvai atsikvepia. Sode, 
ant balkono turėklų nutupia paukštukas ir 
linksmai čiulba gaivinančioje pavasario aplin- 
kumoje. 

Išvertė P. Gaučys 


LOS MAS 
MAČERNIS 


Da0ANLE.T.ASI 


Mes nežinome kam, bet gyventi, 
Kurt ir juoktis pasauly puiku, 
Nes ir tai, ką mes esam iškentę, 
Vienąsyk prasiveržia džiaugsmu. 


Mes nežinom kodėl, bet darbuotis 
Per šešias įtempimo dienas 
Tenka mums ir tada vainikuoti 
Galim švęsti šventes prabangias. 


Mes nežinome kaip, kuo būdu, 
Bet vien jieškantį glosto švelniai 
Po gilių abejonės naktų 


Pirmutiniai tiesos spinduliai, 
Ir pro ašarų tyrus lašus 
Šviečia augštas ramybės dangus. 


1944 m. spalio mėn. 7 dieną sukako 15 metų, kai 
Lietuvoje žuvo poetas Vytautas Mačernis, vienas ryš- 
kiausių savo literatūrinės kartos asmenybių. 

Karų ir pirmųjų okupacijų metais Vytauto Ma- 
černio kūryba nebesuspėta išleisti atskiromis knygo- 
mis. Tik po rašytojo mirties, 1947 metais, Romoje teiš- 
spausdinta nedidelė dalis jo poetinio palikimo bend- 
ru “Vizijų" vardu. Pačioje tėvynėje visais pokario me- 


tais ir ligi šiol krikščioniško - humanistinio mąstymo 
kupina Mačernio poezija okupantų nebeleidžiama 
skelbti. 


II 


Sapnuojančio medžio pavėsy 
Tylėdami žaidžia vaikai. 
Galvutės papurusios, šviesios 
Krūvon susiglaudę taikiai. 


Supiltosios pilys iš smėlio 
Atsimuša jų akyse 

Džiaugsmingose ... kartais ir vėliai 
Kažko neramiai Kiūdnose. 


Atodūsiu karštu, kvapiu 
Į veidus jiems pustelia vėjas ... 
Jie meta žaislus ir kelių 


Pro sodybą nubėga prie upės, 
Kur stebi, kaip vandenys liejas 
Ant kranto, lyg paukščiai, sutupę. 


Tad minint 15 metų sukaktį nuo poeto tragiš- 
kos mirties, laisvajame pasauly dabar išleidžiama vie- 
noje knygoje pilnas Vytauto Mačernio poezijos rinki- 
nys. Leidinį redagavo Kazys Bradūnas. Knygos įvadą 
parašė Alf. Nyka-Niliūnas. Medžio graviūromis ilius- 
travo dail. Paulius Augius. Leidėjas — poeto bendra- 
amžis bičiulis med. dr. Albinas šmulkštys. 

Tai didelio formato apie 240 psl. puošni knyga, 
apimanti Vytauto Mačernio Vizijų ciklą, Metų sone- 
tus, gausius pavienius eilėraščius ir nebaigtas poemas. 
čia dedami V. Mačernio du sonetai yra iš dabar išei- 
nančio jo poezijos rinkinio. 

Šiemet rugsėjo 15 suėjo 80 metų, kai už 
Klaipėdos, Kuršių kopose, Vilukiemyje gimė— 


šimtmetis po K. Donelaičio mirties—Pranas 
Domšaitis, nūdien pačiame Pietų Afrikos smai- 
galyje, Cape Towne, gyvenantis ir tebegarsė- 
jantis dailininkas. 

Prašyčiau skaitytoją leisti priminti, kad šis 
klaipėdietis — tas būsimasis Vokietijos Karališ- 
kos Meno Akademijos auklėtinis, kurio kūri- 
nius pasikabins Berlyno Nacionalinis ir eilė ki- 
tų Vokietijos muziejų bei privatinių galerijų, 
įskaitant Von Rathenau—iki 25 metų amžiaus 
buvo tėvų ruošiamas ūkininko karjerai. 

Žinia, kitaip ir negalėjo būti: Domšaituks 
turėjo tėviškėje dirbti visa, kas Tolminkiemio 
mūzos “Metuose" pasakyta. Bet užėjus 1905 
metams, šiapus Nemuno revoliucijai įsiplevėsa- 
vus, Pranas “sukyla" prieš tėvų agronominę 
santvarką ir, atsisakydamas nuo teisių į Vilukie- 
mio būro sostą, patraukia per Prūsijos lygu- 
mas Karaliaučiaus, vėliau Berlyno link— meno 


studijuoti. 
Ir nuo tada iki šiandien — visą pusšimtį 
metų — eidamas per pasaulį, su teptuku ran- 

NUOSTABUSIS PRANAS DOMŠAITIS 


J. ŽM.U1DZHNAS 


koj skinasi sau kelią nelengvam žemės pavir- 
šiuj. Bet nuostabiausias dalykas — būdamas aš- 
tuoniasdešimties, tebeverda kūrybine energija, 
tebėra našus tapytojas, pranašus varžovas nau- 
jybininkų meno pasaulyje, uolus dalyvis paro- 
dose, kuriose jis visad pasirodo kaip lietuvis su 
švaria savo tautybės vardine vėliava: PRANAS 
DOMŠAITIS. 

Tatai galima pavaizduoti ir pašaliečių spren- 
dimais bei faktais. Štai keletas Montrealyje 
gautų (iš muziko Kazio Smilgevičiaus, kuris 
jau apie 15 metų palaiko santykius su P. Dom- 
šaičiu), tos “aukso ir deimantų“ šalies meno 
kritikų atiliepimų: — 

The Star Johannesburg pereito kovo 
šitaip jį pavaizduoja: 

“Pranas Domšaitis kuria paveikslus, su- 
tuokdamas savo brandžią patirtį ir jaunatviš- 
ką ugnį. Lankant jo parodą, vykstančią Lid- 
chi Galerijoje, yra sunku patikėti, kad tai bū- 
tų aštuoniasdešimtmečio žmogaus darbai. Pir- 
mieji trys, jau iš tarpdurio matomi, tapybos 
kūriniai sudaro triptiką, kuris vaizduoja jo nie- 
kad nesiliaujančio įkvėpimo temą — “Bėgimas 


10 50? 


į Egiptą" ir “Trijų karalių adoracija'" abipus 
"Nukryžiuotojo." (Triptikas yra Valstybinės 
Airikos Galerijos įsigytoji nuosavybė. (J.Ž.) 
Šiuos siužetus jis traktuoja su tokiu pirmykš- 
čių apaštalų įkarščiu, kad baltieji dažai dro- 
bėje, rodos, taip ir plazda slaptingo balčio lieps- 
na." 

“Jo figūros suprastintos ligi esminių, bet 
atpažįstamu, formų. “Keturios stovinčios  fi- 
gūros" — tai darbas, kuris negali žiūrovo nu- 
varginti, nes iš jo sklinda kartu poilsis, didybė 
ir rimtis". 

"Prano Domšaičio abstraktai ateina  pa- 
saulin iš jo patirties versmių lobyno; Karo 


gamtovaizdžiai — stiprūs, aštriažiūriai, paver- 
gią. Tačiau pats "išradimas" šioj paveikslų rink- 
tinėj—tai šaunusis “Mergiotės portretas.“ — Jis, 


atrodo, taip lengvai—it iš Dievo malonės—su- 
kurtas, tarytum jisai jau būtų buvęs galutinai 
baigtas tapyti dailininko sąmonėje, prieš drįs- 
tant paliesti drobę; kūne spalviniai tonai — ty- 
rūs bei švarūs ir realūs; formų modeliavimas 
suprastintas iki minimumo, o pluoštelis tamsių 
plaukų, ant kaktos nudrikusių, atrodo lyg kaž- 
koks jaudinantis "atsitiktinumas" žavioj me- 
lodijoj. Iš tikro, šis portretas sakyte sako, jog 
kažkas stebuklingo esama šiame aštuoniasde- 
šimtmečio dailininko negęstančios jaunystės 
mene, niekad nemažėjančioj jo kūrybinėj verž- 
loj". 

Kitas laikraštis, Cape Argus, pereito birže- 
lio 22 d. rašo: — 

“Garbus Pranas Domšaitis tebekelia nuo- 
stabą. Sulaukęs to amžiaus, kada jau dauguma 
dailininkų tesirūpina, kad tik nenuslydus že- 
myn bei teišlaikius savo įgytą vardą, Dom- 
šaitis, apsčiai dirbdamas, sutvirtina ir net pa- 
kelia savo reputaciją. 

“Pastaraisiais dvejais metais jis pasireiškė 
kaip vienas produktingiausių dalyvių parodose, 
o dabar atskirai vienas pasirodo savo kūriniais 
Pietų Afrikos Meno Draugijos galerijoje. Tai 
laisvesnio meninio skrydžio ir šakotesnės ap- 
imties paroda? 

“Keturis kartus už jį jaunesnių dailininkų 
nepralenkiamas, Domšaitis čia įrodo, kad ir jis 
gali būti nefigūrinis bei abstraktus menininkas. 
Nors ir galima įžvelgti jo “Visatoje", įspūdin- 
giausiame abstraktiniame jo kūrinyje, tam tik- 
rą kosminę prasmę, tačiau man kur kas labiau 
patinka jo tradicinė visata, kurios fizines ri- 
bas atžymi apstulbinantys gamtovaizdžiai ir 
kurios dvasiniai horizontai esti simbolinėmis 
gairėmis nusmaigstyti. Savo abstraktiniais kū- 
riniais jis ir nenorėdamas įrodo, jog daili- 
ninkas ne visa tapo, ką jis mato, o mato tik 
tai, ką jis gali tapyti. Užtat tie paveikslai, ši- 


taip pro jo paties prizmę regimi, arba, kitaip 
sakant, praėję pro jo susiaurintos, bet užtat ]- 
tempotesnės vizijos nesąmoningos drausmės 
varžtus, pasidaro kažkaip aistringiau jaučiami, 
negu tada, jei jie būtų sukurti objektyvesnės į- 
žvalgos pagalba. Taigi, kaip tik toji jo galia ir 
įkvepia jo “Karo gamtovaizdžiu" tą į širdį 
smingančią ilgesingą vienatvę, padaro tai, kad 
“Indas gėlių" žaižaruoja tarsi kuris Roult kū- 
rybos fragmentas ir apgaubia jo Triptiko kū- 
dikį laikančią ir kitas tris priblokštas žmo- 
gystas kažkokia misterija, kuri amžiais vertė 
žmogų tatai tapyti." 

Ogi birželio 20 d. Cape Times minėtos pa- 
rodos proga, tarp kitko, šitaip vertina mūsų 
menininką: — 

“Užuot snūduriavęs ant savo laurų, Dom- 
šaitis ryžtas tobulinti savaimingos rūšies, savą- 
jį ekspresionizmą. . * 

“Nenutrūkdamas nuo senųjų temų — kaip 
antai nuo Karo scenų ar pirmųjų krašto gy- 
ventojų — jo ekspresionizmas čia pasiekia sa- 
vo lyrinę viršūnę: jis beveik ištisai atsiekiamas 
subtiliu spalvų naudojimu, bet kartu jis supras- 
tina formą iki paskutinio reikalingumo laips- 
nio. Ypač Karo gamtovaizdžiai yra būdingas 
Domšaičio stiliaus pavyzdys. Čia dangus, kal- 
nas ir priešakyje pieva sudaro vienetą, minkš- 
tai žėrintį misteriškomis spalvomis: — purpuri- 
ne, skaidriai violetine, rožine, vystelėjusiai ža- 
lia, vis su mąsliais atspalviais? 

Įdomu, jog ką tik ciltuotas kritikas, Mat- 
thys Bokhorst, randa Prano Domšaičio kūryboj 
lyrikos. Tuo jis netyčiomis iškelia lietuviškąjį 
dailininko bruožą, nes juk lyrika yra būdin- 
giausioji lietuvių kūrybinės galios apraiška: — 
Tai tvirtina ir trys be galo patikimi liudinin- 
kai — liaudies daina, Rūpintojėlis ir Čiurlio- 
nis. 

Kaip minėta, rugsėjo 15 d. sukanka jam 
aštuoniasdešimt. Tad nepamirština ta proga pa- 
sveikinti šį, turbūt, paskutinį po Vyduno, vy- 
resnės gretos mažlietuvį menininką tremtyje, 
kuris savo darbais — ypač “Lietuviai ūkininkai 
bėga" ir egzilų pranokėju “Bėgimu į Egiptą“ 
— išsako sopulingąją lietuvio lemtį.* 

Kaip bebūtų, o tuo tarpu Pranas Domšai- 
tis, jaunųjų nepralenkiamas, nuostabiai tebeku- 
ria, lyg norėdamas savo tautiečio, Lazdynėlių 
genijaus žodžiais mums ne vienam pasakyti — 

“Rods negražu žiliems bernams, ir didelė 

gėda, 

Kad juos koks bernuks glupoks apgėdina 

į dirbdamas" .. . 


* žiūr. kitas jo kūrybos iliustracijas Aiduose; 1958 
Nr. 5 ir 1959 Nr. 2. 

LITERATŪRA 


AZORIN 


Vienas iš žymiausių dabartinių is- 
panų rašytojų, be abejo, yra Josė 
Martinez Ruiz, išgarsėjęs slaptyvar- 
džiu— A zorin. 

Jis gimė 1873 m, Monovare, Ali- 
kantės provincijoje, pasiturinčioje šei- 
moje. Gimnaziją baigė Yekloje, kuri 
paliko gilų pėdsaką jo sieloje ir kuri 
tolydžio atsispindi pirmose jo kny- 
gose. Po to studijavo teisę Valenci- 
joje ir Madride, tačiau daugiau do- 
mėjosi literatūra, teatru, žurnalisti- 
ka ir bulių kovom. 1896 m. atvyko 
į Madridą ir energingai pradėjo ruoš- 
tis literatūrinei karjerai. Buvo žur- 
nalistas, kritikas, vertėjas. Po trupu.- 
tį, svarbiausiuose žurnaluose, o kiek 
vėliau ir knygosė, ėmė rodytis jo 
vardas. Tarp 1907 ir 1919 m. penkis 
kartus buvo išrinktas parlamento at- 
stovu. Dukart buvo švietimo vice- 
ministeriu. Nepaprastai daug keliavo 
po Ispaniją ir šiek tiek po Prancū- 
ziją, kurioje gyveno nuo 1936 ligi 
1939 m. 1924 m. buvo išrinktas Is- 
panų Akademijos nariu. Nors da- 
bar jau pasiekęs žilos senatvės, ne- 
pavargdamas jis skaito, rašo ir 
vaikšto. Tokia yra labai sutrauktai 
Azorino biografija. 

Norėdami arčiau jį pažinti, pažiū- 
kime, kaip jis pats save atvaizduo- 
ja, vienoje knygoje apibūdindamas 
protogonistą Antonijų Azoriną, kurio 
pavardę pasirinko sau slapyvardžiu: 
“Azorinas yra paprastas ir malonus, 
mėgsta mažus patogumus, ramų gy- 
venimą, laukų malonumus, kaimo 
žmones, senus ir senobinius mieste- 
lius. Jam neatsitinka nieko nepapras. 
ta, kaip pvz. svetimoterystė ar dvi- 
kova, nei jis mąsto apie gilius da- 


lykus, tuos, kurie jaudina sociolo- 
gus... Azorinas mėgsta stebėti au- 
galus; bevaikščiojant po kalnus ir 


laukus, tai jo mėgiamiausias užsi- 
ėmimas. Nes pagal augalus, lygiai 
kaip ir pagal vabzdžius, galima stu- 

dijuoti Žmogų Visą rytą Azori- 
nas praleidžia beskaitydamas, dary- 
damas pastabas; kai pašaukia dar- 
bininkus pietų, jis nusileidžia į val- 
gomąjį. Ilgą laiką Azorinas pralei- 
džia  maloniam  snauduliavime, ne- 
juntamai traukiamas ir kilnojamas, 
supamas bekūnių įdėjų ir miglotų 
jausmų. Per šį letargą Azorinas klau- 
sos to koncerto šimtamečių melodijų, 
tokių malonių, tokių smagių, kurios 
pripildo jo dvasią paguodžiančiu už- 
simiršimu'" (Antonio Azorin). 


Azorinas pirmiausia yra nepapras- 
tai jautrus žmogus; jautrumas išsi- 
lieja po visus jo veikalus ir jiems su- 
teikia švelnią ir trapią kvaptį, kuri 
yra taip būdinga jam tiek jo origi- 
naliausiuose kūriniuose, tiek litera- 
tūrinėje kritikoje, sudarančioje žy- 
miausią jo darbų dalį. Jis viską pa- 
lenkia jautrumui, ir vienoje vietoje 
sako: “Žmogaus idealas, teisingumas 
ir pažanga tėra tik jautrumo reika- 
las." Todėl jame mes randame dau- 
giau jausmo nei idėjų ir valios. 


Tasai ypatingas ir nepaprastas jau- 
trumas jį veda į mažų daiktų sielą 
ir visiškai išskiria iš jo kūrybos mei- 
lę (suprastą lytine prasme), ją pa- 
verčia romantinių ilgesiu, simpatija 
ir švelnumu. Ir tai labai keista, tu- 
rint galvoje tokį Azorino jautrumą. 
Be abejo, jo kūriniuose netrūksta 
meilės. Ją galima rasti jo veikluose 
"La Voluntad,“' “Antonio  Azorin,' 
“Don Juan" ir “Dona Ines". Bet nė 
vienam iš šitų romanų, o ir visoje jo 
kūryboje nėra aistrios meilės, tokios, 
kokios netrūksta mene ir gyvenime. 
Ne vien tik meilė: bet kokia didelė 
aistra svetima jo dvasiai. Jo roma- 
nų kuklūs personažai kalba apie dau- 
gybę neįdomių dalykų ir apie mažy- 
tes namų gyvenimo smulkmenas: 
skėeti, kurį reikia pataisyti, seną 
knygą, kažkieno užmirštą ant lenty- 
nos, seną pažįstamo nuotrauką, ku- 


PASANMIOĖ 


ri pradeda blukti po rėmų stiklų, po- 
nus, anksti iš ryto tyliai bevaikščio- 
jančius tuščia miegančio miesto gat- 
ve. 

Iš čia pradžią gauna beveik visos 
jo meno savybės. Iš čia jo palinki- 
mas supoetinti tai kas paprasta. Jis 
stumia nuo savęs visa, kas išdidu, 
tragiška, genialu, heroiška, o visur 
jieško, kas nežymu, kuklu. Ar visa, 
kas yra paprasta, nesikartoja toly- 
džio visur, kiekvienu momentu? Ar 
visa kas paprasta, netampa papročiu: 
ar visa, kas yra paprotys, nėra pa- 
sikartojimas; ir visa, kas pasikar- 
toja, nėra praeitis, norint išlikti? Ir 
ar visa tai nėra inertinė gyvenimo 
forma? 

Joks  Azorino personažas, 
veiksmas, joks objektas neturi 
patys savyje. Jie įgauna reikšmę 
vien tik tada, kai pastebime, kad 
kiekvienas jų yra pradžia neaprėžtos 
eilės, sudarytos iš vienodų elemen- 
tų. Ne tuo, kas jie yra, bet tik to- 
dėl, kad lygiai panašūs į kitus šim- 
tus ar tūkstančius, įgauna sugestyvią 
galią. Mums nesvarbus kiekvienas 
medis, bet tai, kad savo daugybėje 
jie atrodo kaip vienas. Azorinas 
mums parodo, kaip gamta iš nedau- 
gelio pavyzdžių pagamina nesuskai- 
tomas lygiavertės figūras. 

Azorinas mums papasakoja kiek- 
vieno dalyko įpročius, ir vien tik į- 
pročius: tai, ką jie daro ar ken- 
čia kasdien, vienodai, neišsiskirdami 
iš kitų. Jeigu tai bus istorinė figūra, 
Azorinas pasistengs ją pastatyti į pa- 
prastą plotmę, įjungti į visa sulygi- 
nančią įpročio demokratiją. Azorinas 
istorijoje nemato didelių vyrų nei di. 
delių įvykių, bet vien skruzdėlyną 
anoniminių būtybių, kurios tolydžio 
mezga socialinio gyvenimo tinklą. 

Tačiau visi šitie smulkūs dalykai 
pasakojami su tokiu įkarščių, su to- 
kiu giliu lyriniu jausmu, su tokiu pa- 
prastumu ir ryškumų, kad įgauna 
transcendentinę reikšmę ir virsta poe- 
tine tikrove, taip aštriai ir gražiai 
pastebėta, kad tie ramūs ir nežy- 
mūs personažai, kuriems niekad nie- 
ko neįvyksta, nejučiomis ima mus 
jaudinti savo žmonišku alsavimu ir 
mums pasirodo, kaip nelaimingos bū- 


joks 
vertės 


tybės, kurios, pačios to nežinodamos, 
savo kantrybe ir savo nevykusio gy- 
venimo kontempliavimu pasidaro tar- 
tum kažkokių aistringų žygdarbių he- 
rojais. Aplink šituos personažus ir 
jų mažytį gyvenimą peizažas daiktai, 
keliai, kaimai iškyla su ta tylos ir 
amžinybės atošvaita, kuri tokia bū- 
dinga Azorino prozai. Kartais medis, 
šuo, peilis, katė ar bet koks daik- 
tas įgauna stiprią, patvarią reikšmę. 
Kartas nuo karto patsai Azorinas įsi- 
kiša į savo romaną, kalba už save, 
galvoja apie jo personažų ar juos su- 
pančių daiktų gyvenimą. Pvz. vie- 
noje vietoje jis rašo: “Tau rašau iš 
Madrido. Ir noriu papasakoti dauge- 
lį dalykų. Čia man gyvenimas bai- 
sus, Žinok, kad kiekvieną dieną pri- 
kreivezoju krūvą lapų. Anksti ne- 
keliu, gulu vėlai, ir kai pabundu, li- 
gi nuvaikau tinginį ir apmąstau, ką 
turėsiu atlikti per dieną, girdžiu laik- 
rodį,  mušanti dešimtą  gretimam 
augšte, o paskui kitą viršuje, o po to 
dar kitą apačioje. Ir mano laikrodis, 


tasai mažytis laikrodukas, kurį tu 
žinai, ant staliuko švelniai tiksi. 
Kaip vėlu, — jau dešimta! Išsiritu iš 


lovos ir atidarau balkoną. Gatvė šla- 
pia, dangus alavo spalvos. 

“Kai aš pamatau šią pilką, tam- 
sią, liūdną padangę, prisimenu aną— 
tokią tyrą ir tokią žydrą. Ir kai pri- 
simenu tą mėlyną padangę, taip pat 
prisimenu vienas dideles ir žydras 
Akis 

“Bet aš turiu, Juze, čia pasilikti; 
man reikia gyventi šitame baisiame 
Madride; provincijoje negalima iš- 
garsėti. Mes, kurie vaikomės garbę, 
nesutariame, kas ji yra; bet aš galiu 
užtikrinti, kad sauja lapų, kuriuos 
prirašau kasdieną, — juos prirašau, 
norėdamas ją įgyti. 

“Kai, atsikėlęs, prisėdu prie stalo, 
manęs laukia ant jo glėbis knygų. 
Tų knygų autoriai nori, kad jas per- 
skaityčiau. Kodėl nori, kad perskai- 
tyčiau? Aš negaliu jų visų perskai- 
tyti; tai būtų baisu. Ir sakau taip, 
kad perskaičiau. Bet neužtenka pasa- 
kyti, kad perskaičiau: reikia dar pri- 
durti, ką galvoju apie jas. Iš tikrų- 
jų aš, Juze, apie daugumą tų knygų 
nieko negalvoju. Bet žmogui, rašan- 
čiam į laikraščius, ar leistina nieko 
negalvoti apie kurį dalyką? Ne, ne! 
žmogus,  kreiveizojąs į laikraščius, 
visados turi turėti paruoštą savo nuo- 
monę apie visus daiktus. Tad aš ir 
reiškiu savo nuomonę apie tas kny- 
gas: kartais palankią — dažniausiai, o 
kitais atvejais labai retai, pasidarau 
rimtas ir prirašau baisių dalykų. Kai 
taip atsitinka, Juze, būnu blogai nu- 
siteikęs. 

“Vėliau gailiuos, galvodamas, kad 
gal tas, kur aną knygą parašė, yra 
geras žmogus, turįs šešis vaikus, ir 


visą dieną dirbąs raštinėje, ir prie 
anos blogos nuotaikos prisideda dar 
ir ši. Ir todėl, kiek galėdamas, ven- 
giu rašyti apie knygas, gulinčias ant 
stalo, ir sakau, kad visos puikios, 
nors aš jų ir nesu perskaitęs? 

Iš tos ištraukos daug ką galima 
patirti apie jo būdą ir gyvenimą. Iš 
jos nedarykime išvados, kad Azori- 
nas yra minkštas. Ne. Jis taip pat 
turi savo idealus ir savo tragediją. 

Ši tragedija yra Laiko tragedija. 
Laiko, kuris praeina, o laike—daik- 
tai, o daiktuose—mūsų būtybė, iš jų 
sudaryta ir su jais sujungta. “Taip, 
visa praeina, visa pasensta, visa 
miršta; laikas pribaigia viską. Kokią 
tad turi reikšmę mūsų troškimai ir 
laimės norai? Laiko srovės velkami, 
ar kada sugebėsime ją-sulaikyti? Ne, 
nesugebėsime, tad ir niekad nebūsi- 
me laimingi". 

Azorinas regi kančią— pereinamu- 
mo, senėjimo, kurie nejučiom mus ve- 
da į galą, į mirtį. Mirtis yra vienas 
būdingiausių personažų Azorino kū- 
ryboje. Ji yra vaiduoklis, išsekinąs 
visas iliuzijas ir liūdesiu pripildąs vi- 
sus žmonių džiaugsmus. Azorino kū- 
ryboj randame daug gėlos, kuri ta- 
čiau nevirsta neviltim. 

Daugelį kartų Azorinas lygino tą 
dvigubą reiškinį: laikinumo ir am- 
žinumo, įvairumo ir vienodumo laiko 
bėgyje. Vienoje gražiausių savo apy- 
braižų, 'Debesyse'', taip rašo: 

“Debesys mums teikia laikinumo ir 
amžinumo įspūdį. Debesys—kaip jū- 
ra— visad įvairūs ir visad tie patys. 
Bežiūrėdami į juos, mes jaučiame, 
kaip mes ir visi daiktai bėga į nebū- 
ti, tuo tarpu kai jie—tie skrajūnai— 
palieka amžini. Į šiuos debesis, į ku- 
riuos dabar žiūrime, prieš du šimtus, 
penkis šimtus, tūkstantį, tris tūks- 
tančius metų žiūrėjo kiti žmonės, su 
tom pačiom aistrom ir tais pačiais 
troškimais, kaip kad mes, Kai lai- 
mės akimirkoje norime laiką sustab- 
dyti, matome, kad jau prabėgo sa- 
vaitės, mėnesiai, metai. Tuo gi tar- 
pu debesys, kurie visad kitoki, kiek- 
vienu laiku, per visas dienas keliauja 
ir keliauja padangėmis . . . 

“Taip gyventi reiškia matyti pra- 
einamybę: matyti debesis praeinant 
augštybėse. Geriau pasakytume: gy- 
venti reiškia matyti grįžtamumą. 
Matyti grįžtant visa pastoviam, am- 
žinam sugrįžime; matyti grįžtant vi- 
sa: skausmus, džiaugsmus, viltis — 
kaip tuos debesis, kurie visad kitoki 
ir visad tie patys, kaip tie skrajū- 
nai nesikeičią debesys. 

“Debesys yra laiko paveikslas. Ar 
yra tragiškesnis jausmas už tą, kai 
jauti laiką, kai jau dabartyje regi 
praeitį, o praeityje — ateitį 7..." 

Iš esmės imant, Azorino raštuose 
randame daugiau jausmo nei idėjų, 


daugiau poezijos nei filosofijos. Iš jo 
būtybės gelmių trykšta tyriausia ly- 
rika, kuri nėra nei nauja nei sena. 
Nes amžinai seni ir amžinai jauni te- 
bėra du motyvai: meilė ir mirtis. 
Mirtis yra Azorino lyriškumo vers- 
me. Mirtis, ne meilė, kuri mažai te- 
randa vietos jo kūryboje. Mirtis yra 
užmaskuota pajautime laiko, apie 
kurį kalbėjome. Ne mirtis savyje, 
kaip fizinis faktas, bet kaip daiktų 
praėjimas, liūdesys, apėmęs jo dva- 
sią, bežiūrint į griuvėsius, kuriuos 
laikas palieka už savęs: neįvykusios 
svajonės, išardyti gyvenimai, apirę 
miestai, išmirę kaimai ir žmonės. 
Mirtis kaip sielos būsena, kuri visur 
supa daiktus. 

Azorinas yra sakęs apie save, kad 
jis —' mažas filosofas". Patys men- 
kiausi daiktai, 0 ypatingai kuklūs ir 
smulkūs, sugretinti laike, mažam fi- 
losofui, jautriam kasdienybės apmąs- 
tytojui, įgauna gyvenimo, mirties, 
aistrų prasmę. Kiekvienas daiktas, 
kaip kiekvienas įspūdis, yra gyveni- 
mo akimirka. ši akimirka yra bėgli, 
greit išnyks. Eet išgaruodama iš kas- 
dieninės aplinkumos, ji gali palikti 
amžinybės aidą, pajautimą. 

Azorinas yra pagarsėjęs savo sti- 
lium: švelniu, tiksliu, paprastu, na- 
tūraliu. Jo sakiniai trumpi. “Juo ge- 
riau rašome, juo paprasčiau rašome, 
bet nedaug tėra tokių, kurie sugeba 
būti natūralūs ir aiškūs", sako Azo- 
rinas vienoje savo knygoje. Tačiau 
jo stilius, kuris iš pirmo žvilgsnio 
atrodo lengvai pasisavinamas, iš tik- 
rųjų yra sunkus ir reikalauja nuola- 
tinių pastangų atrinkti tikrus ir rei- 
kalingus žodžius. “Stilius — tai ra- 
šyti taip, kad skaitytojas galvotų: 
“Tai niekis". Kad galvotų: “Ir aš 
taip galiu parašyti". Ir vistik nesu- 
gebės taip padaryti, ir kad tai, kas 
yra niekis, būtų sunkiausia, kompli- 
kuočiausia'', sako Azorinas. “Reikia 
tiesiogiai eiti prie daiktų, visa turi 
būti paaukota aiškumui. Statykite 
daiktus vienas paskui kitą, o negrūs- 
kite daiktų vienas į kitą." 

Azorinas turėjo nepaprastai dide- 
lės įtakos ispanų grožinės prozos pra- 
žydimui. Kaip tvirtina Ramon Go- 
mez de la Serna, joks ispanų ra- 
šytojas neturėjo daugiau sekėjų už 
Azoriną. Buvo laikas, kad beveik vi- 
si pradedą rašyti taip darė — mėgi- 
no daryti -azorinišku būdu. Tasai 
trumpumas, tasai paprastumas ir 
švelnumas, tasai žodžio tikslumas pa- 
vergdavo visus. Visur daug kalbama 
apie atnaujinimą. Bet labai sunku 
būti atnaujintoju. Azorinas juo buvo. 
Jo išraiškos priemonės ir jo pro- 
zos ritmas sudaro naują ir patva- 
rią gaidą ispanų literatūroje. 

Baigiant dar reikia kiek stapte- 
lėti ties Azorinu kaip kritiku. Azo- 


301 


rinas matė Ispaniją ne vien peizaže, 
mažuose miesteliuose, keliuose, ūki- 
ninkuose, senuose, anachroniškuose 
hidalgucose ir amatininkuose. Greta 
šitos realios, tiesioginės plotmės, is- 
panų gyvenime mes randame kitą 
plotmę, pripildytą istorinio turinio, 
kurią galima būtų pavadinti mąsty- 
tine ir įsivaizduotine: Ispanija savo 
poetų, rašytojų ir mąstytojų akimis. 
Azorinas yra atlikęs ilgą ir kruopš- 
tų literatūros kritiko darbą. Jis ati- 
džiai ir žavėdamasis yra perskaitęs 
ispanų klasikus, juose jieškodamas 
savęs ir Ispanijos. 

Aptardamas savo paties kai ku- 
riuos kritikos darbus (Rinktiniuose 
puslapiuose), Azorinas savęs klausia: 
“Ar aš buvau kritikas ?— Nežinau 
atsako. —Mėginau išreikšti įspūdį, 
kokį manyje paliko meno veikalas. 
Bet kokia kritika, netgi neasmeniš- 
kiausia, objektyviškiausia, tėra tik 
įspūdis." 

Azorino kritika, kaip ir jo beletris- 
tika, iš tikrųjų yra impresionistinė. 
Jis stengiasi atgaivinti ar tai kokį 
puslapį, ar poemą, ar eilėraštį, ar se- 
ną ir užmirštą autorių, jį priartinda- 
mas dabartiniam mūsų supratimui. 
Nėra kitos pagrindinesnės taisyklės 
— sako— norint apspręsti klasikus, 
kaip ištirti, ar jie atitinka tai, kaip 
mes matome ir jaučiame tikrovę. 
“Pagal tą laipsnį, kaip su tuo sutam- 
pa ar nesutampa, jie yra mire ar gy- 
vi. Jų gyvybingumas priklauso nuo 
mūsojo. 

Tuo būdų „Azorinu klasiškumas 
yra ne vien tik tai, kas išlieka, bet 
taip pat tai, kas turi šią ypatybę; 
išgyventi, praplėsti į ateitį mūsų pa- 
čių gyvenimo jausmą. Vakarykštis 
klasikas yra gyvas šiandieną, ir at- 
veria mūsų sielai kelią į ateitį. Ap- 
skritai, klasikas yra tas, kurs pasili- 
ko gyvas, aktualus ir amžinas, Ta- 
čiau visa, kas gyva, ne vien išlieka, 
bet ir keičiasi. Kaip klasikas, tegy- 
vens vien toks autorius, kuris suge- 
bės mums pasirodyti naujas, su dar 
nepatirtu jausmu, kai kiekvieną kar- 
tą su nauju nerimu mes prie jo pri- 
siartinsime. 

Norėdamas kalbėti apie tekstą, A- 
zorinas pradeda mums pasakoti apie 
autorių: kur gyveno, kaip atrodė, ko- 
kie gestai jį išskirdavo iš kitų. Azo- 
rinas visa mums pažymės ir pa- 
brauks, kondensuodamas vienoje pra- 
bėgančioje akimirkoje, dabar ar prieš 
minutę, ar įsivaizduodamas ar iš 
atminties nubrėždamas profilį, apie 
kurį skaitytojas teturėjo miglotą 
vaizdą. Paskui bus atskleistas ir ko- 
mentuojamas geriausias puslapis, 
tas, kuris jam atrodo turįs didžiau- 
sios reikšmės. Stiliaus plonybės, min- 
ties aštrumai, švelnumo ir emocijų 
smulkmenos bus tie bruožai, kurie 

labiausiai patrauks Azoriną. Jam kri- 
tika—tai prisiminimas ir atradimas. 

Atgaivinti autorių ar jo tekstą, pri- 
artinant prie mus supančio ir juos 
supusio peizažo, — štai tas beveik vi- 
sad Azorinu pavykęs uždavinys. Jo 
kritikos svarbiausias nuopelnas yra 
tas, kad iš jo gausių ir prinokusių 
vaisių stipriai sklinda ispanų geriau. 
sios literatūros kvaptis. Azorino kri- 
tikos darbai, kartais pilni erudicijos 
smulkmenų, sudaro vieną geriausių 
ir patikimiausių vadovų po ispanų 
literatūrą. 

BALTŲ INSTITUTO DARBAI 


Paskutinis Ealtų Studijų instituto 
darbų dvigubas tomas (Commentatio- 
nes Balticae) tęsia toliau Baltijos 
tautų kultūros ir politinės istorijos 
tyrinėjimą. šiame tome yra 9 studijos 
iš kurių keturios parašytos lietuvių 
ir liečia Lietuvos praeitis ir dabarties 
problemas. K.J. Čeginskas rašo apie 
rusifikaciją Lietuvoje XIX a. ir lietu- 
vių pastangas priešintis jai, Juozas 
Jakštas studijuoja Baltijos (daugiau- 
sia Lietuvos) erdvę XIV a. kryžiaus 
karų žygiuose, Povilas Reklaitis' ap- 
rašo Lietuvos pilių bažnyčias ir Pra- 
nas Zundė duoda apžvalgą sovietinės 
Lietuvos bendrojo lavinimo mokyklų. 
Lothare Schultzės studija apie konsti- 
tucinę raidą Baltijos valstybėse po 
1940 m. taip pat nagrinėja konstitu- 
cinius pasikeitimus sovietinėje Lietu- 
voje. 

Tame pačiame leidinyje yra dar vie- 
na Paul Campe parašyta studija apie 
Vidžemės bažnyčių vidaus įrengimus. 
XVII-XVIII amžiuose, studija apie es- 
tų tautos kilmę (G. Ney), apie Anton 
Hansen Tammsaare, Oscar Wilde ir 
Eino Leino santykius (Herbert Salu) 
ir Mihkel Toomse studija apie daugi- 
skaitos trečią asmenį estų kalboje. 
Apžvalgoje duodama Instituto veiklos 
žvalga 1957-1959 laikotarpyje ir E. 
Sturms, J. Marko, G. Suits, A. Tam- 
mermann ir Nikolai Koestner nekro- 
logai. Iš šių pastarųjų lietuviams bus 
ypač naudingas latvių archeologo Ed- 
uardo Sturmso biografija ir jo raštų 
bibliografija. 

K.J. Čeginskas, atrodo, specializuo- 
jasi XIX a. Lietuvos istorijoje. Rinki- 
nyj “Kovos metai dėl savosios spau- 
dos" (Chicago, 1957) buvo atspaus- 
ta jo įdomi studija apie lietuvių tau- 
tos atgimimo pradmenis. XIX a. rei- 
kalingas savo istoriko. Ligi šiol be M. 
Roemerio, kurio studija lenkų kalba 
pasirodė 1908 m., niekas nebandė sin- 
tetiškai pažvelgti į XIX a. Lietuvos 
istoriją. Tiesa, atskirais klausimais 
buvo nemaža rašyta, bet bendras 
vaizdas, koks jis, pavyzdžiui, patei- 
kiamas A. Šapokos redaguotoje isto- 


TAUTOS PRAEITIS. Istorijos ir 
gretimųjų sričių neperiodinis žurna- 
las. Tomas 1, Knyga 2. Redaktorius 
č. Grincevičius. Chicago, 1960, 165- 
332 p. Kaina $3.00. 


rijoje (rašyta Povilo šležo,, arba pas 
Sruogienę ir K. Jurgėlą (anglų kalba) 
yra klaidingas. Man atrodo, kad jei- 
gu kas norėtų teisingai suprasti XIX 
a. Lietuvos istoriją, išeities tašku tu- 
rėtų pasirinkti A.J. Toynbee tezę a- 
pie dominuojančią mažumą ir domi- 
nuojamą daugumą, kurią tas žino- 
mas britų istorikas plačiai išdėstė sa- 
vo daugiatomėje “A Study of Histo- 
ry". Aišku, kad pati lietuvių tauta 
toj teritorijoj, kurioje jai teks ateityj 
vaidinti toks didelis vaidmuo, buvo 
dominuojamoji dauguma ligi pat XIX 
a. paskutiniųjų dešimtmečių. Ligi 
1795 metų dominuojanti mažuma 
Lietuvoje (etnografinėjeę Lietuvoje) 
buvo lenkai ir sulenkėję lietuviai 

(dvarininkija ir iš dalies kunigija). 


Po 1795 metų atsirado nauja 
dominuojanti mažuma  — carinės 
Rusijos administracija ir  kariuo- 


menė Lietuvoje. Per didžiąją dalį XIX 
a., galima sakyti, ligi “Aušros" ir 
Varpo" pasirodymo, kova vyko ne 
tarp lietuvių ir rusų ir ne tarp lietu- 
vių ir lenkų, bet tarp rusų ir lenkų. 
Pati lietuvių tauta tebuvo įrankis 
toje kovoje, kuriuo kartais pasinau- 
dojo lenkai (1794 ir 1831 m. sukili- 
muose), kartais — (1863-4 m. su- 
kilime). 

Man atrodo, kad K. J. Čeginskas 
savo paskutinėje studijoje išleido iš 
akių šį pagrindinį faktą. Dėl to ir su 

jo išvadomis nevisada galima sutik- 
ti, ypač kas liečia antrąją studijos da- 
lį, kurioje jis kalba apie lietuvių-rusų 
konfliktą (Auseinandersetzung). Juk 
iš tikrųjų ligi XIX a. antros pusės 
tokio konflikto visiškai ir nebuvo. Ką 
bendro su lietuvių tauta turėjo O- 
ginskio, Čartoryskio, Lelevelio, ar Ko- 
narskio politika? Konfliktas tebuvo 
tarp lenkų ir rusų. Mano galva, ru- 
sų-lietuvių konfliktas atsirado tik po 
1863 metų, kai carinė administraci- 
ja ėmė kovoti su vyskupo Valan- 
čiaus organizuotomis blaivybės drau- 
gijomis, kai prasidėjo kova dėl pa- 
rapinių mokyklų ir dėl lietuviškos 
spaudos. Toje kovoje ir iškilo lie- 
tuvių tauta. 

Užtat sunku būtų sutikti su Čegins- 
ko išvada, kad 1863-1864 m. sukili- 
mas buvo “didžiausia Lietuvos na- 
ciconalinė katastrofa" (123 p.). Len- 
kams taip. Charakteringai rašė savo 


atsiminimuose J. Pilsudskis, kad, jo 
tėvų nuomone, tas sukilimas buvęs 
ne tik tragedija, bet nusikaltimas. 
Tarp kita ko, visos tolimesnės Pil- 
sudskio politinės programos išeities 
tašku buvo anas sukilimas. Lietuvių 
požiūriu, tik kada Oginskių, Čartorys- 
kių, Sierakauskių ir Kalinauskių vieto- 
je į pirmas kovos linijas stojo kaimo 
daraktoriai ir knygnešiai, tik tada 
prasidėjo rusų-lietuvių konfliktas, iš 
kurio išaugo Basanavičiai, Kudirkos, 
šliupai, Vaižgantai ir kt. 

Juozas Jakštas savo studijoje apie 
Baltijos erdvę XIV a. kryžiaus karų 
sąjūdyje duota bendrą tų karų ap- 
žvalgą ir plačiai sustoja tes XIV a. 


antros pusės kryžininkų žygiais 
prieš Lietuvą, pasinaudojant  Vo- 
kiečių ordinų, kaip išeitis baze. 
Ypač plačiai analizuoja Jakštas 
ligi šiol mūsų istorikų beveik 


nenaudotus prancūzų Pilypo de Me- 
zieres raštus. Būdamas viduramžinės 
Europos istorijos specialistas ir kartu 
gerai pažindamas Lietuvos istorijos 
šaltinius, J. Jakštas moka jausti Lie- 
tuvos įvykius į bendrą Europos isto- 
rijos vyksmą, ko kartais trūksta ki- 
tiems mūsų istorikams. Viena smulk- 
mena, kuri geriau negu kas nors kita 
pademonstruoja, kaip sunkus istoriko 
darbas emigracijoje. J. Jakštas, cituo- 
damas XV a. vokiečių kronikininką 
Vygandą Marburgietį išnašoj pažymi 
kad kadangi “Scriptores rerum Prus- 
sicarum" jam buvo neprieinami, jis 
turėjęs pasinaudoti kita Vygando 
kronikos laida (146 p., 24 išnaša). 

Originali, gerai dokumentuota ir 
aprūpinta gausiomis iliustracijomis ir 
planais Povilo Reklaičio studija apie 
pilių bažnyčias Lietuvoje. Tokių baž- 
nyčių jis randa Gardine, Naugardu- 
ke, Vilniuje ir Trakuose. Savo studijo- 
je Reklaitis plačiai naudojasi paskuti- 
niais lietuvių ir lenkų istorikų ir ar- 
cheologų darbais. šia savo studija ir 
kitais straipsniais (pvz. Lietuvių en- 
ciklopedijoje) P. Reklaitis pasirodo 
esąs rimtas Lietuvos meno ir kultū- 
ros istorijos tyrinėtojas. 

Naudinga Prano Zundės bendro 1a- 
vinimo mokyklų apžvalga sovietinėje 
Lietuvoje. Iš jos matyti, kad autorius 
seka sovietinės Lietuvos spaudą, nors 
atrodo, ne visa toji spauda jam buvo 
prieinama. Pavyzdžui, jis visiškai ne- 
mini žurnalo “Tarybinė mokykla", 
“Moksleivis"", Vilniaus Pedagoginio in- 
stituto “Darbų,'"nors tie leidiniai bū- 
tų labai naudingi, ypač švietimo po- 
litikai nustatyti. Gerai, kad autorius 
pateikia nemaža statistikų ir palygi- 
namųjų lentelių su Nepriklausomos 
Lietuvos ir Vakarų Vokietijos mo- 
kyklomis. 

Commentationes Balticae, VI-VII 
tomas, 1958-59. Bonn, 1959, 439 p. 


V. Trumpa 

Almaus galerijoje Great Neck, L.I. 
N.Y., gegužės mėn. vykusi dail. Te- 
Iesforo Valiaus kūrinių paroda davė 
progos susipažinti su jo naujuoju ke- 
liu. T. Valių pažinome, kaip rimtą ir 
kruopštų dailininką, raižiusį medį ir 
linoleumą. Jo kūrybai būdinga: aiš- 
kus siužetas, idėjinis užakcentavimas, 
forminis apvaldymas. Siužetų dau- 
giausia rinkosi iš lietuviškos buities, 
įžiūrėdamas joje tragiškus momentus. 
Toks “Tragedijos Baltijos pajūryje" 
ciklas — "Badas", “Atsisveikinant", 
“Gaisras Lietuvoje" giliai įsirėžė žiū- 
rovui savo dramatine, simboline iš- 
raiška. Savo technikinėmis formomis 
jis buvo taupus, formai leido žaisti 


šioje parodoje jį matėme kitokį — 
neįprastą. Atsisakė juoda balto deri- 
nio ir perėjo į spalvas; paliko ir kietą 
medį ar linoleumą ir sustoja ties 
lanksčia monotipo technika (atspau- 
dai nuo stiklo); nutolo ir nuo aiškaus 
idėjos akcentavimo ir išryškino for- 
minį žaidimą. Taip jo kūryba gavo 
nemaža abstrakčių bruožų. 

Apsigyvenęs Kanadoje, Toronte, su- 
sieidamas su vietos dailininkais, sek- 
damas meno plėtotę, T. Valius kito 
su laiko dvasia. Pirmiausia jo raižiny 
' atėjo tam tikras abstraktumas. Nors 
jis dar turėjo aiškų siužetą, bet iš 
paveikslo dingo idėjiniai užakcenta- 
: vimai. Forma darėsi žaismingesnė. 
: Anksčiau pamėgtas juodas dėmes už- 
“valdė linijų pluoštai. Taip jo raižinys 
| davė linijų raizginio įspūdį, kur vy- 
ravo jo ritminis judesys. 

Kaip daugelis lietuvių grafikų, taip 
ir T. Valius iš juoda-balta priėjo prie 
spalvos. Tai įvyko jo kelionėje į Pa- 
ryžių (1956). Iš ten parsivežė visą 
pluoštą naujų darbų, kurių dalį buvo 
išstatęs ir šioje parodoje. "Tai visa 
spalvota, sukurta monotipo (nuo stik- 
10) technika. 

Savo naująjį kelią jis dar labiau 
puoselėjo paskutiniais metais, vysty- 
damas technikinį turtingumą, vis la- 
biau linkdamas į abstraktą. Jis su- 
kūrė visą eilę paveikslų su žvejų 
tinklais. Siužetas leido jam ypač 
žaisti linijom. Tie paveikslai vienas 
nuo kito skiriasi tik savo koloritu, 
savo nuotaika; dailininkas juos sunu- 

meravo eilės tvarka. Piešė jis ir teat- 
ro scenų ciklą, kuris irgi turi tik eilės 
numerius. (Parodoje buvo išstatyti 
bent keli teatro scenos paveikslai). 

Toks ciklinis to paties siužeto pie- 
šimas rodo, kad T. Valius jau atsi- 
palaidavo nuo aiškaus siužeto. Nebe- 
rūpi jam nei idėjinė persvara, kuri 
tokia ryški jo ankstybesniuose pajū- 
rio vaizduose. Visas dėmesys sutel- 
linijų ritmą. 

Susipažinkime trumpai su mono- 
tipo (nuo stiklo) technika. Tai padės 
mums labiau suprasti naująją T. Va- 
liaus kūrybą. šia technika daug kas 
dirba, bet lietuvių dailininkų tarpe 
tik vienas T. Valius plačiau panau- 
dojo. 

Pirmiausia pagaminamas piešinys. 
T. Valius jį ypač rūpestingai paren- 
gia, gerai jį išnagrinėdamas, prama- 
tydamas visus spalvinius derinius, li- 
linijų akcentus. Kai piešinys baigtas, 
padedamas jis po stiklu. Dabar ant 
stiklo teptuku ar peiliu klojami dažai. 
Uždedama tik viena spalva per visą 
paveikslą. Dažniausiai pradedama 
nuo šviesiųjų tonų. Paėmus geltoną, 
reikia ją uždėti ten, kur ji dalyvauja 
visame piešinyje. Taip parengus pir- 
mą spalvą, belieka tik spausdinimo 
procesas. Uždedamas popierius ir 
suspaudžiama guminiuų voliuku ar ki- 
ta priemone. Dažai nuo stiklo su vi- 
som smulkmenom, su faktūriniais 
niuansais, persiveda ant popieriaus. 
Atspaustasis piešinys yra atvirkščias 
projekto piešiniui, t.y., kas buvo de- 
šinėje, pereina į kairę, —-kaip ir visoje 
spausdinimo technikoje. 

Tada lapas pakabinamas džiovinti, 
o stiklas parengiamas kitai spalvai. 


MUZIKINĖ LIETUVIŲ 


Bostone, tame reikšmingame Ame- 
rikos meno centre kelių paskutinių 
mėnesių bėgyje ir lietuvių tarpe iš- 
sivystė kiek gyvesnė muzikinė veik- 
la, dažnai peržengusi mūsų koloni- 
jos ribas. Pasirodė visa eilė interpre- 
tatorių ir kūrėjų, 


Nepretenduodamas išsamiau ver- 


Kai atspausdintasis lapas visai iš- 
džiūsta ir kai nebėra pavojaus jo su- 
tepti, tokiu pat būdu dedama antra 
spalva, vėliau trečia ir t.t. Kartais 
paveikslas spausdinamas net keliolika 
kartų, kol pasiekiama norimi spalvi- 
niai padengimai, perdengimai, ištaš- 
kymai, ritminiai judesiai ir kitos de- 
talės. 

Nors darbo procesas lėtas, bet jis 
turi vieną didelį privalumą. šia tech- 
nika dirbdamas, dailininkas sponta- 
niškai gali atsiverti spalvai ir faktū- 
riniam žaidimui. Čia nereikia tokios 
fizinės jėgos, kaip prie medžio. Čia 
tiesiog žaizdamas ir taškydamas gali 
spalvas paskleisti ant stiklo, gali su- 
sirasti visokiausių technikinių prie- 
monių, kuriomis ant popieriaus per- 
duosi įdomiausią faktūrą. 

Kai stovi ties T. Valiaus paveikslu, 
matai dominuojančias šviesias ar 
tamsias spalvas. Bet arčiau pažiūrė- 
jęs, pastebi, kad tose spalvose tarp 
linijų pažerta dar spalvų, įvairiausių 
pustonių, sodrios faktūros. 

T. Valius turi jautrų estetinį skonį, 
kuris neleidžia jo paveikslams pasi- 
klysti tik faktūriniame ar spalvų žai- 
dime. Jo skonis nuveda į griežtą kont- 
rolę,.kur labai rūpestingai atrenkami 
spalvų deriniai, išjieškomas ritmo už- 
akcentavimas. Taip jo kūryba pulsuo- 
ja originalumu ir šviežumu. 

Įdomu, kad teatro scenų paveikslai 
yra ramesni ir kondensuotesni. Ten 
linijų pluoštai dažnai pavirsta stam- 
biais brūkšniais ar dėmėm. Ir kur jis 
laisviau laužo formas ir derina spal- 
vas, ten daugiau spantaniškumo ir 
kūrybinio polėkio. 

Parodoje buvo ir linoleumo raižinių. 
Nors jų tema neužakcentuota, bet ji 
gana aiškiai įžiūrima. Jieškoma bend- 
ro linijų ritmo. Gi pačios linijos neiš- 
virsta į linijų pluoštus. Jos eina gana 
stambiais brūkšniais,  atliepdamos 
baltom dėmėm. Kur ne kur įvedama 
ir spalva. 

Baigiant reikia pasidžiaugti, kad 
dail. T. Valius nesustojo ties savo pa- 
siektais laimėjimais, kad veržėsi to- 
lyn ir užkariavo sudėtingą, estetiniai 
turtingų spalvų pasaulį ir naujais 
kūriniais praturtino mūsų kūrybą. 

P. Jurkus 


VEIKLA BOSTONE 


tinti, pateikiu čia suglaustą tųjų pa- 
sirodymų apžvalgą. 

Jeronimas Kačinskas. Mūsų žymus 
kompozitorius modernistas turėjo vi- 
są eilę progų platesniu mastu paro- 
dyti savo kūrybą. Taip, bal. 4 d. per 
Harvardo radijo stotį buvo perduo- 
tas iš juostų kiek anksčiau Brockto- 


TELESFORAS VALIUS 


no Symph. Orchestra Society atlik- 
tas “Lento" simf. orkestrui, autoriui 
diriguojant. Taip pat buvo perduo- 
ta ir Bostcno žinomo pianisto Vik- 
toro Grifetho atlikti J. Kačinsko “At- 
spindžiai“ fortepionui. 


Bal. 29 d. Nova Gallery salėje, 
naujai įsisteigusios devynių moder- 
nių kompozitorių bei muzikų, kurių 
tarpe yra ir J. Kačinskas, Nova Con 
cert draugijos suruoštame kameri- 
niame kcncerte, tarpe Bacho, Casel- 
los, Hindermitho ir Hcneggerio kū- 
rybos buvo atliktos ir J. Kačinsko 
“Keturios miniatiūros" (1958) — An- 
dante, Adagio, Andante con motto ir 
Alegro ma non troppo. Veikalą flei- 
tai, klarnetui ir violenčelei atliko 
amerikiečiai muzikai: A. Harrsber- 
ger, Sh. Friedland ir C. Flavin. 


Reišmingiausias pasirodymas įvy- 
ko bal. 10 d. Cambridge Civic Sym- 
phony orkestro koncerte, kuriame J. 
Kačinskas pakviestas dirigavo savo 
kūrinį “Simfoninė fantazija Nr. 2". 
Ji buvo šiam orkestrui specialiai pa. 
rašyta. Mat, orkestras, V. Manuse- 
vitch vadovaujamas, užsimojo kas- 


met parodyti po vieną dabartinių mo- 
dernių JAV kompozitorių. šiais me- 
tais ši garbė teko kaip tiktai Kačins- 
kui, kurio minėtas veikalas ir buvo 
(pirmą kartą) atliktas, šalia K.P.E. 
Bacho (garsiojo J.S.Bacho sūnaus) 
Simfonijos Nr. 3 (styginiams), Mo- 
zarto Koncerto B dur fagotui ir Dvo- 
žako Šimf. Nr. 7 d. moll. 


Pravartu nors truputį žvilgterti į 
patį kūrinį ir jo atlikimą.  Simf. 
fantazija Nr. 2 (Simf. fant. Nr. 1 bu- 
vo parašyta ir atlikta dar Lietuvoj) 
yra gana plataus masto simfoninis 
veikalas, gana būdingas J. Kačinsko 
muzikos dvasiai. Jo keturios, skirtin- 
go pobūdžio dalys be pertraukos se- 
ka šia tvarka: Andante maestoso, 
Allegro, Largo ir paskutinė dalis pra- 
sidedanti Moderato ir išsivystanti į 
Allegro. Veikalo eigoje pasireiškė ke- 
lics labai įdomios ir ryškios har- 
moninšs bei instrumentinės kombi- 
nacijos. Antroji dalis vykusiai kon- 
trastavo pirmajai, trečioji antrajai, 
pabaiga buvo įspūdinga. Viso veikalo 
įspūdis buvo vientisas, ritminiai da- 
lių pasikeitimai jų neskyrė, bet ce- 
mentavo vienumon. Harmonija mo- 


TEATRO SCENA 


derni, spalvinga, disonansinė, linkusi 
kai kur į ekspresionizmą, o kitur į 
impresionizmą, tačiau tampriau ne- 
surišta nė su vienu iš jų — Kačinsko 
savita. Kūrinys savo pagrinde yra 
atematinio sciliaus, t.y. neturįs pa- 
grindinių motyvų — pazikartojančių 
temų bei jų kombinacijų (variacijų), 
tačiau veikalo tėkmėje melodijos se- 
kėvicna kitą vis kitoniškos, betgi su- 
jungtos kažkokiais gimingais ryšiais. 
Visumoje veikalas yra patrauklus ir 
priimtinas ir labiausiai modernioje 
muzikoje reikalaujančiam. 

J. Kačinsko dirigavimas buvo san- 
tūrus, bet užtikrintas, lengvas ir ga- 
na laisvas, betgi šiam orkestrui vei- 
kalas buvo aiškiai per sunkus. Kai 
kurie orkestrantai, ypač styginiai, 
kai kur “plaukiojo", dažnai sunkesnė- 
se vietose nesusigaudydami gaidose 
(gal buvo per mažai repetuota?). Ta- 
čiau visą svorį atlaikė geri pirmieji 
puliai, koncertmeisteris — lietuviams 
pažįstamas solistas G. Bernstein, su 
juo sėdėjęs augšto patyrimo Iz. Va- 
syliūnas, taip pat buvo geri solistai: 
violcnčelė, fleita, klarnetas ir kiti 
pučiamieji. Variniai dažnai grojo aiš- 

kiai por garsiai, dirigentui ne visad 
pavyko juos pritildyti. 

Sveikinant kompozitorių J. Kačins- 
ką jo kelyje į platesnį pripažinimą, 
galima palinkėti jam su savo kūry- 
ba įžengti į tikrai plačiai žinomus ir 
augšto lygio profesinius vienetus, ku- 
rių esama ir šičia. 

Koncertas, su mažais pakeitimais, 
liepos 7 diena toje pačioje salėje pa- 
kartotas. Vietoj Mozarto buvo Schu- 
berto “Nebaigtoji." J. Kačinskas vėl 
dirigavo Simf. fantazijai Nr. 2. Apie 
tai rašė ir Bostono spauda. 


Julius Gaidelis. Po sėkmingo Gai- 
delio simfonijos dalies atlikimo New 
Yorke, V. Marijošiui diriguojant, pa- 
laakiai atžymėto didžiųjų New Yor- 
ko laikraščių kritikų, štai ir Bostonas 
bal. 27 d. buvo reikšmingas kompozi- 
toriaus kely. "Tos dienos vakarą 
Brooklino bibliotekos salėje J. Gaide- 
liui buvo įteikta jo laimėta premija 
už kamerinį veikalą, o pats veika- 
las pirmą kartą atliktas. Sakytas 
kūrinys buvo įteiktas Brooklino Eib- 
liotekos Muzikos Draugijos 1959 m. 
konkursui ir buvo premijuotas iš 18 
paduotų veikalų. Komisija buvo su- 
daryta net iš labai žymių Amerikos 
muzikų: G. Tuckerio, M. Millerio ir 
W. Pistono. 


Premijuotasai trio, parašytas smui- 
kui, klarnetui ir valtornei, buvo at- 
liktas koncerte šalia Mozarto, Beet- 
hoveno ir Brahmso kamerinių vei- 
kalų. Gaidelio trio atliko: Matsuko 
Fujii, Japonijoje gimusi ir išaugusi 
smuikininkė, atvykusi Bostonan pa- 
sitobulinti, malonaus skambaus tono, 
tvirtos ir tikslios technikos, lengvai 
nugalėjusi augštų bei dvigubų gaidų 
sunkumus. Sherman  Friealand, kla- 
rneistas, toli pažengęs savo instru- 
mento valdyme, ir David Battey, val- 
tornė, nors ir ne tiek pažengęs kaip 
jo partneriai, tačiau sklandžiai įsi- 
jungęs į visumą. Veikalas praskam- 
bėjo ritmiškai, spalvingai, įstojimai 
buvo tikslūs, atlikimas darnus. šio 
gana nemažo veikalo trys dalys; An- 
dante, Moderato ir Lento parašytos 
pažangia, originalia harmonija, tra- 
dicinės temos ir jų pravedimai yra 
savaimingi, yra vykusiai išnaudotos 
atskirų instrumentų spalvos. Gaidelio 
prigimčiai, atrodo, yra artimesni gy- 
vesni, žaismingi ritmai, tačiau jie 
vykusiai buvo sugretinti su lėtomis, 
dainuojančiomis vietomis. 


Kompozitoriui piniginė premija bu- 
vo iškilmingai įteikta tarp pirmos ir 
antros koncerto dalies, klausytojams 
smarkiai plojant. Tai buvo malonus 
momentas ne tik laimėtojui, bet ir 
visiems lietuviams, kurių nemažai 
buvo salėje: 

Norėčiau palinkėti mielam J. Gai- 

deliui, kad tai būtų tik kukli pradžia 
jo ateities muzikinių laimėjimų gran- 
dinėje. Jisai turi visus davinius ir 
jau sukaltą nemažą vertingų kūri- 
nių kapitalą jiems nuskinti. 


Bostono mišrus choras, J. Gaidelio 
vadovaujamas, gastroliavo Worceste- 
ryje ir Hartforde, kur sėkmingai pa- 
sirodė su jau Bostono girdėta prog- 
rama. Dalyvavo mergaičių trio: I. 
Mickūnienė, A. Duosienė ir V. Ma- 
lišauskaitė, be to Irena Mickūnienė 
padainavo solo. Choras iš lietuvių pu- 
sės dalyvavo birželio įvykių bend- 
ro minėjimo meninėj dalyj. 


Baltų draugijos paskutinis šio se- 
zono koncertas įvyko Jordan Hall sa- 
lėje Bostone bal. 24d. Sudėtingą ir 
sunkią dainų programą atliko estų 
moterų choras iš Toronto, Kanados, 
vadovaujamas Udo Kasemets. 


Vytenis Vasyliūnas, Naujosios An. 
glijos Konservatorijos vargonų klasės 
studentas, geg. 6 d. turėjo savo pir- 
mą viešą vargonų muzikos rečitalį 
Konservatorijos Brown Hall salėje. 
Vytenis, mūsų žymaus smuikininko 
Iz. Vasyliūno sūnus, jau daug kartų 
vykusiai pasireiškęs kaip akompania- 
torius ir gana patyręs jau vargonin- 
kas, šiam rečitalyj atliko: J. Bacho 
— Partitą “Sei gegruest", D. Bux- 
tehude — Preliūdą ir Fugą D. dur 
ir didelį bei sudėtingą C. Franck— 
Grande Piece Symphonigue, suside- 
dantį iš šių dalių: Andantino serio- 
so, Allegro non troppo, Andante, Al- 
legro, Andante, Allegro non troppo 
ir Fugato. Jaunasis muzikos nustebi. 
no, atlikęs visus šiuos sudėtingus vei- 
kalus mintinai ir tiksliai. Pats atli- 
kimas buvo sklandus, ritmingas, spal- 
vingas. Atlikėjas parodė gerą peda- 
lų techniką, išlavintus pirštus, jo re- 
gistrų ir atspalvių parinkimai buvo 
vykę ir atitiko veikalų reikalavimus, 
nors kai kur jautėsi lyg ir nereikalin- 
gos pauzelės, bet gal kitaip techniš- 
kai buvo negalima. 


Daiva Mongirdaitė, Bostono U-to, 
Dailiųjų ir Taik. Menų f-to, muzi- 
kos skyriaus studentė, davė savo se- 
njorės rečitalį geg. 13 d. to univer- 
siteto koncertų salėje. Girdėję daini- 
ninkę anksčiau, stebėjosi jos per 
šiuos kelis metus padaryta pažanga. 
Jos balsas sustiprėjo, išsilygino, pra- 
dingo nereikalinga vibracija, laikyse- 
na scenojeirrankų anksčiau besai- 
kūs judesiai buvo tinkamai apvaldyti. 
Išklausę šį jos rečitalį, galėjo nesiste- 
bėti jos laimėjimu pernai Dirvos dai- 
nininkų konkurse. Dainininkė — ly- 
rinis sopranas su net labai gera dir- 
va koloratūrai—dainavo šešiom kal- 
bom: vokiškai Mendelssohną ir Mo- 
zartą, prancūziškai— Debussy, lietu- 


viškai — Gaidelį ir Štarką, rusiškai 
— Čaikovskį, Rachmaninovą ir Glie- 
rą, angliškai— Duke, Watts ir Hags- 
mann ir itališkai — Cimarą, Eetti- 
nallį ir Verdį. Jau pats kūrėjų są4- 
rašas pasodo, kokia įvairi ir sudėtin- 
za buvo programa; viso buvo atlikta 
18 skirtingų stilių bei nuotaikų dai- 
nų. Beje, dėl repertuaro galima bū- 
tų pastebėti nesilaikymą panašaus 
pobūdžio rečitaliams statomo  (“tradi- 
cinio"') reikalavimo: pradėjus klasi- 
kais, per romantikus nuosekliai per- 
eiti į modernistus. Čia nuoseklumo 
nebūta, matyti, buvo  vadovautasi 
noru parodyti tą šešių kalbų mokė- 
jimą. Dainininkę tai be abejo apsun- 
kino, tačiau ji tai sugebėjo “išvež- 
ti"; nepastebėta atminties sušlubavi- 
mo ar žodžių sumaišymo. Gerai jai 
pavyko itališkai, gal tai jos profeso- 
rės gimtoji kalba, toliau—buvo ne- 
blogai angliškai, taip pat ir vokiš- 
kai, ne visai buvo įsigyventa į pran- 
cūzų kalbos skambesį, o jos rusų kal- 
ba buvo nelabai tepanašį į rusų bet- 
gi ir lietuviškai būtų dar galima pa- 
geidauti aiškesnės gimtosios kalbos 
tarties 2 


Darbo įdėta daug, bet ir Daivos ga- 
bumai pažymėtini, viskas buvo atlik. 
ta mintinai ir ypatingai laisvai, sve- 
timos kalbos, atrodė, jos dainavimo 
nė kiek nevaržė. šiaip ji lengvai įvei- 
kė ir sunkesnes ritmiškai bei harmo- 
niškai vietas. Daiva turi įgimtą 
augštos vertės muzikalumą bei to- 
bulą klausą, studijų metu įsigijo mu- 
zikinės kultūros ir balsą padarė lanks- 
tų, lengvą ir skambų, tik dar reiktų 
kiek palyginti augštajam registre 
kartais prasiveržiantį ne visai malo- 
nų forte skambesį (neuždengtą). Jos 
lyrinio pobūdžio balsas, kaip sakyta, 
turįs polinkio į koloratūrą, kurią. 
reiktų jai dar palavinti. 


Lyrinėse dainose, kurios programo- 
je vyravo, ji jau dabar visai puiki. 
Ne visų dainų atlikimas buvo vie- 
nodo lygio. Kaip geriau pavykusias 
tektų pažymėti šias: Mozarto arija 
iš Pagrobimo iš Seralio (švarios ko- 
loratūros), Debussy—Il pleure dans 
mon coeur (pagauta nuotaika), He- 
gemann—-Miranda (skambios augštos 
gaidos ir Bettinelli — Canto di ca- 
pinera (lengvumas, geras pianissimo 
ir koloratūros, bet ir visos kitos dai- 
nos buvo nuotaikingos bei stilingos, 
gal išskyrus Watts—Wings of Night. 


Baigdama universiteto muzikos 
studijas, ten pat ir teatrines studi- 
jas, Daiva turėjo viešai pasirodyti ir 
operos rolėje. Ji tai to universiteto. 
teatre geg. 6 ir Td. ir įvykdė, sčk- 
mingai atlikusi komiškos modernios 
vieno veiksmo operos Angeligue (Jac- 
gues Iberto) pagrindinę Angelikos ro- 


lę. Operos eigoje ji turėjo dainuoti, 
kalbėti ir vaidinti. 

Jadvyga Adomavičienė, Bostone 
žinoma dainininkė, sopranas, be kitų 
pasirodymų, įvykusių anksčiau, at- 
liko Taut. S-gos namų salėje geg. 
Td. suruošto Motinos dienos minėji- 
mo muzikinę programos dalį, padai- 
navusi dainas, visas skirtas motinai. 

Dainininkai: Irena  Mickūnienė, 
buv. Vilniaus op. solistas Stasys Lie- 
pas ir Benediktas Povilavičius atliko 
paskutiniojo šio sezono, Taut. S-gos 
namuos ruošiamų vadinamųjų subat- 
vakarių muzikinę programą, padai- 
navę po trejetą dainų. Pianu pritarė 
komp. J. Gaidelis. 

Ben. Povilavičius, atsikėlęs į Eos- 
toną iš Didž. Britanijos, bosas, pa- 
dainavo: šimkaus — Oi kas, Musorsg- 
kio — Blusą ir Mozarto—-ariją iš 
Figaro vestuvių. Jo balsas malonaus 
tembro, gana išlavintas, dainininkas 
pagauna veikalo nuotaiką. Jo Mozar- 
to arijoje pasitaikė ritmiškų svyravi- 
mų. Gaila, šį dainininką Becstono lie- 
tuviai tik labai retokai gauna iš- 
girsti. Pasisiekimas buvo didelis. 

Ir. Mickūnienė, Naujosios Anglijos 
Konservatorijos studentė, tik nese- 
niai pradėjusi viešai rodytis, padai- 
navo: Hammerstein - R. Friml-—--dainą 
iš Rose Marie ir dvi arijas iš operų 
Mascagni — Cavaleria Rusticana ir 
Puccini— Gianni Schichi. Jos skaidrus, 
gana augštas lyrinis sopranas, dar 
kiek suvaržytas viršūnėse. Dainavi- 
me dažnai dar trūksta tvirtumo, bet- 
gi jos švelnų, šiltą atlikimą klausy- 
tojai labai maloniai priemė. Jai reik- 
tų visai panaikinti kai kada (retai) 
pasireiškiantį nereikalingą ir nema- 
lonų “glissando" perėjimuose. šiaip 
savo balso valdyme ji dar yra pa- 
žangos kelyje ir tobulėja. 

St. Liepas, ne tik Bostono žino- 
mas solistas baritonas, skambiai, nuo- 
taikingai ir gyvai padainavo Čai- 
kovskio— Ne žodžio, drauguži, Denza 
— Pavasario Serenadą ir J. Žilevi- 


čiaus — Kur mano tėvelis gėrė. Pa- 
žymėtina, kad solistas pats daro la- 
bai vykusius, sklandžius ir skam- 


bius svetimų autorių dainų vertimus 
lietuvių kalbon, kuo galėjome įsiti- 
kinti ir šiame vakare. šiame sezo- 
ne ir St. Liepo dainų Bostono lietu- 
viai jau buvo pasigedę, tad atsilan- 
kiusiems buvo tikrai didelis malo- 
numas jį čia išgirsti, o atsilankiusių 
šiame parengime buvo nemaža. 


Izidorius Vasyliūnas. Sezono užbai- 
gai mūsų žymusis smuiko meisteris 
birželio 29 d. davė sonatų vakarą gra- 
žioje ir puošnioje Methuen Memorial 
Music Hall salėje. Programoje buvo 
Eostone gyvenančių moderniųjų kom- 
pozitorių trys sonatos. Smuikininko 


užsimojimas parodyti vien modernios 
krypties muziką buvo ir labai įdo- 
mus, bet sykiu ir rizikingas — kaip 
klausytojai, nors ir smuiko mėgėjai, 
tą muziką priims? Ar nebus ji jiems 
per aštri, ir rėžianti, ir nuobodi? Ta- 
čiau rizika ir įdėtas darbas apsimokė- 
jo: muzika nebuvo nei rėžianti, nei 
pagaliau nuobodi. Kadangi drauge ne- 
buvo atlikta nieko “tradicinės? mu- 
zikos, klausytojai neturėjo nė progos 
palyginimo keliu pajusti tų moder- 
nių "aštrumų"'. 

Kad ir sujungta pavadinimu “1mo- 
derni", tačiau kokia ta muzika buvo 
įvairi savo išraiška, nuotaika ir te- 
matika. . . Buvo atliktos šios, visos 
trijų dalių, sonatos. J. Gaidelio (1951), 
W. Pistono (1939) ir J. Bavicchi 
(1956). 


Iz. Vasyliūnas yra iš tų atlikėjų, ku- 
rie ne tik moka skaityti gaidas, bet 
moka skaityti ir tarp gaidų .. . at- 
seit, pagauti kūrinio dvasią. Jam ge- 
rai sekasi atkurti skirtingus kūrinių 
stilius, pagauti jų nuotaikas, jis įsi- 
gilina į atskiras frazes, motyvus ir iš 
jų sudursto vienalytę visumą. Taip ir 
čia klausytojai gyvai gavo pajusti 
Gaidelio sonatos elegiškumą, Pistono 
— modernųjį klasiškumą ir Bavic- 
chi — dramatiškumą... Gaidelio po- 
įvairių solistų atlikta, praskambėjo 
gaivai ir įdomiai. Pistono sonatos la- 
bai įdomūs melodijų bei motyvų ėji- 
mai ir veikalo forma buvo tinkamai 
išryškinti. Ir Bavicchi sonatos vaiz- 
di interpretacija sudomino ne tik 
klausytojus, bet ir patį autorių. Y- 
patingai įdomiai skambėjo kelis sy- 
kius pasikartojantis savotiškas terci- 
jų sąskambis. 

Tiesa, pasitaikė ir “žalių" vietų, — 
pvz. Bavicchi sonatos pačiai pradžiai 
reikėtų griežtesnių bei tikslesnių to- 
nų.. Tačiau visuma buvo tiek įdo- 
mi, kad linkėtina vakarą pakartoti ir 
Bostono platesnei publikai. 


Piano partiją, gana sunkią ir kom- 
plikuotą, atlikęs jaunasis Vytenis M. 
Vasyliūnas parodė savo jau nemažą 
muzikinį subrendimą ir visai neblo- 
gą pirštų techniką, gerą ritmą ir for- 
te bei piano tinkamą išbalansavimą. 

Vakarą atlankė nemažai vietos mu- 
zikos mėgėjų, taip pat ir iš kitur 
atvykusių. Klausytojų tarpe buvo ir 
du autoriai: J. Gaidelis ir J. Bavicchi, 
trečiasis—plačiai pasauly žinomas A- 
merikos kompozitorius-veteranas W. 
Piston atsiuntė laišką. 

Lietuviškai publikai galėčiau pada- 
ryti priekaištą, nes paminėtuose pa- 
sirodymuose dažniausiai tematydavai 
vis tuos pačius muzikos mėgėjų vei- 
dus (garbė jiems), o kurgi kiti? 
Mums menininkai suteikia džiaugs- 
mo, suteikime mes džiaugsmo jiems 
savo šiltu pritarimu. 


Julius štarka, 
Lietuvos Operos choro dirigentas, 
miręs Brocklyne liepos 11 d. 


Velionis buvo gimęs 1884 m. spalio 
4 d. Lėlių kaime, Ukmergės apskri- 
tyje. Anksti atsikėlęs į Kauną, ten 
baigė J. Naujalio vargonininkų mo- 
kyklą ir išvyko į Varšuvos konser- 
vatoriją. Ją baigė 1911 m. Pasaulinis 
karas Julių štarką nubloškė į Gruzi- 
ją. Į Lietuvą grįžo 1918 m. Organi- 
zuojantis Kauno operai, 1920 m. ve- 
lionis buvo pakviestas vadovauti jos 
chorui. šiame darbe išbuvo iki 1944 
m. Operos chorą jam pasisekė labai 
ištobulinti ir išgarsinti. Be dainavimo 
teatre, choras rodydavosi ir koncer- 
tuose. Velionis pasižymėjo ir kompo- 
zicijomis. Jis yra sukūręs melodijų 
solo dainoms ir harmonizavęs nemaža 
liaudies dainų. Be to, dėstė dar Kau- 
no konservatorijoje. Paliko kompozi- 
cijų ir rankraščiuose. Muzikiniame 
gyvenime velionis dalyvavo ir trem- 
ties laikais. Dilingene buvo suorgani- 
zavęs žymų chorą, davusį eilę kon- 
certų. Brooklyne gyveno iš vargoni- 
ninko tarnybos, nuolat dalyvaudamas 
lietuvių kultūriniame veikime. Paliko 
žmoną ir sūnų, kuris studijuoja muzi- 
ką Vokietijoje. 


—————————————— 


Tenepriima skaitytojas mano tei- 
giamų pastabų už bereikšmes pagy- 
ras, o kritiškos — teneužrūstina pa- 
liestųjų: stengiausi bešališkai užfik- 
suoti mano patirtus įspūdžius 


Vladas Adomavičius 

LIETUVIŠKASIS 


I 


Praėjus karštoms diskusijoms spau- 
doje apie liberalizmą ir atvėsus nuo- 
taikoms, štai pasirodė stambus lei- 
dinys “Lietuviškasis liberalizmas," re- 
daguotas V. Kavolio ir išleistas San- 
taros-šviesos federacijos. Leidinys pa- 
žymėtas 1959 m. data ir yra skir- 
tas dr. V. Kudirkos gimimo šimtme- 
čiui paminėti. Jame rašo net vienuo- 
lika autorių. 


Vyt. Doniela dviejuose straipsniuo- 
se bando atsekti liberalizmo idėjos 
pradžią ir jos ryšį su racionalizmu. 
Nusakęs, kaip supranta liberalinę 
idėją, jis pradeda nuo Graikijos, nuo 
Periklio laikų, kurie davę jos užuo- 
mazgą. Viduriniais amžiais libera- 
linės idėjos apraiškų jis neranda, kar- 
čiai plaka Katalikų Bažnyčią kaip 
laisvės varžytoją, o liberalinę idėją 
atseka tik naujaisiais amžiais kilu- 
sioj reformacijoj. Sustoja autorius ties 
J. Locke, kaip moderniojo liberaliz- 
mo pradininku, kurio idėjos išsikris- 
talizavusios 19 š. ir pasireiškusios 
organizuotais sąjūdžiais. Antrajame 
straipsnyje V. Doniela nagrinėja li- 
beralizmo santykį su racionalizmų, 
kurį jis laiko sukilimu prieš autori- 
tetą proto vardu, ir randa, kad nau- 
jųjų amžių pradžioje liberalinei idėjai 
atstovavęs racionalizmas, atmetęs 
tradicinį tikėjimą ir iškėlęs protą, o 
kartu ir individo vertės sąmonę. Tuo 
būdu “drąsieji racionalistai buvo li- 
beralizmo ledlaužiai.'' 


Dr. Juozas Girnius straipsniu “Li- 
beralizmas ir krikščionybė" nusitie- 
sia per 29 psl. Tai jo paskaita San- 
taros suvažiavimui 1957 m. Čia jis 
plačiai dėsto savo pažiūras į liberaliz- 
mą, aptardamas jį ne kaip pasau- 
lėžiūrą, o tik kaip “gyvenimo meto- 
diką," kuri principiškai nesanti susi- 
jusi su jokia pasaulėžiūra. Jam li- 
beralizmas “yra ta laisvės samprata, 
kuri išpažįsta pasaulėžiūrinę laisvę ir 
kovoja dėl jos laidavimo viešajame gy- 
venime" (47-48 p.). Liberalizmo pa- 
grindas esąs ne metafizinis, o mora- 
linis, ir todėl liberalai, išpažindami 
tuos pačius moralinius pradus,galį bū- 
ti skirtingų pasaulėžiūrų. Praktiniame 
gyvenime liberalizmas gaunąs “spe- 

cifinę interpretaciją", kuri sudaran- 
ti įvairias liberalizmo kryptis, jau su- 
sijusias su vienokia ar kitokia pasau- 
ležiūra, išskyrus pasaulėžiūras, nei- 
giančias pagrindinius liberalizmo pra- 
dus: toleranciją, pagarbą individui,są- 
žinės laisvę, demokratinę valstybės 
sampratą. Toks esąs materialistinis 
determinizmas, neigiąs žmogaus lais- 
vę, ir kolektyvizmas, absoliutinąs ra- 
sę, klasę, tautą. Priėjęs prie santykio 
su krikščionybe, autorius pirmiausia 
pastebi, kad krikščionybė yra religi- 
ja— santykis su Dievu, liberalizmas 
—politinės plotmės klausimas. Krikš- 
čionybė, nors ir neturėdama nei sa- 
vo politikos, nei ekonomikos bei 
socialinės santvarkos, susiduria su 
konkrečiu gyvenimu moraliniu savo 
aspektu ir čia susisiekia su libera- 
lizmu. Abiejų santykį autorius api- 
būdina įtampa, kuri nesanti priešybė 
ir jų neišskirianti. Įtampa pasireiš- 


kianti ypač ateistinėje liberalizmo 
kryptyje, kuri neigianti ir pačią 
krikščionybę. Eažnyčioj liberalizmas 


neturįs prasmės, nes apreikštoji tiesa 
išskirianti nuomonių įvairybę, pana- 


šiai kaip ją išskirianti fizika — nei 
Bažnyčia, nei fizika negalinčios “su- 
liberalėti“'!  Nusilenkimas apreikšta- 


jai tiesai nesąs nusilenkimas prievar- 
tai, o tiesai. Bažnyčia laisvės pradą 
yra visada gynusi ir šioje plotmėje 
daug kur sutinkanti su liberalizmu. 


Jei Leonas XIII 1888 m. enciklika 
“Libertas ir pasmerkęs savo meto 
liberalizmą, tai dėl jo nuokrypų. 


Principiškai liberalizmas nesąs prie- 
šingas krikščionybei. Jei tarp krikš- 
čionių ir liberalų kilusi priešybė, tai 
dėl to, kad liberalų partijos nuo 
pat pradžios buvusios antireliginės, 
sutapusios su ateizmu. Dar ir dabar 
daug kur liberalizmas tebesąs inty- 
miai susijęs su laicizmu, nors teoriš- 
kai liberalizmas esąs platesnis už lai- 
cizmą. Vis dėlto modernusis liberaliz- 
mas artėjąs į tikėjimą ir su juo susi- 
taikąs. Liberalizmo priešas esąs ne 
tikėjimas, o fanatizmas bei neapy- 
kanta. “Liberalizmas yra laisvė tikė. 
ti, o ne laisvė nuo tikėjimo" (p. 66). 
Toliau autorius pabrėžia, kad krikš- 
čioniškuoju požiūriu laisvė visada 
imama drauge su tiesa, kuri įpras- 


minanti laisvę. Tiesos reliatyvinimas 
esąs jos naikinimas. “Kur nėra ti- 
kėjimo tiesa, netrunka išblėsti ir ti- 
kėjimas laisve" (p. 68). Taigi laisvė 
negalinti būti absoliutinama santyky- 
je su moralinėmis vertybėmis, nes ta- 
da kylanti sauvalė. Dorinės normos 
esančios kartu vertybės, kurios reiš- 
kiančios laisvės išsiskleidimą žmogu- 
je. Krikščionis esą vertina toleranci- 
ją kaip moralinę vertybę, bet nesutin- 
ka su tokiu jos pagrindimu, kuris 
remiasi ne pagarba žmogui, o abejin- 
gumu tiesai bei visų įsitikinimų ly- 
gybe. Tolerancijos priešas esąs ne 
apykanta ir prievarta. Laisvės pra- 
dui įgyvendinti viešajame gyvenime 
esą reikia atskirti valstybę ir nuo 
Bažnyčios ir nuo kultūros, o demo- 
kratinės partijos neturėtų būti pasau- 
ležiūriniai sambūriai. 

V. Trumpa apžvelgia liberalinės 
minties raidą Lietuvoje. Pradeda 
jis nuo 16 šimtmečio luominės 
santvarkos, veda į 18 šimtmečio ūki- 
nes reformas, reikalaujamas pačių 
dvarininkų, baudžiavinės sistemos pa- 
naikinimą ir sukilimus, iškėlusius 
valstiečių vaidmenį. Laisvo ūkio min- 
tis brendusi Vilniaus un-te 19š. kar- 
tu su tautiniu atgimimu, kuris to- 
lydžio stiprėjęs ir per sukilimus. Esą, 
laisvės ir lietuviškumo idėjos sutapu- 
sios, o tautinis atgimimas buvęs de- 
mokratinis ir liberalinis. V. Kudir- 
kai tekęs vadovaujantis vaidmuo, 
nors liberalizmo vardas retai buvęs 
vartojamas. Varpininkai tebuvę libe- 
ralinės minties Žmonės, bet nesuda- 
rę liberalų grupės ir tuo vardu nesi- 
vadinę. Vieni jų buvo linkę į socia- 
lizmą, kiti į konservatizmą, treti lai- 
kėsi vidurio. Vėliau varpininkai pa- 
sukę į kairę, o dalis jų įsijungę į 
socialdemokratų partiją, kiti gi su- 
darę liet. demokratų partiją, kuri 
€musi veikti 1906 m. Bet ir ši su- 
kairėjusi: kairysis sparnas įstengęs 
pakeisti programą ir sudaryti naują 
Lietuvos liaudininkų socialistų parti- 
ją, kuri 1917 m. pašalino nuosaikiuo- 
sius, vėliau sudariusius atskirą gru- 
pę—-Lietuvos socialistų liaudininkų 
demokratų partiją. Atsistačius nepri- 
klausomai Lietuvai, socialistų liau- 
dininkų demokratų partija susijungė 
su valstiečių liaudininkų sąjunga, įsi. 
steigusia 1905 m., ir atsisakiusia so- 
cialistinių idėjų. V. Trumpa atskirai 
mini tautininkus liberalus, kurie bu- 
vo susispietę aplink “Viltį" ir “Vai- 
rą". Iš esmės jie buvę liberalai tik 
katalikiškosios srovės atžvilgiu. Kai- 
rieji bandę juos sulieti su katalikiš- 
ka srove arba nacionalistais. Pradi- 
nė Lietuvos demokratija apvylusi gy- 
ventojus. Gruodžio 17 perversmas ir 
jo raida sudavęs didelį smūgį libera- 
linei minčiai, nors ūkinėje ir kultūri- 


nėje srityje buvę nemaža laisvės. 

Be suminėtų autorių dar rašo: dr. 
J. Greimas “Laisvės problema egzis. 
tencializmo, markzizmo ir freudizmo 
amžiuje," V. Kavolis “Laisvės sam- 
prata socialiniuose moksluose“; R. 
Šilbajoris “Jieškant tikėjimo"; A. Gu- 
reckas, “Liberalizmas ir tautinės vals- 
tybės idėja;“ J. Jaks-Tyris “Liberali- 


negūukiok politikai 11dr- 7: Kaupas 
“Individualizmas ir  visuomenišku- 
mas lietuvių literatūroj'; V. Raste- 


nis “Liberalizmą reikia geriau pa- 
žinti'; K. Drunga, “Bendrasis libera- 
lizmo vardiklis;" priede — liberalų 
manifesto tekstas, paskelbtas Oksfor- 
de 1947 m. Visi šie autoriai paliečia 
vieną kurį liberalizmo aspektą ir 
plačiau jį panagrinėja. Jie nebeatro- 
do rinkiniui taip esmingi, kaip trys 
pirmieji ir yra daugiau papildomo 
pobūdžio. 


II 


Sklaidydamas šį straipsnių rinkinį, 
skaitytojas pirmiausia stengiasi at- 
sekti pačią temą— liberalizmą, t.y. jo 
sampratą. Nors V. Kavolis įžangos 
žodyje guodžia, kad liberalizmas “yra 
kur kas mažiau supainiota sąvoka, 
negu kai kurios apie jį sprendžiančios 
galvos,' tačiau V. Trumpa kitką sa- 
ko, ir tai gana teisingai, būtent, kad 
didieji liberalizmo teoretikai nesuta- 
ria nei kas yra liberalizmas, nei ka- 
da ir kur jieškoti jo pradžios; 
vieni pradeda nuo vėlybojo vidur- 
amžio ar renesanso, 0 kiti nuo 
XVIIIš. ir prancūzų revoliucijos, tre- 
ti tik nuo XIXš. V. Kavolis, rinki- 
nio redaktorius, liberalizmą aptaria 
kaip esminę sąlygą būti žmogumi; 
“liberalai yra, kas laisvės problemą 
laiko esmine žmogiškoj egzistencijoj" 
( p. 9). Dr. J. Girniui liberalizmas 
“yra laisvės išpažinimas,' laisve grin- 
džiama moralinė laikysena, “gyveni- 
mo metodika" (p. 48-49). 


Panašiai kalba ir kiti rinkinio au- 
toriai, gausiai linksniuodami laisvę, 
tačiau nė vienas giliau jos nenagri- 
nėja, priimdami ją, matyt, kaip sa- 
vaime suprantamą dalyką. Aiškios li. 
beralizmo aptarties niekas nepatei- 
kė, nes vargu ar ji galima. Skaityto- 
jas susidaro išvadą, kad nėra libera- 
lizmo, o tik liberalizmai, kurių neį- 
manoma suvesti aptartin. Todėl tiek 
rinkinio autoriai, tiek skaitytojas šiuo 
požiūriu pasilieka miglose. Dr. J. 
Girnius ryžosi pateikti liberalizmo 
esminę sąvoką, pagal kurią, kaip 
normą, būtų galima spręsti, kas va- 
dintinas liberalu ir kas ne. Bet kuo 
remdamasis jis tą sąvoką pateikia, 
neaišku. Įžangoje sako, es2 liberaliz- 
mas “turi būti apibrėžimas ne kokia 
nors “grynybe,' o tuo, koks yra pa- 
čių liberalų nusistatymas.“ Deja, tas 


"nusistatymas"' yra toks įvairus, kad 
netelpa vienon sąvokon. Be to, ar vi- 
sų klausiamų liberalų nusistatymas 
yra iš tikro liberališkas, nėra kuo 
patikrinti; nėra autentiško kriteri- 
jaus, bei šaltinio, kuris įgalintų su- 
sidaryti liberalizmo sąvoką, išreiš- 
kiančią liberalizmo esmę. Ji todėl ir 
pasilieka subjektyvumo plotmėje. Tai 
matyti visame dr. J. Girniaus dės- 
tyme, kuriame atsispindi jo libera- 
lizmo samprata, išsiskirianti iš kitų 
rinkinio autorių. Pagal jį, liberaliz- 
mas yra bendrinis (šio termino dr. 
J. Gr. nevartoja), kurio principai iš- 
pažįstami visų liberalų, ir specifinis 
(specifinės interpretacijos), susijęs su 
iežiū Bet tokio 

bendrinio liberalizmo tikrovėje nėra, 
ir jo sampratos susidarymas nėra tik- 
rovinis. Pats laisvės principas, deda- 
mas liberalizmo pagrindan, bendri- 
nėj plotmėj dar netampa būdinga li- 
beralizmo žyme. Tą patį principą— 
laisvę — skelbia ir kitos neliberalinės 
srovės bei ideologijos. Laisvė, kaip 
principas, šiuo atveju gali tapti ski- 
riamąja žyme tiktai konkrečioj tik- 
revėj, kur išryškėja jo pritaikomu- 
mas. Ir pats dr. J. Grinius sako, kad 
tikrovėje nėra “grynų" liberalų, o tik 
vienos ar kitos krypties liberalai, 
kad specifinėj interpretacijoj “bend- 
rieji principai įgyja daugiau ar ma- 
žiau skirtingos prasmės." (p. 51). Dr. 
J. Girnius rinkinio straipsnyje laikosi 
bendrinio liberalizmo (jei taip gali- 
ma sakyti) sampratos, o kiti auto- 
riai kalba apie tikrovinį liberalizmą. 
Ir V. Kavolis, ir dr. J. Girnius li- 
beralizmą pateikia kaip gyvenimo 
metodą, kaip politinę sąvoką apspren- 
džiant žmonių tarpusavio santykius, 
ir sako, kad liberalizmas nesąs pasau. 
ležiūra bei neturįs savo turinio (p.46). 
Bet ar tai visų ar bent daugumos li- 
beralų nuomonė, kyla abejonė. Pvz. 
ten pat yra minimas Br. Raila, ku- 
ris liberalizmą laiko “pilna pasaulė- 
žiūra.' Ir čia skaitytojui netikrumas 
tik padidėja, juoba, kad ne vienas 
E:. Raila tokiam liberalizmui at- 
stovauja. V. Kavolio pasakymas, kad 
“laisvė išvis nėra vertybė, o tiktai 
kelias į vertybes," neprisideda prie li- 
beralizmo sampratos išryškinimo. Tai 
greičiau strėlė pačiam sau: jei kelias 
nevertingas, nereikia juo eiti, o jei 
vertingas, reikia pripažinti. Imant 
grynai teoriniu požiūriu, galima su- 
tikti, kad liberalizmas yra tik tam 
tikras metodas visuomeniniam gyve- 
nimui tvarkyti, kad jis nebūtinai turi 
būti siejamas su kuria nors pasau- 
ležiūra, tačiau tikrovėje tas meto- 
das tampa vienokios ar kitokios apim- 
ties pasaulėžiūra ta prasme, kad li- 
beralizmas jon įsijungia arba ją ati- 
tinkamai susidaro. Liberalizmas yra 
kaip pamušalas, kuris vienas nesuda- 


ro drabužio ir turi prisiderinti prie 
viršaus ne atsitiktiniu būdu, o pasi- 
rinkimų. 

Tikrovėje nerasi liberalo, pasiten- 
kinančio vien metodu. Jam reikia ir 
turinio, kurį jis turimu metodu su- 
sikrauna. Su šiuo metodu liberalas 
eina ir į politinį, ir į ūkinį, ir filosofi- 
nį, ir moralinį, ir religinį gyvenimą. 
Viskas tampa tuo metodu nuspalvin- 
ta. Tai buvo patirta ypač po 1789 m. 
prancūzų revoliucijos, kai liberaliz- 
mas įsigalėjo labai plačiai, neišski- 
riant nė teologijos. E. Peterson, bu- 
vęs protestantų teologas, dabar sulau- 
kęs 70 m. amžiaus, rašė 1928 m. 
garsiajam Harnackui, esą, protestan- 
tinė teologija nebegalinti būti iš viso 
teologija, nes tapusi tik privačia at- 
skirų profesorių pažiūra. Tai buvo 
liberalistinio metodo išdava, kurios 
prof. E. Peterson nepakėlė ir perėjo 
1930 m. katalikybėn. O ir čia to 
"metodo" įtakos, pasireiškusios įvai- 
riom formom, nestigo. Užtat Pijus IX 
1864 m., o Leonas XIII 1888 m. pa- 
smerkė ano meto liberalizmą. 


Pateikdamas liberalizmo esmę kaip 
politikos bei gyvenimo metodą, V. 
Kavolis betgi kalba ir apie lietuviš- 
kojo liberalizmo turinį, apie libera- 
lizmą kaip intelektualinę sistemą, 
"su savita gelmės dimensija, siekian- 
čia asmenybės pagrindų, su specifi- 
ne istorine paskirtimi, su būdingomis 
humanistinėmis elgesio normomis ir 
su visai konkrečiais politinės bei so- 
cialinės veiklos užsimojimais" (p.11); 
vėl mini liberalizmą kaip liberalių 
asmenybių veiklos bendruomenėje 
programą, kaip aktyvių žmonių tikė- 
jimą (p. 13). Tai rodo, kad libera- 
lizmas nėra vien metodas, kelias, o ir 
tam tikrom gairėm grindžiama pa- 
žiūra. Dr. J. Girnius, pavadinęs libe- 
ralizmą “gyvenimo metodika", sako, 
kad liberalizmas vis dėlto turįs ir sa- 
vo turinį, kuris esąs “naujų moralinių 
vertybių praregėjimas“ (p. 49), grin- 
džiamas morale, o ne metafizika. Bet 
juk moralė yra reikalinga galutinio 
pagrindimo, kuris galimas tiktai me- 
tafizikoj. Pasak J. Maritaino, moralė 
yra speciali ontologijos sritis, ir todėl 
negali būti izoliuota nuo metafizikos. 

Iš šių sugretinimų matyti, kad li- 
beralizmas nėra vien metodas, kad 
jo atskyrimas nuo tikrovės tėra aka- 
deminis ir kad tikrovinis liberalizmas 
reiškiasi kaip pasaulėžiūra. 


III 


“Lietuviškojo liberalizmo" rinkinio 
straipsniuose matyti naujumo religi- 
jos atžvilgiu. Iki šiol buvome įpratę 
liberalizmą vertinti kaip antireliginę 
pasaulėžiūrą, nes Lietuvoje ir kituo- 
se kraštuose jis tuo veidu labiausiai 
išryškėjo. Pastaraisiais metais kilusi 

reakcija prieš racionalizmą ir mate- 
rializmą filosofiniame mąstyme pavei- 
kė ir liberalizmo šalininkus. Vieni 
jų pasiliko tęsti ateistinės linkmės, ki. 
ti gi palinko daugiau religijos pusėn, 
pripažindami ją kaip pozityvų veiks- 
nį. 

V. Kavolis rinkinio įžangoje mini, 
kad jaunieji lietuviai liberalai išsi- 
skleidžią plačiau, nesiriboją vien po- 
litika ir ekonomija, o religinį rūpes- 
tį laiką “autentiška žmogiškosios lais- 
vės problemos sprendimo dalimi, ne- 
pasitikėdami  doktrinieriškumu, bet 
ne pačiu tikėjimu" (p. 15). Religi- 
niam klausimui skirtas R. šilbajorio 
straipsnis “Jieškant tikėjimo,“ ku- 
riame autorius konstatuoja, kad, su- 
sidarant liberalinę pasaulėžiūrą, neiš- 
vengiamai susiduriama su religijos 
problema. Esą, žmogui, išėjusiam iš 
“saugios tradicinės religijos prieglau- 
dos" santykis su Dievybe reikalin- 
gas— žmogus turi susitaikyti su ne- 
būtim arba susirasti bei susikurti 
tikėjimą į Dievą ir amžinybę. Au- 
torius betgi iš anksto yra linkęs jieš- 
koti bedogminio tikėjimo, “kurio dė- 
ka būtų galima pažvelgti mirčiai į 
akis, neprarandant nei asmeniško 
santykiavimo su Dievybe nei lais- 
vės gyventi" (p. 109). Apžvelgęs au- 
torius įvairias kliūtis Dievui rasti, 
pasijunta atsidūręs klausimų painia- 
voje ir pareiškia: “Galbūt, visa mūsų 
egzistencijos esmė ir yra jieškojimas, 
nesibaigiantis iki mirties valandos" 
(p. 115). 

Reikia pripažinti nuoširdžią auto- 
riaus pastangą artėti Dievop bei po- 
zityvų nusistatymą religijos atžvil- 
giu. Jeigu jo laikysena atspindi jau- 
nųjų liberalų nuotaikas, reikia pasa- 
kyti, kad joje yra naujumo. Vis dėl- 
to ir jo keliamas Dievo jieškojimas 
nėra laisvas nuo apriorizmo; jieško 
tik sau patinkamo tikėjimo, bedog- 
minio ir pan., bet nerodo objektyvi- 

nio užsimojimo priimti religinę tiesą 
savo esmėje bei atsiremti į antgam- 
tinį apreiškimą. Savo išvadoje auto- 
rius sustoja jieškojime kaip nuolatinė- 
je laikysenoje. Tai tipiškai agnostinė 
laikysena, būdinga ir K. Jaspersui. 
Gi žymusis filosofas H. Eergsonas 
šią laikyseną pajėgė pralaužti ir pa- 
siekti krikščionybę, akinamas kaip 
tik mistinių reiškinių, kuriuos R. 
šilbajoris laiko iš anksto nepriimti- 
nus liberalui. 

Neatrodo, kad R. šilbajorio at- 
stovaujama laikysena būtų būdinga 
daugumai jaunųjų liberalų. Kitų 
straipsniuose matyti priešingų idėjų. 
Antai V. Kavolis, kalbėdamas apie 
galutinę laisvės prasmę, išeina kaip 
sukilėlis prieš Dievą. Pasak jo, lais- 
vės prasmė glūdinti atsistojime prieš 
kosminį pasityčiojimą — sunaikini- 
mą, priverstinį gimimą, mirtį. Nesą 
svarbu, kad žmogaus kūriniai išliktų 
vieną ar kitą tūkstantį metų; esmin- 
ga, kad žmogus kūrė, įrodė save bei 
paliudijo, nors žinojo, kad mirs su 
visa kūryba. “Žmogaus didybė ne 
jo darbuose, bet laisvame darbingu- 
me" (p. 108). Tokia laikysena—-atsi- 
stojimas prieš “kosminį pasityčioji- 
mą" —implikuojąs tikėjimą, kad kos- 
minio pasityčiojimo autorius, t.y. Die- 
vas, yra suinteresuotas tokiais kūry- 
biniais žygiais, vertina jo nepasidavi- 
mą bei provokacijas. “Toksai Dievas 
yra įdomus, suteikiąs drąsos mūsų 
žmogiškumui. O daugiau iš jokių die- 
vų ir negalima reikalauti" (p. 108). 
Tai išdidumo laikysena, priešinga R. 
šilbajorio jieškojimui. V. Kavolis, 
kaip liberalas, šioj vietoj skelbia to- 
leranciją bei pagarbą žmogui, o Die- 
vui — maištą. 

Sūriai antikrikščioniški yra V. Do- 
nielos straipsniai. Visu frontu jis puo- 
la krikščionybę, ir atrodo jie lyg 
būtų paimti iš 19 šimtmečio. Jam 
krikščionybė yra savo esmėje “orien- 


Lietuvos paviljonas 
Tarptaut. Prekybos pa- 
rodoje Čikagoje. Pavil- 
joną tvarkė dail. Adolf. 
Valeška 


talinio judaizmo atskala'“ (p. 36), at- 
nešusi Europon nepykantą, būdingą 
semitinėms religijoms. Ir Lietuvoje 
išnykusi kunigaikščių puoselėta tole- 
rancija tik krikščionybei įsigalėjus. 
Ypač puola jis krikščionybę kaip mei- 
les religija, kuri esanti “šizofreniš- 
ka," t.y. suskilusi: skelbianti artimo 
meilę, bet nepakenčianti skirtingos 
pasaulėžiūros. Jau pats terminas “ši- 
zofreniška'' išreiškia panieką, nes 
yra paimtas iš psichiatrijos ir reiš- 
kia asmenybės skilimą— pamišimą. 
Tai sugestionuoja mintį, kad ir krikš- 
čioniškoji artimo meilė priklauso psi- 
chinio nenormalumo sričiai. Libera- 
lui, skelbiančiam pasaulėžiūrinę to- 
leranciją, toks termino vartojimas ne 
derėtų. Pasak V. Donielos, meilės 
principo prieštarinis dvilypumas atsi- 
radęs dviejų istorinių tarpsnių suobė- 
goje — Senojo ir Naujojo Testamen- 
tų. Senojo žymė — nepakanta, Nau- 
jojo — artimo meilė. Pirmaisiais 
krikščionybės amžiais šiedu elemen- 
tai “tapo modifikuoti kaip meilė sa- 


viškiui, nepakanta kitaip galvojan- 
čiai 25)t 
Tai aiškus iškraipymas. Tarp S. 


ir N. Testamentų nėra prieštaravi- 
mo. Krikščioniškos tiesos atskleidi- 
mas prasideda Senajame ir palaips- 
niu platėja, iki pasiekia savo viršūnę 
Kristaus asmenyje. Pasak šv. Augus- 
tino, N. Testamentas glūdi Senajame, 
nors Senojo prasmė eina iš Naujo- 
jo. Pvz. kad ir artimo meilės atveju 
Levitų knygoj 19,18 pasakyta: Ne- 
jieškok keršto ir nelaikyk kartėlio 
savo tautos vaikams; mylėk savo ar- 
timą kaip pats save.' Net ir svetim- 
šalio atveju liepiama taip elgtis (19, 
33), jeigu jis gyvena drauge. Iš kitų 
vietų betgi aiškėja, kad S.T. artimo 
samprata ribojasi tikinčiaisiais savo 
giminės bei tautos žmonėmis; be to, 
kaimyninės tautos, išpažįstančios po- 
liteizmą, vertė izraelitus ribotis sa- 


vaisiais bei ginti savąjį monoteistinį 
tikėjimą. N. Testamentas artimo mei- 
lę išplėtė iki priešų meilės ir pasta- 
te ją gyvenimo centre, nes ir pats 
Dievas yra “Meilė." Taigi, laikyti 
visą S. Testamentą nepakantos skel- 
bėju yra klaida. Net ir kalbant apie 
"dantis už dantį" dėsnį S. T., reikia 
atsiminti, kad tai izraelitų baudžia- 
mosios teisės taisyklė, reikalaujanti 
bausti nusikaltėlį proporcinga baus- 
me. Tai aiškiai matyti Levitų 24, 
17-23. 


Taipgi nesupasta V. Donielos ir N. 
Testamento artimo meilė. Esą, pirmie- 
ji krikščionys ją modifikavę ir taikę 
tik saviškiams. Jie jos nemodifika- 
o, o, laikydamiesi Evangelijos, išplė- 
tė iki Žmogiškai galimų ribų — priešų 
meilės. Jų meilės apimtis nebegali 
būti platesnė — ji apima visus ir “ki. 
taip galvojančius.' Bet tai daryda- 
ma, ji respektuoja ir tiesą. Krikš- 
čionis myli kiekvieną žmogų kaip 
Dievo atvaizdą, bet neseka jo skel- 
biamom klaidingom pažiūrom. šiuo 
atžvilgiu būdingas vienas kan. J. Tu- 
mo-Vaižganto poelgis J. šliupo at- 
žvilgiu. Kartą jis tarė: “Jonai, Tave 
bučiuoju, o Tavo raštus deginu." Tai 
krikščioniška laikysena, kuri gyveni- 
me nevisada tobulai reiškiasi. Bet 
tai jau paskiro asmens reikalas. Mi- 
nimasis gi Tumo “deginimas" ne- 
reiškia prievartinio klaidos naikini- 
mo, o tiktai gynimąsi nuo galimos 
žalos visuomenės bei tiesos saugoji- 
mą. Jei klaida nėra agresinga ir ne- 
pasitelkia prievartos, tai ir tiesos gy- 
nybai nėra reikalo imtis atitinkamų 
priemonių. Iš esmės klaida nėra su- 
naikinama jėga. Ji įveikiama tiesos 
sklidimu, kuris krikščionybėje yra ne 
kas kita kaip apaštalavimas. Pasta- 
rasis gi yra esminis krikščionybės 
reiškimasis, neužmirštąs kviečių ir 
kukalių sambūvio. Užtat Pijus XII 
1953 m. ir sakė Italijos katalikų tei- 
sininkams: “Moralinės bei religinės 
klaidos užgniaužimo pareiga negali 
būti galutinė veiklos norma. Ji turi 
būti palenkta augštesnėm ir bendres- 
nėm normom, kurios tam tikromis 
aplinkybėmis leidžia, o kartais net ir 
pasirodo kaip geresnė laikysena—to- 
leruoti klaidą siekiant didesnio gė- 
rio" (cit. Our Sunday Visitor 1960. 
VI.26). 


V. Doniela kalba apie Krikščionybės 

pakantą, o tame pačiame rinkyje 
„cituojamas liberalų internacionalo gen. 
sekret. J. Mac Callum Scott priešin- 
gas tvirtinimas: “Demokratija ir 
laisvės politika yra materialinė krikš- 
čioniškosios teologijos išvada ...mo- 
dernioji demokratija savo pirminį 
impulsą gavo iš krikščionybės ..." 
(p. 56). Taigi, ši V. Donielos tezė yra 

šią vasarą Tarptautiniame Eu- 
charistiniame Kongrese Miunchene 
dalyvavo lietuvių iš Europos ir Ame- 
rikos. Jie ten turėjo savo pamaldas ir 
posėdžius. Iš JAV buvo nuvykusios 2 
ekskursijos, kurių vienai vadovavo 
kun. V. Bagdanavičius, MIC, antrai 
kun. A. Kontautas. Plačiau apie kon- 
gresą kituose numeriuose. 

* Ateitininkų Federacijos jubilieji- 
nis kongresas įvyko Čikagoje rugsėjo 
2-4 d. Kongresas pasižymėjo gausu- 
mu. Atidaromajame posėdyje dalyva- 
vo apie 1000 atstovų. Kongreso pro- 
gramą sudarė pamaldos, posėdžiai, 
koncertas, vaišės. Buvo šios paskai- 
tos: kun. Stasys Yla — Pusė amžiaus 
ateitininkišku keliu, dr. Vytautas Vy- 
gantas — Ateitininkai ir modernioji 
civilizacija, dr. Arūnas Liūlevičius — 
Ateitininkai ir katalikiškoji akcija, 
dr. Antanas Sužiedėlis — Ateitininkai 
ir lietuvių tautos egzistencija. Kon- 
certinę programą išpildė solistai: D. 
Stankaitytė, P. Bičkienė (vaišėse), S. 
Baras, J. Vaznelis ir violenčelistas M. 
Saulius. Kongresui rengti komitetui 
vadovavo K. Kleiva. 

šiuo metu Moksleivių Ateitininkų 
Sąjunga turi daugiau kaip 900 narių. 
Iš jų 720 JAV — 28 kuopos; Kanado- 
je 93 nariai — 3 kuopos; Vokietijoje 
28 — 1 kuopa; Italijoje 8 — 1 kuopa; 
Australijoje 48 — 4 kuopos ir Pietų 
Amerikoje 85 nariai. Studentų Ateiti- 
ninkų Sąjunga turi 270 narių su 18 
vienetų. Ateitininkų Sendraugių Są- 
junga turi daugiau kaip 1,200 narių 
su 24 skyriais. JAV ir Kanadoje — 
920 narių. 

* Lietuvių Fronto Bičiulių studijų 
savaitė šiemet įvyko Kennebunkporte 
pranciškonų vasarvietėje liepos 31 d. 
- rugpjūčio 7 d. Dalyvavo 90 atstovų, 
vadovavo dr. Juozas Girnius. Studijos 
pasižymėjo grynai kultūriniu pobū- 
džiu. Buvo šios paskaitos: dr. Juozo 
Girniaus — Kritiškas žvilgsnis į ame- 
rikiečių tautos dvasią (trečiadienį) ir 
“Tauta ir kultūra (šeštadienį), dr. 
Antano Musteikio — Lietuviškosios 
kultūros susitikimas su amerikietiš- 
kąja kultūra, prof. Juozo Brazaičio — 
Lietuviškoji kultūra savo pašaukimu 
ir laimėjimais. Paskaitose dalyvavo ir 
tuo laiku atostogavusieji vasarvietėje 

ne tik antikrikščioniška, bet ir gal 
tam tikra prasme  antiliberalinė. 

Kaip matyti iš rinkinio, jaunųjų 
lietuvių liberalų santykis su religija 
bei krikščionybe yra įvairus. Jie svy- 
ruoja tarp nuoširdaus jieškojimo, 
sukilimo ir paneigimo. Pr. G. 

(b. d.) 


svečiai.  Susikaupimu bei ypatinga 
programa prisiminta žuvusieji už Lie- 
tuvos laisvę. Studijų dienomis taip 
pat suruoštas literatūros vakaras, ku- 
riame savo kūrybos skaitė Algirdas 
Landsbergis, Leonardas Andriekus ir 
Paulius Jurkus. Studijų proga vasar- 
vietės patalpose suruošta lietuvių 
dailininkų paroda — iškabinta pran- 
ciškonų vienuolynuose esančių pa- 
veikslų dalis. 

* Šią vasarą Tarptautinėje Preky- 
bos parodoje Čikagoje buvo ir Lietu- 
vos paviljonas. Jį įrengti LB Čikagos 
apygarda pavedė dail. Adolfui Valeš- 
kai. Paviljonas parodoje iš kitų išsi- 
skyrė meniškumu bei skoniu. Buvo 
išstatyta vitražai, tapyba, audiniai, 
skulptūra šių dailininkų: V. Petravi- 
čiaus, J. Bakio, B. Jemeikienės, A. 
Korsakaitės, J. Daugvilos. Gauta at- 
žymėjimų. Parodoje, be katalogo, bu- 
vo dalinamas informacinis leidinys 
Lithuania. Parodos programą pajvai- 
rino Steponavičiaus choras “Pirmyn" 
ir B. Shoto tautinių šokių grupė. 

* Lietuvos Vyčių metiniame suva- 
žiavime Worcesteryje sen. T. Dodd 
pasakė reikšmingą kalbą apie Lietu- 
vos išlaisvinimą. 

* Demokratų kandidatas į prezi- 
dentus, J. F. Kennedy, šią vasarą sa- 
vo vasarvietėje Hayannis Port tarėsi 
su lietuviais demokratais. Pasitarime 
dalyvavo dr. Pijus Grigaitis, Alto 
sekretorius, Jonas Grigalius, Antanas 
Varnas ir Marija Kižytė. 

* Respublikonų partija iš įvairių 
tautinių grupių sudarė vadinamą 
Tautybių Patariamąjį Komitetą (Na- 
tionalities Advisory Committee). Iš 
lietuvių į jį įeina dr. V. Juodeika, E. 
Bartkus, W. T. Kvetkas, Antanas 
šalna, L. Valiukas ir A. S. Trečiokas. 

* Pavergtųjų Tautų savaitė pami- 
nėta Niujorke liepos 17-23 dd. Minėji- 
mas prasidėjo pamaldomis. šv. Pat- 
riko katedroje mišias laikė kard. F. 
Spellmanas. Tą pačią dieną prie Pa- 
vergtųjų Tautų rūmų kalbėjo sen. K. 
B. Keating, prel. Jonas Balkūnas ir 
kt. 

* Vidurio Europos Krikščionių De- 
mokratų Unijos jaunimo sekcijos ko- 
miteto posėdžiuose liepos 2 d. Pary- 
žiuje lietuviams atstovavo A. Venckus 
ir L. Venclovas (iš Vokietijos). Sek- 
cijos pirmininku išrinktas A. Venc- 
kus, kontrolės komisijos pirmininkų 
L. Pabedinskas. 

* “Aidų" bendradarbis, kun. dr. Fe- 
liksas Jucevičius, Montrealio kardino- 
lo paskirtas rūpintis to miesto Rose- 
mounto srityje gyvenančių lietuvių 
dvasiniais reikalais. 

* Dail. Adomas Galdikas po vasa- 
ros atostogų Cape Cod pajūryje vėl 
intensyviai įsijungė į darbą. Ruošiasi 
rudens parodai. 

* Romas Viesulas liepos ir rugpjū- 
čio mėnesius praleido Los Angeles 
mieste. Jis buvo gavęs specialią For- 
do stipendiją kūrybai. 


* Čiurlionio vardo galerijoje Čika- 
goje per 15 meno parodų buvo par- 
duota 130 darbų, už kuriuos pirkėjai 
sumokėjo 15,423 dol. 


* Dail. K. Žoromskis vasaros atos- 
togas praleido pranciškonų vasarvie- 
tėje Kennebunkporte, studijuodamas 
to krašto gamtą ir ją atžymėdamas 
paveiksluose. 

* Aleksandra Kašubienė daro Kry- 
žiaus Kelių stotis Brooklyno pranciš- 
konų vienuolyno koplyčiai, jungdama 
glazūrą su mozaika. Kūriniai bus 
baigti šį rudenį. 

* Lietuviai dailininkai, V. Ratas ir 
H. šalkauskis, Sydnėjuje buvo suren- 
gę bendrą Australijos grafikų parodą. 
Dalyvavo 95 dailininkai su 185 kūri- 
niais. 

* Ada Korsakaitė padarė mozaiką 
“Pikniką" May b-vės naujos krautu- 
vės restorano sienai Clevelande; dydis 
15'x16'. Dar padarė 3 dekorat. mo- 
zaikines lentas tam pačiam restora- 
nui. Jos darbų reprodukciją įsidėjo 
Clevelando Plain Dealer laikraštis 
sekmadienio laidoje ir labai gerai at- 
siliepė apie dailininkę ir jos darbus. 


* Liepos 29 d. Lietuvoje mirė dail. 
Justinas Vienožinskis. Paskutiniais 
metais dėl ligos jis buvo pasitraukęs 
iš viešumos ir gyveno nuošaliai. J. 
Vienožinskis buvo gimęs 1886 birželio 
29 Liepienės dvarelyje, Zarasų apskr. 
1898 m. įstojo į Mintaujos gimnaziją. 
Ketvirtą klasę baigdamas, buvo iš 
mokyklos pašalintas kaip maištinin- 
kas ir įstojo į Paršino vidurinę mo- 
kyklą Maskvoje, kurią baigė 1905 m. 
1908 m. meno studijas pradėjo Kro- 
kuvos Karališkoje Dailės Akademijo- 
je. Studijavo pas prof. Axentowicz ir 
Weiss — piešimą ir tapybą, pas prof. 
Pankiewicz — grafiką. Akademiją 
baigė 1914. Grįžęs į Lietuvą, iš pra- 
džių gyveno savo tėviškėje, vėliau 
mokytojavo Rokiškio gimnazijoje, ne- 
priklausomybės pradžioje buvo tos 
gimnazijos direktorius. Atsikėlęs į 
Kauną, vadovavo augštesniesiem pie- 
šimo kursam ir dėstė piešimą. Persi- 
organizavus kursam į Meno Mokyk- 
lą, jis visą laiką joje ir dirbo. 


* 1959-60 darbo metais, kurie bai- 
gėsi birželio 30 d., Balfas turėjo re- 
kordines pajamas. Čia turima galvoje 
vien lietuvių suaukotas sumas bend- 
rai ar nominuotai lietuvių šalpai. Su- 
vedus visas skaitlines, šiais metais 

Balfo Centras turėjo $103,939.65 pa- 
jamų. Jei prie šios sumos pridėti 
Miunchene gautas tiesioginiai ir iš 
šalies lietuvių įkurdinimo reikalams 
sumas, Balfo metinės pajamos sieks 
per 150,000 dol. grynais pinigais. 

* Ed. Turauskas mėnesiniame laik- 
raštyje “Exile et Libertė"/ parašė 
straipsnį, kuriame pasisakė dėl poli- 
tinių tremtinių areštavimo ir išveži- 
mo į Korsiką. šį Prancūzijos elgesį 
jis laiko beprasmišku. 

* A. Liutkus liepos mėn. atvyko į 
Paryžių ir eis Lietuvos pasiuntinybės 
sekretoriaus pareigas. 

* Juzė Bugienė, žymaus mūsų kal- 
bininko K. Bugos našlė, po ilgos ligos 
mirė liepos 17 d. Scrantone. Globojo 
duktė. Velionė jau seniai buvo akla. 


* Dr. Juozas Leimonas, gyvenąs 
Bostone, rugpiūčio 23 dieną sulaukė 
60 metų. Yra kilęs iš Daugirdiškių, 
Gudelių vlsč, Marijampolės apskr. 
Mokėsi Lietuvoje, Rusijoje, šveicari- 
joje, įgydamas ekonominių mokslų 
daktaro laipsnį. Nepr. Lietuvoje dirbo 
finansų ministerijoje, paskui vadova- 
vo Pavasario Sąjungai ir dirbo Kata- 
likų Veikimo Centre. Pirmaisiais bol- 
ševikų okupacijos metais buvo suim- 
tas ir laikomas kalėjime. Ateitininkų 
veikloje reiškėsi dar prieš Pirmąjį 
didįjį karą, buvo moksleivių ir stu- 
dentų pirmininkas, Ateitininkų Fede- 
racijos Tarybos narys. Už nuopelnus 
Lietuvai (buvo savanoris) apdovano- 
tas Gedimino ordinu, o už katalikiš- 
kąjį veikimą — Grigaliaus ordinu. 
Šiuo metu redaguoja “Vyties" žurna- 
lą ir padeda moksleiviams ateitinin- 
kams Bostone. 

* Dr. A. šešplaukis šią vasarą lan- 
kėsi Vokietijos universitetuose rink- 
damas lituanistinę medžiagą,skirda- 
mas daugiausia dėmesio dainoms. Ru- 
denį grįžta į Niujorką ir toliau dės- 
tys Columbijos universitete. 

* Kanados septintoji lietuvių diena 
šiemet įvyko rugsėjo 3-5 dd. Toronte. 
Ta proga buvo tautiniai šokiai, choro 
pasirodymas ir dailės paroda. šventė- 
je atžymėta ir Žalgirio mūšio 550 
metų sukaktis. Kalbėtoju pakviestas 
dr. Stasys Bačkis iš Vašingtono. 


* Ateities žurnalas, dešimtį metų 
ėjęs Brooklyne, nuo rudens perkeltas 
į Čikagą. Ją redaguoja kolektyvas. 
Vyr. redaktorius R. Rudys, 4105 So. 
Albany Ave., Chicago 32, Ill. Admi- 
nistracija ir toliau pasilieka Brook- 
lyne. Administruoja kun. V. Dabušis. 


* Ateitininkų Vadovas, parengtas 
Stasio Ylos, jau atspausdintas Nek. 
Prasidėjimo seserų spaustuvėje Put- 
nam, Conn. Vadovas turi 480 pusl., 
iliustruotas diagramomis, įvairiais 
piešiniais. Išleista prel. K. A. Vasio 


lėšomis. Leidimu rūpinosi Ateitininkų 
Federacija. 

Kunigų Vienybės Seimas įvyko 
liepos 20 d. Atlantic City mieste. 
Svarstyta su religija ir lietuvybe su- 
siję reikalai. 

* Sol. Vac. Verikaitis iš Toronto su 
solistų grupe atvyko į Niujorką dai- 
nuoti. Atvykusi grupė Phoenix teatre 
(189 2nd Ave.) stato komišką operą 
“H.M.S. Pinafore". Spektakliai truks 
apie 6 savaites. 

* Rugsėjo 11 d. Čikagoje staiga 
mirė prof. dr. Kazys Pakštas. 


PAS. LIETUVIŲ BENDRUOMENĖS 
VALDYBA 
skelbia Jaunimo Dramos Konkursą 


(Dvi premijos: 1000 ir 500 dolerių) 


1. P.L.B. Valdybos skelbiamame 
Jaunimo Dramos Konkurse gali daly- 
vauti viso pasaulio lietuviai kūrėjai. 


2. Dramos taikomos pradžios arba 
augštesniųjų mokyklų amžiaus jau- 
nimui. Žanrą ir temą pasirenka patys 
dramų autoriai. Dramos sceninis lai- 
kas 115-2 val. Pastatymo išlaidos de- 
rintinos su išeivijos teatrų materiali- 
niu pajėgumu. Premijos neskiriamos, 
jei nebus pakankamai vertingų ir šias 
sąlygas atitinkančių dramos kūrinių. 


3. Dramų rankraščiai parašomi ma- 
šinėle ir pasirašomi slapyvardžiu. At- 
skirame uždarame voke duodama au- 
toriaus pavardė ir adresas su slapy- 
vardžiuų ir dramos pavadinimu. Vokai, 
ant kurių autoriai užrašys “nelaimė- 
jus neatplėšti", nebus atidaromi ir 
kartu su rankraščiu grąžinami auto- 
riaus nurodytu adresu. 


4. Už dvi geriausias dramas skiria- 
mos premijos. Pirmoji premija — 
tūkstantis dolerių (Mecenatas J.A.V. 
Lietuvių Bendruomenė). Antroji pre- 
mija — penki šimtai dolerių (Mece- 
natas Kanados Liet. Bendruomenė). 

5. Tas pats autorius gali gauti abi 
premijas. 

6. Premijas laimėjusių dramų pa- 
statymo teisę trejus metus nuo pre- 
mijos įteikimo dienos turi Pasaulio 
Lietuvių Bendruomenės Valdyba. 

7. Konkurso Jury Komisijos sudėtis 
P.L.B. Valdybos bus paskelbta vėliau. 

8. Paskutinė data konkursiniams 
rankraščiams įteikti (pašto išsiunti- 
mo data) — 1961 m. spalio mėn. 1 d. 

9. Rankraščius siųsti šiuo adresu: 
P.L.B. Valdybos Sekretorius Kęstutis 
GRIGAITIS, 622 Davenport Rd., To- 
ronto, Ont., Canada. 


Pasaulio Lietuvių Bendruomenės 
Valdyba 


Toronto, 1960 m. liepos 16 d. 

Pranas Domšaitis 


